
DAGDROOM 
Trouring Vanaf R84 
Diamantring Vanaf R185 









“T-LOVE-YOU' 
Trouring Vanaf R120 
Diamantring Vanaf R375 












Marietjie Vanaf R250 





Sterns is vir lieflike diamant- 
ringe. Vanaf R99. 

Sterns laat al jou liefdesdrome waar 
word met sê 'n diamantkeuse, sulke 
waarde en sulke maklike afbetaling, 
dat daar niemand is wat jou méér kan 
aanbied nie. 

Sterns is immers die 
tuiste van foutvrye diamante. Dié dat 
Sterns jou selfs `n weeldewittebrood 
teen 'n spesiale verlaagde prys kan 
bied! 

Ons verwelkom alle krediet- 
kaarte: Barclaykaart, Diners, 
American Express, Standard, 
Wesbank. 


STE RNNS 


Die tuiste van foutvrye diamante 










*Daar's 'n Sterns-diamantwinkel 
in jou omgewing. 

.lussen die rustige grootwild indie ongetemde 
bosveld...ontdek jy 'n nuwe Suid-Afrika.” 


,,Mens kan amper nie glo dat 
renosters lewendige wesens is nie. 
Dié diere het vir my eerder gelyk 
soos die model van 'nfantastiese 
soort oerdier daar tussen die lang 
gras indie Hluhluwewildreservaat 
slegs 'n paar uur sery van Durban 
indie gemaklike S?SIERbus. 
Afrika 

,Ons het deur Golela gery wat 
tevrede indie son gelê en bak het. 

,In Manzini het ons ons 
vergaap aandie Swazihandwerk. 
Min dinge herinner 'n mens so sterk 
aan Afrika se polsende hart as sy 
Swartmense se kuns en handwerk. 
En toe verder na die Kruger- 
wildtuin. 

Die jagter word gejag 

,Ek het hom eerste gesien. 

Ons het so stil moontlik probeer bly. 


Endink die beweging vandie oor 
het my aandag getrek. En skielik 
kon ek die hele asemberowende dier 
daar indie gras sien lê. Leeu! het 
ek hees gesê, my stem byna weg van 
opgewondenheid. 

,Is daar vir jou wild! Dit was 
warm, maar gelukkig is hierdie 
toerbusse van vir gerief 
toegerus met goeie lugversorging 
en heerlik gemaklike sitplekke. 


Die vangs 

,Die jagluiperd was seker bra 
honger. Gewoonlik is hulle maar 
skaam vir die daglig. Die bok het 
nie 'n kans gehad nie... maar die 
jagluiperd sy maaltyd. 

,Die volgende dag het ons die 
pad terug huis toe gevat. Deur die 
pragtige ou Pretoria entoe... 
polsende Johannesburg. 


,En toe moes die ontdekkers 
weer elkeen hulle eie koers vat. Ons 
het plegtig belowe om mekaar weer 
te sien. Ons doen dit ook.” 


Ontdek die res van 
Suid-Afrika ook! 

Die toer wat hierbo beskryf is, 
isdie sesdaagse SISTER tussen 
Durban en Johannesburg. Maar 
daar is nog heelwat ander opwin- 
dende toere na ander interessante 
plekke in ons pragtige land. 

As u volledige inligting wil 
bekom, skryf eenvoudig aan 
SSToERE Posbus 1111, 
Johannesburg 2000. 


SYASJOERE 


VZ76/VasA/2 

ADVENT IN 'N KOMMERVOLLE TYD 





Advent beteken ,,koms”. Ook in ons kerk is dit 
gebruiklik om die betekenis van die koms van Christus 
na die wêreld in die prediking aan die gemeente te ver- 
duidelik op die vier Sondae wat Kersfees voorafgaan. 
Die prediking in die adventstyd is egter nie net gerig op 
Christus wat reeds gekom het nie, maar ook op Christus 
wat weer sal kom. Die adventsprediking wil derhalwe 
nie slegs die gemeente voorberei vir die komende Kers- 
fees nie, maar ook en veral vir die tweede koms van die 
Heer wanneer die koninkryk van God, wat met sy 
eerste koms naby gekom het, ten volle geopenbaar sal 
word. 


Wanneer die kerk vanjaar op die laaste Sondag van 
November met sy adventsprediking begin, sal dit in `n 
tydsgewrig plaasvind wat vir die lidmate van ons kerk 
en vir baie ander met reg `n kommervolle tyd genoem 
kan word. Veral die gebeure in Mosambiek, Angola en 
Rhodesië, sowel as die binnelandse onrus van die af- 
gelope maande, vervul menige hart met ernstige en 
diepe kommer. Onheilsmagte het gevaarlik naby ons 
landsgrense gekom en vir die eerste keer sedert die begin 
van hierdie eeu is daar reeds lewens op die slagveld 
vir die veiligheid van die bedreigde vaderland geoffer. 


Wat die erns van hierdie kommervolle tyd nog 
intenser maak, is die noue verbondenheid en gemoeid- 
heid van twee magte met die politieke gebeurtenisse in 
suidelike Afrika. Albei steun terrorisme en revolusie 
as noodsaaklike metode om politieke verandering te 
weeg te bring, die een hoofsaaklik met geldelike en 
morele hulp, die ander ook nog met die voorsiening van 
wapens. Die een mag word verteenwoordig deur die 
grootste gedeelte van die christelike kerk, die ander een 
deur die vyand van die kerk by uitnemendheid, nl. die 
ateistiese kommunisme. 


Kommunistiese betrokkenheid by die kommer- 
wekkende gebeurtenisse van die dag, kan verstaan en 
verklaar word. Binne die verband van die Nuwe Testa- 
mentiese getuienis, moet die kommunisme verstaan 
word as een van die antichristelike magte wat opgeroep 
word deur die Christusverkondiging in die wêreld. Van 
die begin af het die belydenis en verkondiging van 
Christus gepaard gegaan met vervolging van die kant 
van die ongelowiges en met weerstand van die kant van 
gelowiges wat eers afvallig geword het en daarna begin 
het om `n valse leer te verkondig. Kommunisme is in sy 
wese 'n antichristelike politieke heilsleer wat sy oor- 
sprong in die groot afval van die laaste dae het. Op die 
keper beskou, kan `n mens sê dat dit `n desperate, maar 
gedetermineerde poging van Satan is om die oorwinning 
wat Christus oor hom op Golgota behaal het, ongedaan 
te probeer maak. Hy doen dit deur die hele wêreld te 
bedrieg met die eeue-oue leuen dat die wesenlike nood 
van die mens nie 'n ewige is nie, maar `n tydelike, nie 
'n geestelike nie, maar `n materiële. Daarom bied hy die 
wêreld brood en rykdom aan, dinge waarna die mens 
van nature hunker. Maar wat help dit die mens tog om 
die hele wêreld as wins te verkry en sy lewe te verloor? 
(Mark. 8:36.) 

In die lig van wat oor die kommunisme gesê is, bly 
die steun wat deur so `n groot deel van die christelike 
kerk aan die terrorisme verleen word, vir `n mens totaal 
onbegryplik. Dat hulle hulle beywer vir die bevryding 
van sogenaamde onderdruktes, is verstaanbaar en daar- 
voor kan `n mens selfs waardering hê. Miskien kan `n 
mens so ver gaan om hulle veroordeling van Suid-Afrika 
toe te skryf aan onkunde omtrent die werklike feite. 
Maar dat hulle terroriste ondersteun en as vryheids- 
vegters verheerlik vanuit die oortuiging dat God self in 
sulke gebeurtenisse verlossend werksaam is in die 
wêreld, is darem `n te flagrante en onhoudbare ont- 
kenning van die rol wat Satan en die sonde nog altyd in 
wêreldgebeurtenisse gespeel het. Die duiwel is wel 
oorwin, maar nog nie vernietig nie. Hy loop soos `n 
brullende leeu en soek wie hy kan verslind. (1 Pet. 5:8.) 
Die vraag wat aan hierdie kerklike ondersteuners van 
terrorisme en revolusie gestel moet word, is of hulle ooit 
daaraan gedink het dat hulle hulp dalk die magte van 
die duisternis ten goede kan kom. Een ding is seker, die 
kommunisme moet danig in sy skik wees met die on- 
verwagte steun wat hy van sy grootste vyand kry. 


Daar kan geen twyfel oor bestaan dat Suid-Afrika 
'n plek van voorrang op die kommunistiese prioriteits- 
lys inneem nie. In die huidige kommervolle tyd het die 
kerk in sy adventsprediking egter `n troosvolle bood- 
skap. Immers, die Heer wat reeds gekom het en Wie 
se koms ons verwag, het reeds oorwin en Hy sal as 
Oorwinnaar kom. Geen mag ter wêreld, ook nie die 
kommunisme, sal die koms van die koninkryk van ewige 
geluksaligheid kan verhinder nie. Dit maak die stryd 
egter nie minder ernstig en minder hewig nie. Die woede 
van die duiwel sal toeneem omdat hy weet dat sy tyd 
kort is. (Op. 12:12.) Nou dat `n mens egter weet met 
watter vyand jy werklik te doen het, kry die stryd ook 
`n ander betekenis. Daar is meer op die spel as slegs die 
veiligheid van die vaderland. Behalwe fisieke bewa- 
pening, sal geestelike weerbaarheid in hierdie stryd 
nodig wees. Dis tyd — en hier lê die groot taak van die 
kerk — dat die wapens van die lig aangegord word. 
(Rom. 13:12.) Die toerusting vir hierdie stryd deur die 
diens van die Woord moet vir elke afsonderlike kerk in 
ons land `n saak van so veel dwingende erns wees, dat 
daar in eie geledere nie plek vir verlammende verdeeld- 
heid sal wees oor minder belangrike sake nie. Bowenal 
sal die kerke in ons land besondere versigtigheid aan die 
dag moet lê om nie onbedoeld bondgenote van die kom- 
munisme te word soos wat met `n groot deel van die 
kerke van die wêreld die geval is nie. Ons mag nie die 
sluheid van ons vyand en die gekompliseerdheid van ons 
huidige situasie onderskat nie. Sal die kommunisme en 
sy handlangers nie dalk `n groot slag slaan in hulle stryd 
teen die behoud van afsonderlike identiteite en vredige 
naasbestaan in Suid-Afrika nie, as hulle die kerke kan 
laat glo dat dit in elk geval op die terrein van kerk en 
erediens onchristelik is om afsonderlikheid te handhaaf? 


F. J. van Zyl 


OORDENKING 





DIE VERLOSSER 


Lees: Matteus 1:18-25. 

Teks: Matteus 1:21: 
Sy sal `n Seun in die wêreld 
bring, en jy moet Hom Jesus 
noem, want dit is Hy wat sy volk 
van hulle sondes sal verlos.” 


Wanneer Matteus die geboorte van 
Jesus beskryf, is dit opvallend hoeveel 
klem hy op die naam ,,Jesus” en die be- 
tekenis daarvan lê. `n Naam is ook vir 
ons betekenisvol en baie belangrik. Jou 
naam sê immers wie jy is en wat jy is. 
Jou naam word deel van jou, beskryf jou 
as't ware. 

In die Bybelse tyd het veral `n naam 
groot betekenis gehad... moes dit iets 
sê. Jou naam jou in werklikheid voorstel, 
jou afkoms en herkoms suggereer, jou 
identifiseer. 

So het ons voorouers ook die pragtige 
gebruik gehad om aan hulle kinders fa- 
miliename te gee. Op hierdie wyse kon 
hulle op grond van name die familie 
uitlê. Die kinders was dus identifiseer- 
baar. Hulle voorgeslag kon nagegaan 
word. Hierdie gebruik kom van ver af, 
reeds uit die Bybelse tyd. Die mense het 
hulle voorgeslagte geken, hulle herkoms, 
hulle afkoms. 

So begin Matteus ook sy evangelie 
deur die geslagsregister van Jesus Chris- 
tus van Abraham af te gee — Abraham 
wie se naam ,,die vader van baie be- 
teken” — Abraham die vader van al die 
gelowiges. En uit Abraham is Isak en 
Jakob gebore — Jakob wat later Israel 
genoem is wat ,,stryder van God” be- 
teken. Jakob was die vader van Josef — 
Sy naam is `n gebed wat ,mag die Here 
vir my `n ander seun daar byvoeg” be- 
teken. En deur hierdie Josef het God sy 
volk in Egipteland ingelei. Josef — en sy 
vader was Jakob. 

En volgens Matteus se beskrywing van 
die geslagsregister van Jesus was ook `n 
Jakob die vader van Josef, die man van 
Maria — Maria uit wie gebore is — 
Jesus wat Christus genoem word. Jesus, 
want dit is Hy wat sy volk van hulle 
sondes sal verlos. 

Josef, sy naam beteken: ,mag die Here 
vir my `n ander seun daar byvoeg.” God 
voeg die Seun by, sy eie Seun, Jesus! 

Dit is God self wat die geboorte van 
die Kind aankondig en ook Hy self wat 
sê hoe die Kind genoem moet word. Dit 
sluit alle moontlikhede uit dat `n mens 
hierdie Naam kon uitdink. 

Die Naam ,,Jesus” waarmee die Nuwe 
Testament begin, is die skakel, die ver- 
bindingswoord tussen die Ou- en Nuwe 
Testament. 

Die Ou Testamentiese weergawe van 


die naam Jesus is ,Josua” wat ,die Here 
is redding, die Here is heil, die Here is 
verlossing, die Here is saligheid” be- 
teken. En was Josua nie die instrument 
in die hand van God wat hierdie heil, 
hierdie saligheid, hierdie verlossing ge- 
bring het nie? Ja gewis, want Josua het 
die volk die beloofde land binne gelei: 
'n intog wat profeties heenwys na die 
toekoms; `n intog wat `n bevestiging van 
ons laaste intog in die Vaderhuis met die 
baie woninge is; `n intog waarin Jesus 
ons Leidsman sal wees. Dit is Jesus wat 
reeds na die land van die belofte heen- 
gegaan het om vir elkeen wat in Hom 
glo, `n plek te gaan berei. 





DS. T. SNYMAN 


sen jy moet Hom Jesus noem, 
want dit is Hy wat sy volk van hulle 
sondes sal verlos.” Hy is self God, want 
in Ps. 130:8 word van God gesê: ,,en 
Hyself sal Israel verlos van al sy onge- 
regtighede”. Dieselfde word van Jesus 
gesê, want sy Naam beteken ,,Saligma- 
ker, Heiland”. Maar die heil wat Hy 
bring is nie tot Israel beperk nie — dit 
betref alle gelowiges in die wêreld... 
dit is die volk van God, die nuwe Israel. 


Sy sal `n Seun in die wêreld bring, en 
jy moet Hom Jesus noem, want dit is Hy 
wat sy volk van hulle sondes sal verlos.” 
God wil in Jesus die mense van hulle 
sondes verlos. Deur Jesus verskyn God 
in die wêreld, tree Hy in ons sondige be- 
staan in. Want Hy wil ons van ons 
sonde verlos. Dit is die kern van sy koms 
na die wêreld toe. Hy is die Saligmaker. 
Wanneer ons die woord ,,salig” hoor, 
dink ons aan `n gelukkige, salige, heer- 
like toestand. Die Griekse taal gebruik 
egter 'n woord wat ,,red van die verderf” 
beteken. In plastiese taal kan die be- 
tekenis so nader omskrywe word: iemand 
wat nie kan swem nie val in diep water; 
tevergeefs spartel hy rond en begin te 
sink; iemand anders spring in die water, 
gryp die drenkeling vas en red hom van 
'n gewisse dood. Dit is die grondbe- 
tekenis van die woord ,,salig maak”. 
Daarom word die Kind van Betlehem 
Verlosser en Saligmaker genoem. Omdat 
Hy gekom het om sy volk van sondes 
te verlos. 


Die wesenlike doel van sy koms na 
die aarde toe het dus op die sonde, ons 
sonde betrekking. Hoe maklik word dit 
nie vergeet nie. Hoe dikwels word die 
bedoeling van Christus se koms na die 
aarde toe, nie verkeerd vertolk en ver- 
keerd verkondig nie. 


Sommige beskou Jesus as 'n wysheids- 
leraar. Dit is iemand wat jou `n nuwe 
beskouing van God gee, die wêreld en 
die mens. Maar dit wil Jesus juis nie 
wees nie. Hy bring nie `n nuwe lewens- 
en wêreldbeskouing nie. Hy het nie ge- 
kom om die bestaande omvêér te gooi 
nie. Hy het nie gekom om revolusionêre 
idees te verkondig nie. 


In die geledere van die Wêreldraad 
van Kerke en sommige teoloë word van- 
dag verkondig dat God in en deur Jesus 
eintlik `n nuwe orde op aarde wou skep, 
`n absolute gelykheid tussen alle mense, 
ongeag Tas, taal en kultuur; dat Jesus 
gekom het om mense te verlos van 'n 
onderdrukkende politieke en ekonomiese 
mag. 

Baie beskou Jesus as die ideale voor- 
beeld van `n revolusionêre figuur wat 
deur oproer die menslike bestaan, mens- 
waardig kom maak het. Daar word dan 
na sy prediking verwys wat as opruiend 
bestempel word; na sy optrede in die 
tempel toe Hy die tafels van die geld- 
wisselaars omgegooi het en hulle met 'n 
swepie uitgejaag het. Hy word dan voor- 
gehou as `n ,revolusionêr”. 


Hierdie afleidings word gemaak om- 
dat vergeet word dat sy Naam Jesus is: 
“Hy wat gekom het om sy volk van hulle 
sonde te verlos.” 


Daarom gaan dit. Om niks anders nie. 
Dit is die doel van sy koms na die aarde 
toe. Hy het ons sonde en skuld op Hom 
geneem. Hy het die dood wat ons moes 
gesterf het vir ons gesterf, in ons plek. 
Hy het uit die dood opgestaan sodat ons 
mag lewe. Hy het ons van die verderf 
kom verlos, van ons sonde. Daarom het 
God sy Seun Jesus genoem. ,En jy moet 
Hom Jesus noem, want dit is Hy wat sy 
volk van hulle sondes sal verlos.” 


Dit is belangrik dat ons sal weet. Daar- 
om het Matteus dit so beklemtoon. Ons 
mag dit nooit vergeet nie. Dit sal ons van 
allerlei dwalinge weerhou. 


As u van Jesus hoor, onthou wat sy 
Naam beteken: Verlosser — u Verlosser. 
En dink daaraan: ,,... die saligheid is in 
niemand anders nie, want daar is ook 
geen ander naam onder die hemel wat 
onder die mense gegee is, waardeur ons 
gered moet word nie, as die Naam Jesus. 
(Hand. 4:12.) 


Amen. 





Soos `n pen in die voeë tussen stene 
ingedryf word, so dring die sonde tussen 
verkoop en koop in. 


Jesus Sirach 

Kersfees is feestyd. Dit is met ander 
woorde nie beperk tot een of twee dae 
nie, maar is 'n siklus, 'n kring van dae. 
Kersfees word voorafgegaan deur `n pe- 
riode wat by ons bekend staan as advent. 
Advent kom van die Latynse woord ,,ad- 
ventus” wat ,koms” of ,aankoms” be- 
teken. 

In die outyd is die besoek van `n 
keiser, 'n koning of `n hooggeplaaste per- 
soon aan `n bepaalde land met hierdie 
woord beskryf. So `n besoek het vir die 
inwoners voorbereiding beteken en die 
volk opgeroep tot die regte eerbetoon 
teenoor die hooggeplaaste. 


Die kerk het die woord ,adventus” 
toegepas op die koms van sy Koning, 
Jesus Christus in die wêreld. Van die 
vroegste tye af het die kerk hierdie 
woord gebruik om die tyd voorafgaande 
aan Kersfees te beskryf. Vir die kerk is 
hierdie `n tyd van voorbereiding, `n tyd 
van inkeer, `n tyd van diepe nadenke, 
verlangende uitsien en geloofsvertroue. 

Die oorsprong van die adventstyd is 
waarskynlik in die vyfde eeu en wel in 
Spanje of Frankryk. Die behoefte aan 
voorbereiding met die oog op Kersfees 
het gelei tot die gebruik van veertig dae 
voorbereiding voor Kersfees net soos 
daar veertig dae van vas voor Paasfees 
was. Die vas-element was so sterk dat die 
gelowiges uitsluitlik pers gedurende daar- 
die periode gedra het. 

Die aantal dae of weke wat afgesonder 
is vir hierdie besondere periode van 
voorbereiding was nie altyd dieselfde 
nie. Volgens die Milaanse en Mosarabie- 
se ritus het die periode uit ses weke 
bestaan. Die Gallikaanse liturgie beveel 
vyf weke aan en die Roomse vier. In 
1085 het Gregorius VII die getal advent- 
Sondae op vier vir die hele kerk vas- 
gestel. Ons kerklike jaar sonder ook vier 
Sondae vir hierdie besondere voorberei- 
ding af. 

Gedurende hierdie periode word in die 
prediking veral op dié Christus wat in 
die volheid van die tyd die wêreld in- 
gekom het, klem gelê. Soos met alle 
prediking staan Jesus (Christus in die 
middelpunt — die klem val net op die 
gebeurtenisse wat direk aan sy geboorte 
voorafgaan of direkte verband hou daar- 
mee. Deur hierdie prediking word die 
gelowiges tot die geloof in Hom op- 
geroep, tot 'n opnuut weer besef van die 
oneindige betekenis van sy koms na die 
wêreld. Hierdie prediking wil geloofs- 
vreugde tot gevolg hê: Ons moet vir ons- 
self die vraag afvra of hierdie geloofs- 
vreugde nog kenmerkend van ons lewens 
gedurende hierdie besondere periode 
voor Kersfees is? Hierdie geloofsvreugde 
word in die moderne tyd dikwels in 'n 
wêreldse vreugde omskep — verligte 
strate, gekreukelpapierde huise, oorbe- 
laaide kroeë, werklose ure, ongedissipli- 
neerde kantoorpartytjies, plus `n hele 
lang ry euwels wat in stryd met die ge- 
loofslewe is. 


Aanvanklik het die christene slegs een 
fees naas Sondag geken, naamlik Paas- 
fees. Gedurende die vroegste tye is hier- 
die fees eenvoudig dié fees genoem. Die 
tyd wanneer Paasfees gevier moes word, 
was vir die oud-christelike kerk geen 
probleem nie. Enersyds het hulle die 
Joodse Paasfees as reeds bestaande gehad 
om redelik presies Christus se kruisiging 
en opstanding te kan bepaal. Andersyds 
was iemand se sterfdag gewoonlik as van 
groot belang beskou en is dit gewoonlik 
en nie sy geboortedag nie onthou of 
opgeteken. 


KERSFEES 


DR. M. J. DU P. BEUKES 





Tot op datum kan nie presies bepaal 
word wanneer (Christus gebore is nie. 
Verskillende Skrifgegewens word ge- 
woonlik by hierdie berekening betrek. 
Matteus sê Jesus is in die dae van 
Herodes gebore (2:1). Lukas meld dat 
die bevel tot inskrywing van keiser Au- 
gustus uitgegaan het en dat dit plaas- 
gevind het toe Cirenius goewerneur van 
Sirië was. In Lukas 2:1 en 2, 3:1 en 2 
word die vyftiende jaar van die regering 
van keiser Tiberius vermeld en in 3:23 
word gesê dat Jesus dertig jaar oud was 
toe hy begin leer het. Vanuit hierdie ge- 
gewens het baie geleerdes `n poging aan- 
gewend om te bepaal in watter jaar Jesus 
gebore is. Die resultate is verskillend. 
Hippolytus sê dit is 4 v. C. en Clemens 
van Alexandrië 3 v. C. Ander geleerdes 
kom uit by 6 v. C. 


Nie alleen skep die geboortejaar van 
Jesus probleme nie, maar ook die maand 
en die dag waarop Hy gebore is. Vandag 
word dit egter algemeen aanvaar dat 
Christus se presiese geboortedag nie be- 
paal kan word nie. Dit word ook alge- 
meen aanvaar dat ons Kersfees `n hei- 
dense agtergrond het en van die Mithras- 
godsdiens afkomstig is. Mithras was van 
ouds `n Persiese godheid of afgod wat 
70 v. C. in die Weste bedenkheid ver- 
werf het. Mithras is as die god van die 
lig gedien veral van die sterrehemel. Hy 
is ook as die god van vrugbaarheid en 
sedelike reinheid gedien. Jaarliks op 25 
Desember het die heidene die geboorte- 
dag van Mithras herdenk. Hierdie fees is 
genoem die ,,sol invictus Mithras” (Die 
fees van die onoorwinlike songod Mith- 
ras). Hierdie jaarlikse fees ter ere van 
Mithras was vir die christene `n groot 
gruwel. Baie van hulle het seker gesê: 
hierdie heidene bely dat Mithras die on- 
oorwinlike is, dat hy die gewer van die 
ware lig is. Dit is tog nie waar nie. Jesus 
Christus is die onoorwinlike — Hy self 
het gesê: ,Aan My is alle mag gegee in 

die hemel en op die aarde” (Mat. 28:18). 
Die lig van die wêreld is nie Mithras nie, 
maar Jesus Christus. Hy is die ware lig 
swat elke mens verlig” (Joh. 1:9). Hierdie 
hele situasie het daartoe gelei dat die 
christene ook jaarliks op 25 Desember 
bymekaar gekom het, die dwaalleer van 
die heidene veroordeel het en tegelyk oor 
die waarheid van Christus gepraat het. 
Geleidelik, namate die christendom wê- 
reldgodsdiens geword het, het die be- 
hoefte gegroei om hierdie heidense Mith- 
ras fees met `n Christusfees te vervang. 
Teen hierdie agtergrond moet die besluit 
van Rome in 4330 n. C. verstaan word 
nl. dat die jaarlikse Mithrasfees op 25 
Desember vervang moet word met `n fees 
waarop die geboortedag van Christus her- 
denk word. 

Baie mense wys op hierdie heidense 
afkoms van Kersfees en wil niks daar- 
mee te doen hê nie. Hulle argument is 
gewoonlik: ,julle weet nie eers wanneer 
is Jesus Christus gebore nie en hoe kan 
julle sy geboortedag elke jaar op 25 
Desember herdenk.” Op 25 Desember 
herdenk ons egter Jesus Christus se ge- 
boortedag sonder om te beweer dat Hy 
juis op daardie dag gebore is. Christus 
se koms na die wêreld is vir die wêreld 
van soveel belang dat die wêreld nie kan 
nalaat om vir `n oomblik by hierdie ge- 
beure elke jaar stil te staan nie. Op hier- 
die dag vier ons nie `n verjaarsdag nie, 
maar is ons besig om vreugdevol in die 
geloof fees te vier omdat Christus die 
ware lig, die son van geregtigheid werk- 
lik in die wêreld ingekom het. Ons heg 
nie betekenis aan die dag nie, maar aan 
die inhoud, Jesus Christus, ons enigste 
Verlosser en Saligmaker wat in die vol- 
heid van die tyd in die wêreld ingekom 
het. 

Die vraag hoe ons Kersfees behoort te 
vier is vir ons van die allergrootste be- 
lang: wyle prof. H. D. A. du Toit het 
Kersfees beskryf as `n Christusfees, `n 
jubelfees en `n familiefees. 

Kersfees is `n Christusfees. Ons aan- 
dag, ons hele wese behoort op hierdie 
dag rondom Jesus Christus gesentreer te 
wees. Hy wat deur die Vader na die 
wêreld gestuur is, wat in Bethlehem ge- 
bore is, op Golgota gekruisig, op die 
derde dag opgestaan het en tot wie die 
Heilige Gees ons in die geloof wil bring. 
Op hierdie dag is ons loflied saam met 
die engele: ,cer aan God in die hoogste 
hemel, en vrede op aarde vir die mense 
in wie Hy `n welbehae het” (Lukas 2:14). 
Ons dank God vir sy Seun wat Hy ge- 
stuur het om ons van sonde, dood en 
verdoemenis te bevry. Dit is met ander 
woorde nie `n sentimentele tru-projeksie 
van ons gedagtes na `n kindjie wat mag- 
teloos in `n krip gelê het nie. Dit gaan 
nie om die ,arme Jesus” in die krip nie, 
maar om die Jesus wat die Verlosser van 
die wêreld is. Dit gaan om eer en dank 
aan die drieënige God. 

(Word vervolg) 


Die 


Laaste Dinge 


5) 


In die Nuwe Testament kry ons die 
indruk dat die dissipels en sommige van 
die eerste christene verwag het dat Jesus 
nog tydens hulle lewe na die aarde sou 
terugkeer, om die voleinding van alles te 
laat plaasvind. Omdat dit nie gebeur het 
nie, word gewoonlik aangeneem dat die 
eerste christene hulle vergis het met die 
tydsduur tot by die tweede koms van 
Christus, en dat hulle teleurgestel was 
met hierdie vertraging van die dag van 
die Here. 


Nuwe Bedeling 


Uit Jesus se eie woorde het dit egter 
duidelik geblyk dat die geskiedenis sou 
voortgaan na sy hemelvaart, en dat hier- 
die tydperk, in terme van menslike taal, 
nog lank sou duur. Met ander woorde, 
hoewel die ryk van God naby gekom 
het, en deur die dood en opstanding van 
Christus reeds aangebreek het, volg daar 
nog eers 'n hele nuwe aardse bedeling. 
Dit is die periode waarvan ons bely dat 
Hy aan die regterhand van God sit. Dit 
is dus `n tydperk waarin alle mag alreeds 
aan Christus gegee is, maar waarin dat 
nog nie algemeen sigbaar is, en erken 
word nie. 

So vra die dissipels bv. in Mat. 24 uit 
oor die voleinding. Jesus antwoord hulle, 
deur hulle op 'n nuwe tydperk in die 
aardse geskiedenis voor te berei. Dit was 
cn is 'n gevaar, vir die dissipels sowel as 
vir ons, om temidde van allerlei tekens 
van dic eindtyd, die einde onmiddellik 
naby te ag, in terme van ons menslike 
verstaan van die tyd. Maar dit is nog 
nie die einde nie. God alleen ken die 
uur. Daarom: volhard en waak! 


Waarom vertraging? 


Waarom hicrdie uitstel van die koms 
van die Here? Hoe vurig het die eerste 
Christene nie daarna verlang nie! Petrus 
maak melding van die spot wat die chris- 
tefie nog sou moes verduur, omdat die so 
begeerde dag van die Here uitbly. ,Dit 
moet julle veral weet, dat daar aan die 
einde van die dae spotters sal kom... en 
sê: waar is die belofte van sy weder- 
koms? Want vandat die vaders ontslaap 
het, bly alles soos dit was van die begin 
van die skepping af.” 2 Petrus 3:3 en 4. 


Sendingopdrag 

Die rede vir die vertraging van Chris- 
tus se koms word gegee in Mat. 24:14. 
“En hierdie evangelie van die koninkryk 


WAT VERTRAAG 


DIE DAG VAN 


DIE HERE?” 


sal verkondig word in die hele wêreld 
tot `n getuienis vir al die nasies; en dan 
sal die einde kom.” Omdat Israel sy 
Messias verwerp het, gaan die evangelie 
nou by Israel verby, die hele wêreld in. 


DR. D. J. C. VAN WYK 


Die evangelie moet nou eers aan al die 
nasies verkondig word. Dan eers, sê 
Jesus, sal die einde kom. So is die kerk 
se sendingwerk en die kerk se toekoms- 
verwagting aan mekaar verbonde. Hier- 
die verband tussen die kerk se verwag- 
ting van die koms van Christus en die 
kerk se sendingwerk blyk uit die lewe 
van die kerk. As die kerk se toekoms- 
verwagting lewendig is, kom dit tot uiting 
in `n sterk drang om sending te doen. 
Daarenteen, as die kerk weinig of geen 
belangstelling in sending het nie, is dit 
altyd `n weerspieëling van louheid in die 
verlange na die koms van Christus. Van 
ons eie kerk geld dit ongelukkig ook. 


God het die einde van die wêreldge- 
skiedenis gekoppel aan, en afhanklik 
gemaak van die voortgang van die evan- 
gelie. Eintlik het die sending op `n dub- 
bele manier met die einde te maak. Dit 
hou die einde terug, want die evangelie 
moet eers aan al die nasies verkondig 
word, voordat die einde kan kom. Dit 
bring egter ook die dag van die Here 
nader, want sodra die evangelie aan al 
die nasies verkondig is, is die einde daar. 
Die evangelieverkondiging aan al die 
nasies is dus vir die kerk nie net 'n op- 
drag nie, maar ook 'n belofte. 


In die lig van bogenoemde oorwegings 
is dit `n groot dwaling om te meen die 
kerk se verwagting van die dag van die 
Here en die voleinding maak die gelo- 
wige en die kerk passief. Inteendeel, dit 
maak hulle in die hoogste mate aktief. 
Daarom is dit ongehoord dat die sending 
die stokperdjie van 'n paar mense in die 
gemeente is, of aan 'n kommissie of raad 
oorgelaat word. Dit is ook ongehoord dat 
daar met sydelingse kollektetjies vir die 
sending volstaan word. Die Heer vra 
van ons om uit die belofte van sy koms 
te werk en te leef. 


Geen vertraging! 

Die feit dat die weg van die kerk in 
hierdie bedeling langer geword het as 
wat aanvanklik gemeen is, beteken egter 


nie vertraging of uitstel in ons betekenis 
van die woord nie. ,Die Here vertraag 
nie die belofte soos sommige dit ver- 
traging ag nie. Maar Hy is lankmoedig 
oor ons, en wil nie hê dat sommige moet 
vergaan nie, maar dat almal tot bekering 
moet kom.” 2 Petrus 3:9. Die rede dat 
Christus nie kom nie, is nie te wyte aan 
swakheid, of omdat die belofte nie waar 
is nie. Wie dit aanhou dink, sal deur die 
dag oorval word soos deur `n dief in die 
nag. Maar die uitbly van Jesus se koms 
is te wyte aan sy sondaarsliefde. Sy ont- 
ferming gaan uit tot by die verlore skape 
van Israel, en verder, tot by die heidene. 
So hou die kerk met sy prédiking aan al 
die nasies eintlik die einde terug, vanweë 
God se lankmoedigheid. Die eerste koms 
van Christus na die wêreld was dus nie 
om die gerig te bring nie, maar juis om 
dit uit te stel. Dit het `n nuwe geskie- 
denis gebring: 'n bedeling van geduld en 
genade. 


`n Positiewe teken 


Die sending is 'n positiewe teken van 
Christus se koms. Valse Christusse, hon- 
gersnood, aardbewings, verdrukking, 
haat, afvalligheid, valse profete, wets- 
veragting, liefdeloosheid... dit is die 
negatiewe tekens van Christus se koms. 
Dit is 'n beangstigende reeks verskynsels. 
Maar onder alles deur sal die evangelie- 
verkondiging voortgaan, danksy die vol- 
harding van die gemeente. Dit is die 
positiewe teken van Christus se koms. 


Tot 'n getuienis 


Jesus het in Mat. 24:14 ook gesê dat 
die evangelie tot 'n getuienis vir al die 
nasies verkondig sal word. In die ver- 
band, nl. afvalligheid, verdrukking en 
vervolging aan die een kant, en aan die 
anderkant die volharding van die ge- 
meente, het hierdie woord getuienis, ge- 
weldige, gelade klank en betekenis. Dit 
dui op `n prediking wat nie net woorde 
is nie, maar dade word, en selfs tot lei- 
ding en martelaarskap kan lei. Die ryk 
van God is naby, maar kry in die ge- 
daante van sending en lyding aardse 
duur. Die omvang van hierdie duur is 
onbekend... Die Bybel sê hierdie pre- 
diking sal by die volke reaksie wek: 
positief, gehoorsaamheid... of negatief, 
verharding. Die volke kan hierdie kans 
benut... of dit vir ewig verspeel... 

DIE KRUIS- 
BANIER 


Land en volk 


Belgie, een land dat niet veel groter is 
dan het gebied tussen Johannesburg en 
Pretoria, telt 10 000 000 inwoners. Daar- 
van zijn zes millioen Nederlandssprekend 
(Vlamingen) en vier millioen Fransspre- 
kend (Walen). Ofschoon Belgie een 
staatkundige eenheid is, zijn er reeds 
vele jaren moeilijkheden tussen de twee 
volken, die Belgie bewonen. Nog onlangs 
kwam ons land in het nieuws vanwege 
de aparte loketten op het postkantoor te 
Brussel. Voor de Vlamingen was er een 
apart loket, voor de Franssprekenden 
waren er andere loketten. Brussel zelf is 





Ds. J. K. Overbeeke die skrywer. 


een tweetalige stad, waar de Fransspre- 
kenden toenemen. In de Belgische poli- 
tiek is er nu een neiging om het land te 
verdelen in twee gebieden, gescheiden 
door de taalgrens. Het Vlaamse land Zou 
dan een eigen kultureel parlement heb- 
ben, en eveneens het Waalse land. De 
moeilijkheden en de wrijvingen tussen de 
twee volken zZouden dan wellicht zijn op- 
gelost. 





Die evangelisasie tent van ds. J. K. Overbeeke en sy medestanders in Oos-België. 


Protestantisme 


In onze streken kwam reeds vroeg de 
Hervorming. ln 1523 stierven op de 
brandstapel te Brussel de twee monniken 
Johannes Esch en Hendrikus Voes, als 
eerste martelaren van de Lutherse Her- 
vorming. Maarten Luther heeft toen een 
lied gemaakt ,Ein neues Lied wir heben 
an” (,Wij zingen een nieuw lied”). Toen 
deze Hervorming bloedig was onder- 
drukt, kwam de (Calvinistische uit het 
Zuiden. Tot de eerste predikers behoorde 
Guido de Brês, de opsteller van de Ne- 
derlandse Geloofsbelijdenis, de ,Con- 
fessio Belgica”. Ook hij moest op het 
schavot de dood sterven om zijn geloof. 
Door de onderdrukking der Spanjaarden 
en de macht van Rome werd tenslotte 
de gehele hervormingsbeweging vernie- 
tigd. Vele tienduizenden burgers vlucht- 
ten naar het noorden, Nederland. Onder 
hen ook mannen als Marnix van St. Al- 
degonde, burgemeester van Antwerpen, 
Herman Faukelius, Baudartius, mede- 
vertalers van de Hollandse Statenbijbel. 


Ook de beroemde Gommarus, bekend 
van de Dordtse Synode 1618, was een 
Vlaming. 


Nieuwe opkomst 


Misschien is het teveel gezegd, als we 
ZOuden spreken van een nieuwe ,,Her- 
vorming”. Maar in de loop van de 19" 
eeuw kwam het Protestantisme opnieuw 
tot openbaring. In de loop der tijden 
ontstonden verschillende Kerken, waar- 
van de meesten de (Calvinistische belij- 
denisgeschriften aannamen. Verder nog 
Baptistische gemeenten. Sedert het begin 
van deze eeuw begon men in het over- 
wegend Roomse Vlaanderen ook met 
evangelisatie. Overal werden tenten op- 
gericht, er kwamen predikers op de 
hoeken der straten. Aanvankelijk met 
verzet van de Roomse kerk. In latere 
tijden is dit verzet veel kleiner gewor- 
den. omdat de oecumenische beweging 


[7] Na volgende bladsv 


Bostaande artikel handel oor die opdraende stryd van die Protestantse minderheid teenoor `n Roomse meerderheid in België, 


een van ons stamlande. 


'n Noodroep om hulp kom ook tot ons kerk om in daardie stryd te help. 


U kan help deur: 


1. In te teken op hulle weekblad ,,De Kruisbanier” R6,00 per jaar 


en/of 


2. `n Donasie vir die aankoop van papier om hulle stryd voort te sit. 
Ons strydgenote steun op u hulp in hulle stryd. 


Stuur u intekengeld en/of donasie aan ondergetekende en hy sal dit verder versorg. 
Baie dankie. 

Ds. P. M. Smith 
POSBUS 2368, PRETORIA OOOI 


de verschillen tussen Rome en het Pro- 
testantisme nivelleerde. Vele leiders van 
de evangelisatie in Vlaanderen hebben 
echter de oecumenische beweging en met 
name de Wereldraad van Kerken ver- 
worpen. Zij wilden trouw blijven aan de 
H. Schrift en in geen geval enig com- 
promis met Rome aangaan. 


De Kruisbanier 


Sedert 1945 verschijnt als evangelisa- 
tieweekblad ,,De Kruisbanier”. Een klein 
blad in een kleine protestantse minder- 
heid. Het telt zowat $ 000 lezers. Noch- 
tans wordt, vooral in de laatste tien jaar, 
voortdurend met dit blad geevange- 
liseerd. In de jaren 1975 en 1976 werden 
meer dan een millioen ex. huis-aan-huis 
rondgebracht in onze Vlaamse steden. 
Dit is van groot belang voor de vestiging 
van nieuwe plaatselijke Protestantse 
kerken. Ongeveer een- of tweemaal per 
jaar komt een nieuwe plaatselijke kerk 
tot stand in een van onze overwegend 
Roomse steden. En dit gaat steeds ge- 
paard met grote, zelfs massale versprei- 
dingen van ons blad. De inhoud van het 
blad wordt in getrouwheid aan het 
Woord van God opgesteld. Als het nodig 
is, keren wij ons ook apologetisch tegen 
Rome. Zo was er enkele jaren geleden 
een houten Madonnabeeld. Men be- 
weerde dat het tranen van bloed huilde 
en vele duizenden mensen kwamen om 
het beeld te aanbidden in een der voor- 
steden van Antwerpen. Toen hebben wij 
een bijzonder nummer opgesteld tegen 
de afgodische beeldenverering en als 
gevolg kregen wij veel bestellingen van 
Bijbels. 


Besluit 


De broeders en zusters, die dit alles 
lezen, zZullen zeker met liefde denken aan 
het volk der Vlamingen. Wij zijn stam- 
verwant. Het verschil tussen Uw Afri- 
kaanse taal en onze Nederlandse is niet 
groot, en het Afrikaans komt zelfs 
dichter bij het Vlaams dan bij het Hol- 
lands. De kerken van Zuid-Afrika kun- 
nen daarom het zendingsveld in Vlaan- 
deren zien als een opdracht. Onze evan- 
gelisatie met het blad ,,De Kruisbanier” 
zal gaarne uw steun ontvangen. Er is 
zZoveel nodig. Heel concreet vragen wij 
hulp voor de aankoop van papier voor 
het jaar 1977, omdat dan in de eerste 
maanden grote oplagen worden gedrukt 
en naar de kerken verzonden. Wilt U 
daarom uw broederlijke donasies zenden 
voor 


,aankoop van papier voor evangeli- 
satienummers in Belgie”? 


J. K. Overbeeke 


Eindredakteur van ,,De Kruisbanier' 
Elisabethlaan 71 
2600 Berchem-Antwerpen, Belgie. 


Good News Engelse 
Bybel 


Die publikasieprogram vir hierdie 
Bybel verloop volgens plan. Die vrystel- 
ling in Suid-Afrika word vir Desember 
gereël. Volgens alle aanduidinge beloof 
hierdie Bybel om die belangrikste publi- 
kasie in die Engelse taal sedert die ver- 
skyning van die Authorised Version 
(Bybel) in 1611 te word. 

Met verkope van $O0 miljoen eksem- 
plare van die Good News for Modern 
Man, die Nuwe Testament, in tien jaar, 
is die nuwe Bybel van groot belangstel- 
ling en sukses verseker. 

Die Good News Bybel is 'n eietydse 
Bybelvertaling in die hedendaagse idioom 
wat getrou probeer om die betekenis van 
die oorspronklike Grieks en Hebreeus vir 
die moderne mens duidelik te laat 
spreek. Oorspronklik is die Nuwe Testa- 
ment spesifiek met die oog op mense wat 
Engelse as tweede taal gebruik voorberei, 
maar dit was 'n onmiddellike sukses ook 
in die hele Engelssprekende wêreld. 

Hierdie nuwe Bybel maak gebruik van 
verskeie hulpmiddels wat in `n behoefte 
voorsien: 

— Duidelike opskrifte wat inhoud 

aandui 

— 'n Woordelys met verduideliking 

van minder bekende woorde of 
terme 


— Verwysings na ooreenstemmende 
Skrifgedeeltes 


— 'n Inleiding by elke Bybelboek 


— Bybelgeskiedenis uitgebeeld in 'n 
kaart 


— Tabelle met gewigte en mate 
— Gepaste kaarte. 


Hierdie vertaling behoort in 'n wye 
kring inslag te vind. Bid tog dat die 
boodskap ook mense sal bereik wat nog 
vreemd staan teenoor die Bybel en dat 
lewens verander mag word by die lees 
daarvan. Dit is tog waarvoor die Goeie 
Nuus versprei word. 


N. Turley 


VERGROTINGS 


in 
LEWENSKLEUR 


van u eie 


KIEKIE OF NEGATIEF 


W. EE. CAREY 


APTEKER 
Posbus 177 — Krugersdorp 





AldersontFlitton 


Chevrolet 
1300-1900 





Alderson-- Flitton 
Telefoon: Pretoria 482611 

VERBANDE 


DRIE TEMAS MET AGTERGROND 1 
(Vervolg) 


Twee aangeleenthede wat in artikel 18 
en 19 ter sprake gebring was, kry nog 
verdere aandag vir bevordering van die 
uiteensetting. 


Eerste daarvan was die ingrypende 
grondslagherformulering met inbegrepe 
vervanging van die voorskrif vir vakbe- 
oefening, aan die Vrye Universiteit van 
Amsterdam in Februarie 1971. Hierdie 
verandering het die finale likwidering en 
“tersydestelling van Kuyper se denkpa- 
troon oor die V.U. bewerkstellig. De- 
kades lank was dr gehoop op bedui- 
dende 'inhoudgewing aan die vorige 
grondslagformulering (,,op gereformeerde 
grondslag”) en aan die veronderstelde 
aansluitende geykte manier van vakbe- 
oefening (,,volgens gereformeerde begin- 
sels”) in elke vak buitekant die teologie. 


Die ander wat met die eerste in ver- 
band gebring kan word, was om vraen- 
derwys die gang van die Potchefstroomse 
Universiteitsinstelling | vir (Christelike 
Hoëronderwys, tussen .1920 en vandag, 
na te gaan. Vraag daarby is: hoe groot 
is die nawerking van Kuyper se agter- 
haalde beskouings, indien enige, nog al- 
daar? Waar Kuyper se invloed sterk 
was, het die strewe na groepsonderwys- 
inrigtings-skole, kolleges en universiteite- 
prominent gefigureer. Na 1900 is Kuyper 
se calvinisme-ontwerp dienaangaande, in 
bepaalde kringe in Suid-Afrika ingedra 
deur dr. J. D. du Toit en sy medestan- 
ders. Kerklik gereformeerde opinie- 
makers het hulle aksie vir groepsonder- 
wysinrigtings in Suid-Afrika alhoemeer 
in terme van Kuyper se denkbeelde ge- 
motiveer. Hoever gebeur dit nog? 


Indien die onhoudbaarheid van Kuyper 
se benaderingswyse, — binne die V.U,, 
daarby binne die kring van sy stigter en 
beheerder (vereniging vir universiteits- 
onderwys op gereformeerde grondslag) 
en ook vir sy grootste bevorderaar (die 
Gereformeerde Kerke in Nederland), af- 
doende geblyk het, dan moet ook alhier 
met so 'n leersame gebeurtenis rekening 
gehou word. Ewe groot aandag verdien 
daarby die vervangingsformule van 1971 
wat algemene byval gevind het, omdat 
dit geblyk het sinvol en uitvoerbaar te 
wees. Die Nederlandse ervaring kan rig- 
tinggewend inwerk op die Afrikaanse 
tussenkerklike gedagtewisseling oor chris- 
telike onderwysonderbou, -karakter, -ge- 
staltegewing en -beheerpatroon. 


Daardie Nederlandse. ontwikkeling 
word gerieflik voor die gees gebring deur 
te herinner aan die opeenvolgende drie 


en PERSPEKTIEWE 


(20) Vervolgreeks 


basis-formulerings aan die V.U., wat vir 
ons verdere samevatting as gerieflike 
kapstokke dien. 


PROF. DR. C. H. RAUTENBACH 


1) Artikel 2 van die statute van die 
Vereniging vir gereformeerde universi- 
teitsonderwys (1878) het in 1880 maat- 
gewend geword vir sy nuwe stigting, die 
V.U. Dit het bepaal: ,,die vereniging 
staan vir alle onderwys, wat in sy skole 
gegee word, heeltemal en uitsluitend op 
die grondslag van die gereformeerde be- 
ginsels, cn erken mitsdien vir die onder- 
wys in die Godgeleerdheid die drie for- 
muliere van enigheid...” Daarby is 
verder verorden dat die gesag van die 
belydenisgeskrifte sal wees soos dié wat 
Dordt (1618/1619) aan hulle toegeken 
het. Buitekant die teologiebeoefening 
moes die besondere vakbeoefeningstel- 
reëls nog gevind word. Die belydenisge- 
skrifte was die prominentste in die eerste 
grondslagformulering. 


2) Na Kuyper in die vroeë 1890's, 
hom verder oor die aangeleentheid uit- 
gelaat het, is in 1896 deur die Senaat van 
die V.U. waarvan Kuyper as professor 
lid was, 'n aantal van Kuyper se stellings 
aanvaar en gepubliseer. Eerste daarvan 
het gelui: ,onder gereformeerde beginsels 
is te verstaan die beginsels van die cal- 
vinisme. Stellige verwagting was toe dat 
aan die hand van Kuyper se besondere 
calvinisme-ontwerp, groter ruimte vir 
effektiewe formulering van die ontbre- 
kende gevkte ,calvinistiese beginsels” vir 
vakbeoefening, sou ontstaan. 


3) Na dekades van verwagting sonder 
vordering, en as gevolg van baie gron- 
dige herondersoek vanaf 1965 is toe 
eindelik in 1971 die ingrypende grond- 
slagvervanging vir die V.U. gevind. Nou 
het dit geword: ,,die grondslag van die 
evangelie van Jesus Christus, wat volgens 
die Openbaring in die Heilige Skrif, die 
mens in sy hele lewe roep tot die diens 
en verheerliking van die een God, Vader, 
Seun en Heilige Gees en daarin tot diens 
aan die medemens.” Deur die nuwe 
basisformule is die Kuyperiaanse neo- 
Calvinistiese tradisie en verwagting aan 
die V.U.; van die belanghebbende ver- 
eniging en van die Gereformeerde Kerke 
in Nederland in universiteitsonderwys- 
verband, ter svde gestel. Die V.U. was 
dikwels Kuyper se geloofstuk genoem en 
hy was die stigter van die Gereformeerde 
Kerke in Nederland en die leidende gees 
in die Vereniging vir universiteitsonder- 
wys volgens die gereformeerde beginsels. 

Opsommenderwyse volg die aangekon- 
digde voortgesette behandeling van hier- 
die ewenement, wat tot nog toe alhier 
veels te min aandag gekry het. Gedeel- 
telik word daartoe aangesluit by die kort 
amptelike verklaring wat vanuit die V.U. 
in Bulletin 15 van 1971 van Nuffic (Ne- 
derlandse stigting vir internasionale 
universitêre samewerking), verskyn het. 
Gemelde aankondiging het die aksente, 
met oog op internasionale bekendstelling, 
laat val. Ons ontleed die gebeurde hier 
vanuit ons eie inheemse situasie en 
vraagstukke. 


1) Na 9) jaar van ernstige studie, on- 
dersoek en besinning deur knap koppe 
het afdoende aldaar geblyk hoe 'n on- 
begonne taak dit was om enige vakbe- 
oefening buitekant die teologie aan `n 
eie besondere geykte metodeleer te wil 
bind, aan aldus genoemde ,gereformeer- 
de' beginsels, al word dit as ,calvinis- 
tiese” beginsel vertolk. Die opdrag van 
1880, bygewerk in 1896, het na al die 
pogings nie na aanvaarde, konkrete, sin- 
volle en uitvoerbare beslaggewing gevoer 
nie. 


2) Die verlangde inhoud is in 1971. 
ook tot bevrediging van die onderrig- 
personeel van die V.U., deur verruimende 
vervanging van die eertydse ,gerefor- 
meerde' (,calvinistiese') universiteits- 
grondslag en onderrigbeginsels, gevind. 
Grondslag en beginsels het toe die 
,evangeliese' en dan nog in 'n omskrewe 
sin geword, In die Nuffic Bulletin se 
mededeling van 1971 is die wysiging ge- 
kenmerk as; verruiming in ekumeniese 
sin, vanaf die enger leerstellige ,gerefor- 
meerde' na die Bybels-Christelike. Ons 
tipeer dit as wegbeweging eers vanaf die 
besondere leerstellige of denominasionele 
,gereformeerde' na die ietwat ruimer 
konfessioncel-calvinistiese in 1896 en toe 
in 1971 deur ingrypende verbreding na 
die algemeen christelike (,evangelie van 
Jesus Christus, geopenbaar in die Heilige 
Skrif). Mens kan ook sê: vanaf die enger 
leerstellige gereformeerde na die Bybels- 
Christelike. 


3) Dit het geskied deur dic evangelicse 
grondslag in `n omskrewe sin te formu- 
leer as evangelië, wat volgens die Open- 
baring in die Heilige Skrif die mens in 
sv hele lewe (alle lcwensinstellings in- 
sluitende onderwys met. inbegrepe vak- 
onderrig ensovoorts CR) roep tot die 
diens en verheerliking van God Drieënig 
en daarin tot diens aan die medemens.” 
Daarmee is die voorheen onvindbare en 

onverduidelikbare, in dié rede-verband 
vervang deur die sprekende fundamentele 
algemeen-christelike geloofs- en lewens- 
raamwerk. Dit verleen sin en betekenis 
aan vakonderrig en navorsing as beson- 
dere diensvorme in `n christelike lewens- 
en ook onderwysorde. 


3a) Herformulering het die swaarte- 
punt verskuiwe vanaf vakbedrywighede, 
-metode en inhoud-, na die beoefenaar, 
die wetenskapper, die gelowige mens in 
die lewensverband, -struktuur en uiting 
van die onderwys. Dit beklemtoon die 
deelnemer se lewenshouding, sy gesind- 
heid, sy motivering as antwoord op die 
roeping deur God tot diens ook in die 
onderwyssituasie. Nie `n besondere soort 
wetenskapsbeoefening of vak nie, maar 
die unieke Bybels-christelike gesindheid 
in die gewone vakbeoefening word as ge- 
loofsplig opgelê. 


3b) Die breë omskrywing voer terug 
na die fundamentele christelike diens- 
vereistes wat aan die gelowige gestel 
word in die hele lewe; die verheerliking 
van God en daarin die behartiging van 
die medemenslikheid. Die roeping was 
in Mat. 22:35-40 saamgevat. Die her- 
formulering behoort aanklank te vind by 
almal wat die oudste en algemeenste be- 
lydenis beaam, die universele Aposto- 
liese geloofsbelydenis of 12 artikels. 
Daarom is dit ekumenies te noem, Soos 
wat Dooyeweerd in 1966 `n ekumeniese 
beslaggewing as ideale formulering ver- 
lang het. Mens kan gerus die nuwe 
grondslagformulering van die V.U. van 
1971 vergelyk met die hersiene ekume- 
niese basis-formule van die Wêreldraad 
van Kerke sedert Nu Delhi, 1961: Die 
Wêreldraad van Kerke is `n gemeenskap 
van kerke, ,,wat die Here Jesus Christus 
bely as God en Heiland volgens die 
Heilige Skrif en daarom hulle gemeen- 
skaplike roeping probeer vervul tot glorie 
van die een God, Vader, Seun en Heilige 
Gees”. Wêreldraad van Kerke se basis- 
formule is uitgesproke ortodoks, maar sy 
teologiese kettery en etiese dwaling lê 
elders soos nog vorentoe verduidelik sal 
word. 


3c) By V.U. se nuwe geloofsonderbou 
val die klem, die aanduiding van primêre 
gesag (S. du Toit), op die Openbaring in 
die Heilige Skrif, dus op die Bybel. In 
artikel III van die Nederlandse Geloofs- 
belydenis, word bely dat die wyse waar- 
op God deur ons gedien moet word 
,daarin (in die Bybel CR) geheel-en-al 
en uitvoerig beskrywe is”. Die sentrali- 
teit van die Bybel bly die reformatoriese 
grondmotief, en is eintlik die fundamen- 
teel christelike vertrekpunt soos vandag 
ook al buitekant die Protestantisme ver- 
kondig word. Met belyding van die pri- 
mére gesag van die Bybel in die onder- 
wysverband word, in die praktyk nie 
enige iets anders soos byvoorbeeld `n 
Calvinisme-ontwerp, `n stelsel van begin- 
sels, `n variant van wêreld- of lewens- 


beskouing, ja selfs belydenisgeskrifte, 
tussen die gelowige en die primêre bron, 
die Bybel, ingeskuiwe nie. Dit is `n 
wesenlike wysiging vanaf 1880 en 1896 
tot en met die vroeë 1970's. Daarmee is 
konfessionalisme oorboord, maar nie be- 
lyding as antwoord op die Woord nie. 
Konfessionalisme is daardie houding wat 
in die praktyk `n eie gesag verleen aan 
belydenisgeskrifte. Die verskuiwing aan 
die V.U. hang onteenseglik ook saam met 
die veranderde houding in die Gerefor- 
meerde Kerke in Nederland oor die vorm 
van binding aan die belydenisgeskrifte en 
die implikasies daarvan. Laasgenoemde 
het sy beslag in 1971 gekry met die ver- 
andering in die ondertekeningsformulier 
vir dienaars van die Woord. Dit sal weer 
aangesny word. 


3d) In V.U. se basisformule van 1971, 
word die diens aan die medemens of die 
medemenslikheid uitdruklik gemotiveer 
vanuit die diens van God: ,Daarin” (in 
die diens en verheerliking van God) 
word die mens geroep tot die diens van 
die medemens.” Christelike medemenslik- 
heid wortel in die diens en verheer- 
liking van God en is antwoord op die 
voorafgaande liefde wat eers van God 
na die mens uitgegaan het. In die for- 
mule is geen plek vir dusgenoemde ,,ho- 
risontalisme nie”. Die christelike sosiaal- 
-etiese plig wortel nie in `n algemene 
mensliewendheid waartoe die sosialisme 
of sosiale teologie aanspoor nie. Maar 
die plig of roeping tot behartiging van 
ander persone cen groepe se verdienste- 
like belange, word behoorlik geintegreer 
in die afmeting van die roeping tot die 
diens en verheerliking van God, die 
horisontale dus in die vertikale en nie 
andersom nie. Godsdiens (christelike) 
bewerkstellig altyd medemenslikheid, 
maar alle medemenslikheid is nog nie 
diens of eerbewys en verheerliking van 
God nie. 


4) Die vervangingsformule het nie uit- 
koms gesoek en uitsluitsel gekry deur `n 
besondere soort gereformeerde of cal- 
vinistiese kennisleer, wetenskapsbegrip, 
metode- en bewysleer nie. Dit vereis nie 
'n spesiale soort redenering, bewysvoe- 
ring of waarmaking, sê maar 'n beson- 
dere logika of denkvereistes vir vakke 
buitekant die teologie nie. Inteendeel in 
die vakonderrig en die vakondersoek 
word buitekant die teologie ook maar 
met die gewone algemeen-menslike dink- 
vereistes van steekhoudenheid en ooreen- 
stemming met die werklikheid, binne die 
geopenbaarde Bybelse geloofsraamwerk 
van diens, geopereer. Die nuwe verwoor- 
ding stel die diepste geloofsonderbou, die 
evangelie van Jesus Christus, volgens die 
openbaringsinhoud — as grondslag vir 
die geloofsetiek van diens, wat ook ver- 
vul kan word in die onderwys as on- 
derrig en navorsing, en laat dit setel in 
die gesindheid van die deelnemer. Die 
diensmotief van God en medemens is 
daarin sentraal en Bybels gefundeer. 


Daarbenewens word deur die benade- 
ring en lewensoortuiging ook die derde 
taak van die universiteit geinspireer en 
gemotiveer — die plig om geleentheid te 
bied vir geestelike sedelike vorming van 
die student onder andere tot maatskap- 
like verantwoordelikheidsbesef. Die for- 
mulering maak die drie take van onder- 
rig, ondersoek en opvoeding Bybels 
sinvol deur plasing in die Bybels-christe- 
like geloofs- en lewensraamwerk. Nie 
oral `n stukkie teologie in elke vak nie 
maar in alle lewensbedrywighede `n 
christelike gesindheid. 


5) Om dergelike redes het die aange- 
haalde berig in die Nuffic Bulletin van 
1971 die gebeurde aan die V.U. bestem- 
pel as: `n beslissing van geskiedkundige 
betekenis. Dit is rigtingewend vir die- 
gene wat peins oor inhoudgewing aan 
sake soos: ,onderwys met `n christelike 
karakter; ,onderwys op die Bybel ge- 
grondves”; christelike onderwys, wat ge- 
stalte gegee word ,,deur die gees waarin 
cn die wyse waarop alle onderrig be- 
hartig word.” Van die V.U. word ons 
gevoer na ons onderwysbeleidswetgewing 
van 1967 en 1969 plus ons beleidsfor- 
mules van 1971 (12 November). 


Laasgenoemde word weer in herin- 
nering gebring. Die eerste Nasionale 
Onderwysraad moes vanaf begin 1963 
volgens die wet, in oorleg met die be- 
trokke instansie, ,,hom dit ten doel stel 
om... die breë grondbeginsels (grond- 
slae, basis, onderbou CR) van gesonde 
onderwys vir die land as geheel te be- 
paal.” Op daardie raad se advies van 
Augustus 1965 is toe in Maart 1967, by 
wet bepaal dat die openbare onderwys 
`n ,christelike karakter! moet hê, ewen- 
wel met godsdiensvryheid vir ouers en 
kinders. Aanvullende wetgewing van 
1969 het daardie bepaling bewerktuig 
met die voorskrif, dat onderwysers vir 
die behartiging van skoolonderwys met 
`n christelike karakter, deur opleiding 
aan universiteite en kollegas, daartoe toe- 
gerus moet word, Dergelik opleidings- 
inrigtings insluitende universiteite moet 
die stappe doen wat daartoe nodig is. 
Algemene owerheidsbeleidsbepaling oor 
gemelde grondbeginsels of onderbou (die 
christelike) van November 1971 het dit 
omlyn deur voor te skrywe: ,,(a) onder- 
wys wat gegrondves is op die Bybel, en 
(b) wat beslag moet kry (i) deur gods- 
diensonderwys as verpligte-nie-eksamen- 
vak (ii) en die gees waarin en die wyse 
waarop alle onderrig- en opvoedings- 
werk, asook administrasie en organisasie 
behartig word.” 


Die beslaggewing van alle onderrig 
wat op die Bybel gegrondves moet wees, 
word die sterkste aangehelp deur die 
gees waarin” en die ,wyse waarop' die 
onderrig behartig word. Hier is swaar- 
gelaaide woorde. ,Behartig' het met die 
hart te doen. In die Bybels-Israelitiese 

denk- en woordpatroon beteken die hart 
die kern van die persoonlikheid en die 
hele persoonlikheid. Daardeur word die 
houding, gesindheid en optrede van die 
Christen onderwyser(es) die belangrikste 
moment vir onderwys met `n christelike 
karakter. Uit hom of haar straal die regte 
gees en die regte manier. So gesien is die 
swaartepunt eerder `n gelowige lewens- 
vertolking as vakvertolking. Kan mens 
per slot enige vak buitekant die teologie 
konfessionaliseer (verleerstellig) of ver- 
Christen? Ook die V.U. het 90 jaar te- 
vergeefs daarop gewag. Die raamwerk 
wat in die amptelike beleidsbepaling 
sodanige onderwys omlyn, as die Bybels- 
gefundeerde of skriftuurlike, kan gerus 
vergelyk word met die V.U. se nuwe 
basisformule van 1971. Wet 39 van 1967 
rep van 'n ,raamwerk van beginsels”. 
Dis nie `n wêreldbeskoulike of lewens- 
opvatlike stelsel nie, maar algemene rig- 
lyne waarvan die sentraalste te lees is 
in Mat. 22, 35-40. Die mense van die 
V.U. en ons het dieselfde Bybel en hierin 
met dieselfde begrip gaan lees. 

1) Wie wetlike voorskrif wat die Mi- 
nister (Regering, Parlement) gemagtig het 
om beleidsbepalings met wetskrag te 
maak het spesifiek verorden dat by die 
algemene beleid na aanleiding van onder- 
meer die breë christelike grondbeginsel 
bepaal. Tydens die uitgerekte debat in 
die Volksraad in 1967 oor die christelike 
onderwysgeloofsgrondslag het die ver- 
antwoordelike minister (senator Jan de 
Klerk) en sy medestanders herhaaldelik 
en uitdruklik verklaar, dat geen partiku- 
liere inhoudgewing soos tydens die debat 
voortdurend geassosieer was met `n ,Pot- 
chefstroomse' benaderingswyse van chris- 
telikheid in die onderwys en onderrig, 
beoog word nie. Verduideliking en 
gerusstelling is deurgaans aan beswaardes 
en verontrustes gegee (vergelyk Hansard 
daaroor). Daardie onderneming is eer- 
baar gestand gedoen. Die christelike ka- 
rakter in die skoolonderrig en vorming 
en in die aansluitende onderwysersoplei- 
ding ook aan die universiteite moet dan 
ook vertolk word in terme van die ba- 
siese geloofsraamwerk wat spreek tot die 
duldbare verskeidenheid van Bybelgelo- 
wiges. Dit beteken die Bybelsgeopen- 
baarde en gefundeerde diens en verheer- 
liking van God wat die motiefkrag en 
inspirasie verleen aan diens in belang 
van ander persone, groepe en gemeen- 
skappe. Verder het dit toe gestalte gekry 
deur die inhoudgewing van 12 November 
1971 in terme van die algemeen christe- 
like. Bespreking in die parlement het `n 
sterker morele binding gegee as gewone 
wetsbepalings. 

2) Gemelde beleidsformulering van 
1971 het die Bybelse fondament (onder- 


wys gegrondves op die Bybel) sterk na 
vore gebring, net soos die hersiene 
basisformule vir die V.U. van Februarie 
1971, maar heeltemal selfstandig as `n 
eie keuse en vormgewing. Dit weerkaats 
die reformatoriese vertrekpunt en grond- 
motivering nadat dit in die middeleeue 
verduister was. Ook verteenwoordig dit 
die gemeenskaplike geestelike kernerf- 
deel van albei blanke taalgroepe soos die 
eerste Onderwysraad deur sy binnelandse 
ekumeniese navraag in 1963 vasgestel het. 


Daardie grondmotief (die Bybel, die 
primêre) het vantevore in 1892, in die 
Mansvelt-onderwyswet van die ZAR. 
verwoording gekry. $. du Toit het ook 
benadruk: die Bybel het primêre gesag: 
die belydenisgeskrifte (i.c. die Gerefor- 
meerde CR) sekondêre en die teologiese 
tradisie (waaronder `n verskeidenheid 
calvinismes en dies meer) tersiëre — laas- 
genoemde twee gesag van `n tweede en 
`n derde afgeleide rangorde. 


Teologie is bekwaam mense se poging 
om Bybelvakkundig oor God te spreek 
deur na te spreek wat God in sy open- 
baring oor Homself en die mens mee- 
gedeel het. In die teologie-bedryf is wel 
`n gedeeltelike eie geykte vorm van be- 
wysvoering of waarmaking, waaroor 
later gehandel word. Dit hoort by die 
besondere kenleer en metodeleer, redeer- 
en bewysvorm van die teologie. Ons sal 
weer daarby uitkom. Belangrik daarin is 
die regte Skrif- of Bybelsberoep. 


3) Maar staatsvoorskrifte oor die 
openbaar-beheerde onderwys as christe- 
like onderwys, as onderwys met die 
Bybel, veronderstel `n christelike maat- 
skappy en iets van `n staat of owerheid 
met gevoel en eerbied vir die Bybel. Die 
deurslaggewende tradisie, benaderings- 
wyse en openbare oortuiging in Suid- 
Afrika met betrekking tot die staat, 
en die burgerlike owerheid bly nog 
steeds dat Bybel-christelike maatstawwe 
orale sal geld. Ook in die politieke en 
staatsbestaan met inbegrip van die open- 
bare onderwys. Praktiese bevestiging 
word daarvoor gevind in die volgende — 


3a) Behalwe die tradisie en praktyk 
tot 1900, is ook na 1900 in al die geweste 
wat later (1910) provinsiale administra- 
sies geword het, Bybelonderrig in die 
openbare skoolonderwys verorden. Voor- 
siening is ook in die onderwysersoplei- 
dingsprogram vir metodiek van die 
godsdiensonderrig gemaak. 


3b) Transvaal se minister van onder- 
wys het in 1907 besluit om vanaf Febru- 
arie 1908 universiteitsklasse in Pretoria 
in te stel, ook vir graadopleiding van 
onderwysers (eerste studente: 19 uit 31 
was onderwysstudente). Motivering was 
dat plattelandse Afrikaanse ouers nie 
bereid is om hulle kinders — klaarblyk- 
lik om lewensopvatlike redes — na die 
elders bestaande universiteitsopleiding 
(Johannesburgse) te stuur nie. Dit was 

Waar kry 


mev. Swan 
haar energie? 






Dis lekker om `n lewendige 
tienerdogter in die huis te hê. 
Maar dit kan ook `n neerdruk- 
kende uitwerking hê. Dit kan 
jou laat besef hoe oud jy in 
vergelyking met haar is. 

Dis presies wat met mev. 
Swan van Pretoria-Noord ge- 
beur het. 

Mev. Swan was altyd baie 
trots daarop dat sy So `n jong 
moeder` was en dat sy alles saam 
met haar dogter, Diane, kon 
doen. 

Ongelukkig het sy `n stadium 
bereik waar sy so lusteloos was 
dat sy eerder soos `n ouma begin 
voel het! 

“Na my huiswerk was ek 
poot-uit. Ek kon nie slaap nie... 
en was altyd in `n slegte bui.” 
sê mev. Swan. “My skoonsuster 
het Salusa 45 voorgestel.” 

Mev. Swan neem nou reeds 
'n paar maande lank Salusa 45. 
En sy is baie ingenome met die 
verskil wat dit maak. 

“Dit het my geweldig ge- 
help,” sê sy. “Ek slaap goed en 
borrel oor van energie. 

“Danksy Salusa 45 kan ek 
weer byhou by Diane. En glo 
my dis iets om mee te spog.” 


By jou apteek ie kry. 
'n Maand se voorraad R2.35. 
3 maande s'n R5.95. 

Hierdie getuigskrif is ongevraagd en die 
oorspronklike lê ter insae. 





4892/a 


die oorsprong van die Transvaalse Uni- 
versiteitskollege, Pretoria in 1910, en sy 
erfopvolger, die Universiteit van Pre- 
toria in 1930 en wel in lewensopvatlike 
redes. Maar veral sy gewysigde beleid 
van die Pretoriase Universiteit van 1932, 
was lewens — opvatlik georiënteer. 


3c) Eerste Uniale Onderwysminister, 
F. $. Malan, het in 1916 verlof aan die 
T.U.K. Pretoria — toe nog 'n staats- 
inrigting — verleen tot vestiging van `n 
teologiese graad-opleiding met bystand 
van kerke, wat daartoe bereid is. In die- 
selfde tyd (1916/1917) het hy aan die 
bevorderaars van 'n Potchefstroomse 
universiteitsinstelling (met staatsteun) 
amptelik onder andere meegedeel: dat `n 
partikulier kerklike (denominasionele) 
staatsondersteunde inrigting nie onder 
landswet bestaanbaar is nie; maar dat 
'n ondersteunde universiteitskollege met 
`n christelike, maar nie-kerklike of deno- 
minasionele karakter, moontlik is en dat 
die wet wat 'n verbod 1ê op `n geloofs- 
toets aan universiteit nie daarop gemik 
is om christelike onderwys te weer nie 
maar net kerklike en Ig. met finansiële 
hulp van die staat. Die verbod op 'n ge- 
loofstoets was bedoel as verbod op `n 
kerktoets — so is amptelik verklaar. 


3d) In 1925 is `n gevoelde leemte in 
die Unie-grondwet aangevul deur, soos 
dit in die omgang geheet het: Gods naam 
in die grondwet te noem. Dieselfde F. S. 
Malan van flussies het hom al met die 
Nasionale Konvensie van 1909 daarvoor 
beywer. Natuurlik vind ons ook `n vorm- 
gewysigde beliggaming daarvan in die 
voorrede en in artikel 2 van die Grond- 
wet van die R.S.A. van 1962. 


3e) `n Kontrak met ministeriële goed- 
keuring tussen die Universiteit van Pre- 
toria en die Nederduitsch Hervormde 
Kerk in 1934 was die voorloper van oor- 
eenstemmende kontrakte tussen U.P. en 
die Nederduitsch Hervormde of Gerefor- 
meerde Kerk in 1937; Gereformeerde 
Kerk en Potchefstroomse Universiteits- 
kollege in die middel 1940's; in die 
1940's ook tussen drie Engelse Kerke en 
Rhodes Universiteit en daarna tussen 
Nederduitse Gereformeerde Kerk en 
Universiteit van Stellenbosch. Dit is `n 
weerkaatsing in die praktyk van die 
diepste lewensoortuiging van die oor- 
weldigende meerderheid Suid-Afrikaanse 
blankes. 


%P) Gedurende Wêreldoorlog TI (1941) 
het onderwysminister Jan Hofmeyer, oor- 
tuigde christen, al die universiteitsinrig- 
tings in Suid-Afrika genader om voor- 
siening vir die didaktiek van godsdiens- 
onderrig vir onderwysstudente en So- 
doende 'n christelike onderwys-, lewens, 
maatskaplike en staatsorde te bevorder 
en te handhaaf. Skrywer hiervan het dit 
toe aan U.P. ingestel en behartig. 


3g) Die nasionale onderwysbeleids- 
wetgewing vir skole van 1967 en vir on- 
derwysopleiding in 1969, maak verpligte 


voorsiening soos alreeds genoem. Die wet 
op Publikasies van die laat 1960's sluit 
ook aan by 'n verklaarde christelike le- 
wensbenadering. 


Suid-Afrika verlang nie na 'n staats- 
kerk nie en is ook nie `n kerkstaat nie, 
maar aanvaar darem nie 'n neutrale staat 
nie, wil wel 'n staatsgemeenskap en 'n 
staatsgesag met die Bybel hê, waar kerk 
(die geloofsinstituut, formasie of ge- 
meenskap) en staat (burgerlike regering- 
stelling) onderskei is maar nie geskei nie. 
Wat het sodanige maatskappy en staat 
aan die Potchefstroomse universiteits- 
inrigting van 1920 af tot vandag toege- 
staan? 


In die Suid-Afrikaanse universiteits- 
opset is ingevolge landswet, 'n staats- 
ondersteunde kerkuniversiteit, een met 
`n kerklike of partikuliere belydenis- 
grondslag regtens, of by wet, tot nog toe 
nie moontlik nie. Daarom is die Potchef- 
stroomse universiteitsinrigting regtens of 
by wet: i) `n universiteit met 'n algemene 
christelike karakter; ii) `n inrigting be- 
stuur deur `n raad wat moet oplet na die 
behoud van daardie karakter en by per- 
soneelaanstellings daarmee rekening hou; 
op die raad is die meerderheid setels aan 
die Gereformeerde Kerk as historiese 
bevorderaar toegeken, iii) maar daar is 
by wet `n uitdruklike verbod op 'n de- 
nominasionele (of kerkleerstellige) toets 
by personeelaanstelling; 


4) Ook is daar `n verbod op enige ge- 
loofs- of godsdienstoets van studente en 


5) Tot 1933 was die byvoeging van die 
naam naamlik vir C.H.O., nie toegestaan 
nie, daarna wel. 


In die wet op die selfstandige Potchef- 
stroomse Universiteit (1950) is alles net 
so gehandhaaf behalwe dat die gewone 
gewetensklousule, wat van 1920 af daar 
bly staan het, nou verval het met betrek- 
king tot persomeel van die universiteit. 
Waar die verbod op die denominasionele 
toets egter net so by wet gehandhaaf is, 
is deur die beperkter gewetensklousule 
geen sier verander aan die karakter of 
werking van die Potchefstroomse Univer- 
siteit vir C.H.O. nie, alhoewel daar ge- 
reeld ophef van gemaak word. Ons lands- 
wet en ons staatsstelsel wat geloofs- en 
gewetensvryheid eerbiedig, laat in `n 
maatskappy en staat met eerbied vir die 
Bybel, `n algemene christelike staatson- 
dersteunde universiteit op gelyke voet 
met al die ander toe. Ons landswet ver- 
hinder ook nie dat 'n universiteit se be- 
stuur deur 'n besluit sy universiteit in 
diens stel van dié deel van die gemeen- 
skap wat onderwys op 'n christelike en 
nasionale grondslag (,breë grondbegin- 
sels” onderbou, raamwerk en karakter) 
verlang nie — soos in Pretoria op 13 Sep- 
tember 1930 gebeur het. Ons weet wat 
die P.U. vir C.H.O. by wet of regtens 
moet wees, maar wat is dit in feite? By 
wet was P.U. vanaf 1920 tot vandag toe, 
dit wat die V.U. van Amsterdam na 90 


jaar in 1971 geword het, toe dit na 
grondslagwysiging en aangepaste be- 
stuursvorm `n algemeen-christelike en 
tenvolle gesubsidieerde universiteit ge- 
word het. Maar is dit, soos `n gerug dit 
wil hê, dat P.U. in feite beweeg het in 
die rigting waarin V.U. vir 90 jaar wou 
beweeg, maar nie kon nie, voor sy in- 
grypende grondslagverandering van 1971? 
Dit is 'n moeilike en ook baie gevoelige 
vraag, maar nodig vir hierdie uiteenset- 
ting. 


KEES! 


Bruidskat van Ivoor — Wille Martin — 
Prys R2,75. 

Karlien du Bois — Woonstel 316 — Ben- 
nie Fritz — Prys R2,75. 

`n Gang vol oë — Chris L. Marx — 
Prys R2,75. 

`n Boeing vir die see — Ettie Bierman 
— Prys R2,75. 

Goewernante vir Gravesteyn — Wille 
Martin — Prys R2,75. 

`n Pêrel vir die Sultan — Chris L. Marx 
— Prys R2,75. 


(Word vervolg) 





ASOOK DIE VOLGENDE KINDER- 
BOEKIES 

Vaatjie deur Elsie du Toit— Prys R1,50. 

Danie Dorp deur C. $. Badenhorst — 
Prys R1,70. 

`n Vakansie op die Plaas deur Elsie du 
Toit — Prys R1,95. 

`n Poets gebak en vakansie in die Wild- 
tuin deur Elizabeth Snyman — Prys 
R1,95. 

Miek die Muis deur A. van Dyk — Prys 
R1,75. 

Olie, Rolie en Tolie deur Annemarie J. 
Pieterse — Prys R2,95. 

Katrien deur Beryl Patrich-Del Buys — 
Prys R2,95. 


EN 'N DIGBUNDELTJIE 
Paradysrigting van die wind deur Fanie 
Olivier — Prys R3,95. 


Almal keurig uitgegee deur Perskor, 
Johannesburg. 


AANDAG 
PROSTAATKLIERLYERS 


'n Nuwe geneesmiddel vir die 
prostaatklier vinnige verligting en 
langdurig ook vir alle nier en 
blaas kwale en ook vir aambeie. 


Slegs R3,50 k.m.b. geen gekruisde 
posorder asb. 


TJEK MET KOMMISSIE 10c. 


Regstreeks van Mev. R. Muller, 
Pk. Krugerspos, 
Lydenburg. 

Dit was eers in die C130 van die SA. 
Lugmag dat ek die eerste keer geleent- 
heid kon kry om te wonder wat het by 
die huis vergete gebly. Die inpakkery vir 
my spesiale diens in Angola het teen 
hoogste tempo verloop want 50 minute 
nadat ek die boodskap ontvang het dat 
ek moet ry, was ek op pad. Daar was 
egter die gerusstellende wete dat, wat 
ookal vergete gebly het, die klomp kar- 
tonne Nuwe Testamente vir die manne 
oorkant, veilig op die vliegtuig was. Dit 
was dan ook `n baie goeie ding want die 
eerste versoek wat daar tot my gerig was, 
was vir `n Bybel. Kort na ons landing 
het ek die geleentheid gehad om met 'n 
groep manne van die Tegniese Diens- 
korps te kon gesels en toe het hulle 
sersant-majoor met die versoek gekom 
en daarby verduidelik dat hulle, weens 
die gebrek aan 'n Bybel, maar elke aand 
een van hulle die geleentheid gegee het 
om `n gedeelte van die Bybel wat hy ont- 
hou, voor te dra en daarna het hulle dan 
saam gebid. ,,Maar” het hy dan met `n 
effense glimlag bygevoeg ,na 5 weke 
onthou ons nou nie meer baie nuwe ge- 
deeltes nie.” 

Hierdie behoefte aan die Woord van 
God wat gespreek het uit die manne daar 
se optrede by die ontvangs van hulle 
Nuwe Testamente, was dan ook spoedig 
vir my kenmerkend van die situasie in 
Angola. `n Bietjie later dieselfde dag, 
toe ek `n kort diens vir die manne van 
'n pantserkar troep gehou het en daarna 
verder wou beweeg, vra hulle luitenant 
waarheen ek daarvandaan gaan. Toe hy 
verneem dat dit net ongeveer `n halfmyl 
verder was, kom hulle met die versoek 
om saam te stap, want hulle het juis toe 
'n blaaskans gehad en wou graag weer 
na die Woord van God luister. So het 
dit dikwels gebeur dat manne tydens ete 
in die veld of op pad in `n voertuig self 
begin gesels het oor wat hulle op geeste- 
like gebied beleef het. Ons bevelvoerder 
vertel dat hy by `n voertuig kom wat 
langs die pad staan. Hy sien die bestuur- 
der sit en lees en toe hy in die kajuit 
inkyk sien hy die man lees sy Bybel. 


Miskien een van die mooiste voor- 
beelde van hierdie behoefte het ek een 
nag in `n loopgraaf tydens die geveg om 
Brug 14 aangetref. Terwyl ek by die loop- 
grawe langs beweeg, sien ek `n dowwe 
liggie. Nou was vuurhoutjies met die 
baie reën nie baie effektief nie en flitse 
maar skaars. Toe ek met my nuuskierig- 
heid by die liggie uitkom moes ek sien 
dat dit een van ons dienspligtiges was 
wat in die lig van sy gas-sigaretaansteker 
besig was om Bybel te lees. Ek spreek 
daarop my verbasing uit oor die feit dat 
hy die aansteker se gas so laat opbrand, 
maar toe kom sy antwoord — ,,Ek weet 
ds., maar ek kan net nie gaan slaap son- 
der om eers na die Here te luister nie.” 

Dit is hierdie verbondenheid aan die 
Here en sy Woord glo ek, wat ons sol- 
date in al die verskillende dele van An- 


ANGOLA 
ERVARINGE 


KAPELAAN DS. C. P. NAUDÉ 





Kapelaan ds. C. P. Naudé die skrywer. 


gola so korrek en waardig laat optree 
het. Oral was dit `n voorreg om ons 
manne te kon besoek en te kon waar- 
neem dat hulle pligsgetrou en verant- 
woordelik optree. 


Waar daar aan die begin dikwels vrae 
onder die manne ontstaan het oor ons 
betrokkenheid by `n oorlog buite ons 
grense, kon hulle maklik rigting gegee 
word in die besef dat ons vyand uitge- 
sproke kommuniste en daarom anti-chris- 
telik was. Dit was dan ook opmerklik 
hoedat manne dikwels bereid was om in 
die gesindheid van Christus die eie be- 
lang ondergeskik aan die belange en be- 
hoeftes van andere te stel. In `n gesprek 
bv. met 'n man wat `n makker wat ge- 
wond was met hulle lyfbande onder 
hewige vuur uitgesleep het, het ek waar- 
dering vir sy optrede betuig. Vir hom 
was dit egter die mees natuurlike ding 
om te doen en hy was eintlik `n bietjie 
verbaas oor my waardering. 

So was manne bereid om slaap, gerief, 
voorrade, ens. op te offer ter wille van 
ander wat dit nodig gehad het. 


`n Ander aspek van ons manne se ge- 
sindheid wat my opgeval het, was 'n 
diepe afhanklikheidsgevoel van die Here. 
So is by die hoofkwartier elke oggend 
begin deur te luister na Gods Woord en 
sy hulp in gebed te vra. Ek staan op `n 
dag by terwyl `n pantserkar by `n werks- 
plaas ingesleep word nadat dit deur `n 
122 vuurpyl of ,,rooioog” getref is son- 
der dat iemand binne-in beseer is. Dit val 
my toe dadelik op dat op die loop van 
die kanon die woorde geverf is ,God 
loves me”. Toe ons die luitenant wat 
binne was, wys op die waarheid van sy 
leuse in daardie oomblik toe die kar ge- 
tref is, was sy antwoord: ,Dit was nie 
net toe waar nie; dis elke dag waar.” 


By een geleentheid was ek saam met 
'n groep Genie-manne wat besig was om 
`n brug heel voor op die front te herstel, 
sodat ons mag daaroor vorentoe kon be- 
weeg. Die vyand het blykbaar besef dat 
hierdie brug van groot strategiese waarde 
was en het hewige vuur daarop gekon- 
sentreer. Dit was merkwaardig om te sien 
hoe dat hierdie manne voortgegaan het 
om te bou, terwyl die vuurpyle en mor- 
tiere soms baie naby die brug geval het. 
Dit was net maar nodig om enkeles te 
bemoedig en te verseker van die Here se 
bewaring en dan te sien hoe hulle met 
nuwe ywer die taak aangepak het. Oor 
`n tydperk van meer as 2 dae onder he- 
wige vuur was daar by die brug self geen 
verliese nie, en in ander dele van die 
operasie het slegs 4 van ons manne die 
lewe gelaat teenoor groot getalle van die 
vyand. 


In terugblik kan 'n mens maar net sê 
dat die ondervinding in Angola, hoewel 
nie lekker nie, tog 'n wonderlike bele- 
wenis was. Om te kon ervaar hoe dat 
ons vir `n hele dag op `n slag onder `n 
hewige vyandelike bombardement is son- 
der dat iemand gedood word, was vir 
myself versterking van my geloof wan- 
neer dit wat jy altyd geglo het, praktiese 
werklikheid word. Dit het ek ook telkens 
by die manne ervaar saam met die be- 
hoefte dat ons maar net saam die Here 
moet dank vir sy bewaring. Ons kon 
telkens met mekaar daaroor saamstem 
dat ons voordeel nie soseer geleë was in 
ons wapentuig of ander vermoëns nie, 
maar veeleerder in die feit dat ons 'n 
God ken aan wie ons behoort terwyl die 
vyand net `n ideologie het om aan vas 
te hou. 


Mag hierdie ervaringe ons net digter 
by die Here hou. 


SENDING 





VROUE IN DIE KERK 


Ons het by ander geleenthede al die 
suggestie gemaak dat die N.H.S.V. mis- 
kien `n positiewe bydrae kan maak ten 
opsigte van belangstelling en ondersteu- 
ning van ons kersteningswerk. Same- 
werking veral met die oog op die tot- 
standbrenging van 'n kerstenings Her- 
vormer-blad, is genoem. Die rede is 
omdat bantoevrouens in ons land `n uit- 
sonderlike substansie van die kerstenings- 
kerke uitmaak. 


DR. H. G. v.d. WESTHUIZEN 


Van die vroegste christelike era af, is 
vroue in verband met die verlossings- 
boodskap op besondere wyse begenadig. 
Om net enkele voorbeelde te noem: die 
vrou Maria word die inbrengster van die 
Verlosser in die wêreld (Luk. 1:30). (Pau- 
lus sê daarby: ,,so is ook die man (alle 
mans) deur middel van die vrou” (I 
Kor. 11:12); vrouens was die eerste 
draers van die opstandingstyding (Matt. 
28); 'n vrou was die eerste christen in 
die Westerse wêreld (Hand. 16:14); die 
Hottentot vrou Krotoa, later Eva ge- 
naamd, was die eerste bekeerling in 
Suid-Afrika vanweë Maria ,,den Com- 
mandeurs vrouw” (Boëseken, Jan van 
Riebeeck, bl. 164).) 


Daar is waarskynlik verskeie naspeur- 
bare redes waarom bantoevrouens 'n 
groot rol in die christendom onder hulle, 


speel. 


Die bantoeiians (verder genoem mans) 
wat in nywe' iede werk, wie se gesinne 
miskien in die tuisland is, is verder as 
die vrouens gesekulariseer. Die verwer- 
pingsimptome van alle geloofsake is by 
die vrouens dus minder sterk. 


Die langdurige arbeid van die mans, 
laat min rustige tyd oor in hulle tuistes 
om oor kerksake en geloofsake te handel. 
Met die vrouens is dit enigsins anders 
gesteld. Indien hulle tuis bly, het hulle 
rustiger bedenkingstyd. Indien vrouens 
huisbediendes is, kom hulle op 'n sagter 
wyse in kontak met die westerse christe- 
like beskawing. Daardeur word hulle vat- 
baarder as die mans omdat laasgenoemde 
dikwels slegs op die harde terrein die 
christen in sy lewe, waarneem. 


Omdat die mans elke weekdag in ste- 
delike gebiede in sy werk betrek is, selfs 
van baie vrocg tot baie laat as ons sy 
`usvervoer in gedagte hou, gebruik hy 
Sondac vir sportaangeleenthede. 


Die gedagte leef ook dat kerksake nie 
mans-sake is nie, maar vrouenssake. Die 
vrou abba die baba, voed hulle nog aan 
lyf. Dis `n rare verskynsel om `n bantoe- 
man te sien kinders voed en versorg. 
Kindervoeding is nog 'n baie belangrike 
lewenstaak, ook vanweë die groot getalle 
kinders, juis van die vrou — die bantoe- 
moeder of grootmoeder. Kersteningswerk 
word geassosieer met die opvoedingstaak, 
en dit word gesien as `n vrouenstaak. 


Ondersoekers wys verder daarop dat 
vrouens ook getrouer vereerders van die 
voorvaders is, as mans (dr. A. G. Schutte, 
Swart Doppers, bl. 105). Hierin word 
gemeen om `n verdere oorsaak vir die 
vrou se groter belangstelling in die chris- 
telike geloof te vind. Die rede lê in die 
vroulike soeke na sekuriteit. Veral die 
bantoevrou wat met `n karige salaris of 
toelaag alleen `n groot getal kinders moet 
versorg, voel benoud. Hulle besef hulle 
afhanklikheid sterker en soek daarom na 
vastigheid, hulp, koers. 


By baie bantoe kerke, selfs ons Afri- 
kaanse kersteningskerke (vgl. A. G. 
Schutte, bl. 106), word die ,gees gekry”. 
Omdat hierdie ervaring 'n psigologiese 
bevrediging is vir bantoevrouens wat 
bekneld oor die huishouding en lewen- 
situasie is, word hulle daarheen getrek. 


Ons kan egter vermeld dat uitsonderlik- 
hede soos hierdie en ander derglike ver- 
skynsels redelik vreemd in die Bantoe 
Hervormde Kerk is. Sekere danse wat 
tradisioneel by bantoevrouens is en ook 
by stedelike gemeenskappe nog voorkom, 
selfs onder kerkgenootskappe, en waarin 
die vrouens ook ontspanning vind, is 
by ons kerksteningskerk grootliks on- 
bekend. Om hierdie redes is die vroulike 
bydrae waarskynlik in die Bantoe Her- 
vormde Kerk persentasiegewys kleiner 
as by ander sendingkerke. 


'n Mens vra jou ook die vraag af in 
hoeverre die tradisionele poligamie 'n 
neerslag in die kerk van die bantoe het. 
In die tuislande is die poligamie meer 
direk, en onder die ontwortelde stedeling 
miskien nog vanweë erflike neerslae, 'n 
oorsaak van `n sekere mentaliteit. Die 
poligamiese huwelik bestaan uit één man 
met baie vrouens. In watter mate werk 
dié lewenspatroon deur sodat in die huis- 
houding van die kerk ook meer vrouens 
as mans tereg kom? 


Ewenwel, ek dink ons N.H.S.V. kan 'n 
belangrike komponent in ons kerk se 
kersteningsmasjinerie met die oog op die 
bantoevroue word, en sake met 'n diako- 
nale resultaat soos bv. geboortereëling. 





BEGENADIG 


Dit was sedert Januarie van hierdie 
jaar (1976) dat mevrou Botha, van Bar- 
clays Woonstel, Vereeniging algeheel 
bedlêend was. Net na Kersfees is sy in 
'n koma hospitaal toe geneem waar sy vir 
meer as 'n maand, soos sy dit self stel, 
tussen lewe en dood gelê het. Sy het weer 
tot die werklikheid gekom, maar toe was 
haar bene heeltemal verlam. 


Mevrou Botha was vir ongeveer twin- 
tig jaar `n klankerlyer, het onderskeie 
operasies ondergaan — die nodige be- 
handeling ontvang en was toe sedert 
einde Januarie tuis en heeltemal bed- 
lêend. 


Ongevcer twee maande gelede het sy 
een Sondagoggend na 'n Radiodiens ge- 
uister. $y was alleen, haar man was 
kerk toe. Mevrou Botha vertel self ver- 
der: — 


Terwyl ek in die bed 1ê was dit asof 
' stem vir my sê dat ek my voete van 
die bed moet afsit. Ek het gehoorsaam 


maar duiselig op die kussings teruggeval. 
Weer het die stem my aangespreek, ek 
het gehoorsaam en regop gesit. Daarna 
kon ek gereeld regop sit en nou kon ek 
myself help so goed ek kon — ek kon 
nou ook van `n rystoel gebruik maak. 

Ongeveer drie weke daarna het die 
stem my weer aangespreek en vir my gesê 
ek moet opstaan, die rystoel neem en dit 
voor my uitstoot. Ek het dit gedoen, tot 
skrik en verbystering van almal wat my 
ken. 

'n Derde opdrag was dat ek die stoel 
moes los en daarsonder loop en sedert- 
dien beweeg ek heeltemal sonder die 
stoel. Dit is by my 'n geval van absolute 
geloofsoortuiging dat dit wat met my 
gebeur het die werk van die lewende God 
is. Omdat ek nie meer die pyne onder- 
vind wat my vroeër geknel het nie, is ek 
oortuig dat ek genees is.” 

Tot sover mevrou Botha se medede- 
ling. 

] Na bladsy 15 

Kroniek 





HIER EN ELDERS 
TELEVISIE 


Die voorleser in ons kerk is 'n ou tra- 
disie. Dit gaan terug na die tyd van die 
kerkhervorming. Dit was interessant om 
'n foto teen te kom, geneem tydens die 
V.S.A. se 200 jarige onafhanklikheidsfees 
van die drie voorgangers in die kerk in 
1776. Dit was `n drietal nl., voorsanger, 


DR. A. J. G. DREYER 


predikant en voorleser. Na my kennis het 
ons nooit die amptelike voorsanger ge- 
ken nie ek meen dat die voorleser maar 
ook voorgesing het. Die Hervormde Kerk 
in die V.S.A. is die oudste protestantse 
kerk in daardie land met `n deurlopende 
geskiedenis. Soos ons eie kerk is die 
Amerikaanse Hervormde Kerk ook 'n 
minderheidsgroep. Baie van die probleme 
waarmee ons te kampe het, kom ook 
daar voor. So het hulle ook die probleem 
van baie klein gemeentetjies in areas 
waar die ander kerke goed gevestig is. 


Reeds in die afgelope agt jaar is daar 
jaarliks aandag gegee aan die vraag of 
die vrou tot die predikantsamp toegelaat 
mag word. By ons jongste Algemene 
Vergadering het dit vir die eerste keer 
by ons ter sprake gekom. 'n Studie sal 
daaroor gemaak word en verslag sal aan 
die volgende Algemene Vergadering ge- 
doen word van hulle bevindinge. Die 
Amerikaners het sopas aanbeveel dat die 
vrou tot die amp toegelaat word. Inte- 
ressant is dat, by ons Amerikaanse kerk- 
verwante, die sinode nie oor hierdie saak 
die finale sê het nie. Die sinode kan 
alleen aanbeveel dat die kerk dit moet 
goedkeur. Daarna word die saak na die 
ringsvergaderinge verwys. Alleen wan- 
neer 'n twee-derde meerderheid van die 
ringsvergaderinge dit aanvaar, word dit 
'n besluit wat bindend is vir die hele 
kerk. 


Hierdie werkwyse van die Ameri- 
kaanse kerk, lyk my na 'n meer korrekte 
manier as ons eie metode. Soos ek al 
dikwels gesê het, is by ons die gevaar 
wesenlik dat die Algemene Vergadering 
so min of meer die kerk word terwyl die 
ring en die gemeentes op die agtergrond 
verdwyn en hoofsaaklik `n administra- 
tiewe funksie vervul. Prof. Rautenbach 
het tereg daarop gewys, SOOS 'n vorige 
keer reeds aangehaal, dat én die ge- 
meente die kerk is én die ring is die kerk 
én die Algemene Vergadering is die kerk. 
Kerkregtelik mag daar miskien baie ar- 
gumente teen so 'n werkswyse ingebring 


word maar ek is oortuig dat die oorbe- 
klemtoning van sentralisering in elke 
organisasie verkeerd is. Ook in die kerk 
is dit verkeerd. Dit maak die plaaslike 
inisiatief dood. En sonder plaaslike 
inisiatief is `n organisasie, en so ook die 
kerk, dood. Die plaaslike gemeentes is 
vir die kerk in sy geheel, soos die wortels 
vir `n plant. As die wortels doodgaan, 
gaan die plant dood. Lewe die wortels 
herleef ook `n kwynende plant. 


Hoe meer die plaaslike inisiatief ge- 
stimuleer word, hoe beter is dit vir die 
kerk in sy geheel. Hoe meer daar vir ie- 
mand gedink word, hoe minder is hy 
bereid om self te dink. Dan gaan dit soos 
met die ou spreekwoord wat gesê het: 
'n boer maak 'n plan. Maar vandag vra 
die boer dat die staat 'n plan moet maak. 
Die voorlopers hiervan is lankal reeds 
in die kerk ook te sien. Gereeld word 
gevra dat die kerk, en dan word bedoel 
dat die Algemene Vergadering, leiding 
oor `n saak moet gee of `n plan moet 
maak. Die gemeentes het so gekondisio- 
neer geword dat die kerk vir hulle dink, 
dat hulle self nie meer kan of wil dink 
nie. Vroeëre jare was `n gemeenteverga- 
dering in die meeste gemeentes `n le- 
wendige aangeleentheid waar oor allerlei 
sake lewendige besprekings gehou is, of 
dit nou kies van kerkrade, finansiële be- 
lange of besluite van die Algemene Ver- 
gadering was. Teenswoordig is baie ge- 
meentevergaderings 'n klug. Daar word 
haas geen woord gerep nie en die be- 
sluite of advies van die kerkrade word, 
meestal stilswygend goedgekeur. 


In die afgelope tyd is in Die Hervor- 
mer en in Die Kerkblad, weekblad van 
die Gereformeerde Kerk in SA., geskryf 
oor die verhouding tussen die twee 
kerke. Van Hervormde kant is daarop 
gewys daar die Gereformeerde broeders 
bv. geen uitruil van kansels met die 
Hervormde kerk toelaat nie. Ook vanuit 
die V.S.A. kan hieroor iets gesê word. 
In 1857 het die Christian Reformed 
Church, min of meer die Gereformeerde 
kerk ter lande, van die Reformed Church 
of America afgeskei. Vir meer as 100 
jaar het die kerke naas mekaar geleef. 
In Junie vanjaar het albei kerke besluit 
dat die tyd ryp geword het vir meer toe- 
nadering. Albei kerke se sinodes het 
gevra dat afgevaardigdes oor en weer 
hulle belangrike kerkvergaderinge sal 
bywoon; albei beveel aan dat kanselruil 
gedoen sal word; albei vra dat nagmaals- 

viering oor en weer gemeenskaplik gehou 
sal word; dat gemeenskaplik opgetree sal 
word op verskillende terreine van ge- 
meenskaplike belang; gereelde onderlinge 
oorleg met mekaar. Hiermee het die Ge- 
reformeerde Kerk, V.S.A. m.i. groten- 
deels die aanklagte wat hulle in die 
vorige eeu teen die Hervormde kerk gelê 
het, herroep. Dit lyk my dat, indien die 
beoogde toenadering tussen die kerke 
opreg bedoel word, dat die Gerefor- 
meerde broeders, `n bietjie oorweging 
moet skenk aan die besluite van hulle 
Amerikaanse broeders. Die Amerikaners 
se besluit het nie geimpliseer dat hulle af- 
skeiding in die vorige eeu nou ongedaan 
gemaak word nie. 


TELEVISIE EN DIE KERK 


Dit is goed dat prof. D. J. Booysen oor 
die gebruik van die televisie ten dienste 
van die kerk geskryf het. Tereg het hy 
gesê dat daar nog lank en ernstig oor 
hierdie medium se gebruik besin moet 
word. Dit bly vreemd dat die tradisionele 
tydstoekenning aan die verskillende 
kerke, wat deur die SA.U.K. na jare se 
werk en besprekings aanvaar is, eens- 
klaps deur die SA.T.V. oorboord gegooi 
is. Dieselfde persone is én by die radio 
én by die T.V. verantwoordelik vir die 
godsdiensprogram. Daar is groot waarde- 
ring vir die tyd en aandag wat deur én 
SAUK. én SA.T.V. aan kerk — en — 
godsdienstige sake gegee word. Daar is 
ook geen twyfel dat dit met die beste be- 
doelinge gebeur nie. Maar 'n mens 
wonder tog of t.o.v. die prediking die ou 
bedeling nie gehandhaaf moet word nie 
en ook dat elke kerk self moet besluit 
water vereistes hy stel vir die prediking. 
In oorleg met die S.A.T.V. kan die kerke 
elk op sy eie manier en volgens eie insig 
die programme inklee en aanbied. Ons 
hoop dat die pleidooi van prof. Booysen 
nie op dowe ore sal val nie. 

@ 





Sonder die belydenis van Nicea sou 
ons geloof tevergeefs gewees het, sou ons 
nog in ons sonde gelê het, sou die dood 
nog oor ons geheers het. Sonder Nicea 
sou die kerk slegs die gestalte van nog 
'n godsdiens in die wêreld gewees het, 
waarin dit uitdruklik gaan om selfreg- 
verdiging. selfredding, selfheiliging. 


Prof. F. J. van Zyl 


BRIEF VAN OOM JOHANNES NO. 





Aan my lesers, 


Toe dit bekend gemaak is, dat ek as 
redakteur van Die Hervormer uittree, 
het daar van verskeie kante die nogal 
dringende versoek gekom, dat ek die pen 
nie moet neerlê nie. Ek beskou dit as `n 
voorreg om my ,gesprekke' met my lesers 
van so baie jare voort te sit. 


Hierdie keer wil ek u iets meedeel van 
my onlangse huisbesoek. Daar word in 
kerklike kringe nogal baie gekla oor die 
indringerige manier van baie pamflet- en 
boekverspreiders van die Jehowagetuies, 
wat hulle soms selfs onbeskaamd op- 
dring en hulle nie so maklik laat keer 
om ongevraag by huise na binne te gaan 
nie. En 'n mens wil hulle darem nie on- 
beleef die deur uitwys nie, so word deur 
baie huiseienaars gesê. Maar die Bybel 
sê anders. In die tweede Sendbrief van 
Johannes lees ons in die negende vers, 
dat ,,die wat nie bly in die leer van 
Christus nie het God nie”. Maar die 
Jehowagetuies verwerp die Middelaar- 
skap van Christus. Hulle het dus ,sy leer” 
nie. En nou sê vers 10: ,As iemand na 
julle kom en hierdie leer nie bring nie, 
ontvang hom nie in die huis nie en groet 
hom nie.” Dit wil sê ons moet nie ge- 
meenskap met hom hou nie. Vergelyk 
ook 2 Kor. 6:14-17. 


In my jongste huisbesoek het ek egter 
met `n ander dwaalleer te doen gekry. 
Ook hulle aanhangers loop by die huise 
rond om om te rokkel en hulle boeke 
aan die man te bring. En hierdie nuwe(?) 
dwaalleer is die Mormone, wat soos die 
Jehowagetuies ook in die Verenigde 
State ontstaan het en besig is om wêreld- 
wyd aanhangers te werf. 


Omdat baie van my lesers moontlik 
nie veel weet van hierdie sekte nie, gee 
ek u in hooftrekke een en ander oor 
hulle. Hulle eintlike naam is ,Kerk van 
Jesus Christus van die Heiliges van die 
laaste dae”. Dit is gestig in 1830 deur 
ene Joseph Smith in die Verenigde State. 
Die Smith is daar die groot man. Hy is 
die profeet en die siener, die openbaar- 
der en die leier. 'n Engel genaamd Mo- 
roni sou Smith ontmoet het en aan hom 
'n verborge kis met goue plate onder 'n 
rots aangewys het. Dit was die boek van 
Mormon. Die ,profeet' Mormon sou dan 
alles op skrif gestel het wat die engel 
Moroni aan hom geopenbaar het. Dit is 
die voor-geskiedenis van Amerika. Die 
Indiane aldaar sou dan die afstamme- 
linge van die ,verlore' tien stamme van 
Israel wees wat na Assirië in ballingskap 
weggevoer is. Christus sou aan die In- 
diane na sy opstanding verskyn het en sy 


kerk onder hulle gestig het, maar omdat 
hulle die geloof nie bewaar het nie, daar- 
om is as teken van die oordeel van die 
Here hulle vel rooiagtig. 


Hierdie boek van Mormon is vir hulle 
dié boek. In styl volg dit die Ou Testa- 
ment. Hulle verwag die spoedige weder- 
koms van die Here, vandaar die naam 
,Saints of the latter day”. Soos sommige 
ander sektes verwerp hulle die kinder- 
doop en gee `n tiende. Hulle verwerp ook 
die reformatoriese Bybelse leer van die 
regverdigmaking uit die geloof alleen. 
Hulle gebruik geen alkohol en tabak, 
geen tee en koffie nie. Die meeste be- 
kendheid het hulle deur hulle goedkeu- 
ring van veelwywery verkry. Vir 60 jaar 
het hulle daarmee volgehou maar in 
1890 is dit van owerheidsweë verbied en 
is dit nie om godsdienstige rede nie deur 
hulle nagelaat. 


Smith se opvolger Young het as `n be- 
gaafde organisator sy volgelinge na die 
weste van die land gelei en daar die Salt 
Lake City gestig, die sogenaamde heilige 
stad met `n pragtige tempel. Met sy dood 
laat Young `n vermoë agter van twee 
miljoen dollar, sewentien vroue en 56 
kinders want die veelwywery het tog 
maar voortgegaan ondanks die verbod. 


MORMONE 


Die leer van die Mormone word be- 
skrywe as `n sonderlinge mengsel van 
Joodse, Christelike, Mohammedaanse be- 
standdele, 'n dwaas en godslasterlike stel- 
sel, vol ongebreidelde fantasie en foute. 
Hulle sê wel dat hulle in die drie-enige 
God glo, Vader, Seun en Heilige Gees, 
maar gee `n heel ander inhoud aan die 
geloofsartikel, dat naamlik die Vader en 
die Seun liggaamlike wesens van vlees 
en been is, dat die Godheid ook ander 
gode en godinne voortgebring het. God 
self sou eens gewees het wat ons nou is 
en die mense moet geleer word hoe om 
self ook gode te word, soos Adam ook 
`n god geword het. Iemand wat diep op 
hierdie dwaalleer ingegaan het, noem dit 
`n evangelie na die vlees en `n godsdiens 
van sinnelik genot. 


Laat ons mense maar versigtig wees 
om nie sommer elkeen wat aanklop, toe 
te laat om sy dwaalleer te propageer nie. 
Het ons Here ons dan nie gewaarsku vir 
hierdie dwaalleraars toe Hy gesê het: 
,Pas op dat niemand julle mislei nie. 
Want baie sal onder my Naam kom en 
sê: Ek is die Christus! En hulle sal baie 
mense mislei.” (Mat. 24:4, 5.) 


Ek groet u. Tot volgende maand so die 


Here wil. 
Joh. Dreyer 





BEGENADIG 


C] Van bladsy 13 


By mevrou Botha is daar nederige 
dankbaarheid en `n opregte blydskap 
teenoor die Here. Hy was vir haar goed. 
Dwarsdeur haar jarelange siekte was 
daar by haar die kinderlike vertroue dat 
by God niks onmoontlik is nie. 


Mevrou Botha beweeg rond, sy gaan 
kerk toe. Daar is veel ongerief vanweë 
gebrek aan liggaamsdele wat vroeër deur 
die siekte verwoes is, maar sy aanvaar 
haar ongerief en dank die Here vir die 
geleentheid om nog met haar man, wat 
haar deur die jare getrou bygestaan het, 
en dit nog steeds doen, en ook met haar 
kinders wat reeds getroud is, te deel in 
die vreugde van saamwees onder die ge- 
nadige hand van die Here. 


Haar opregte dank en waardering gaan 
aan alle dokters en almal wat haar deur 
die jare versorg, behandel, verpleeg en 
andersinds bygestaan het. Die gebede wat 


ter wille van haar opgestuur is na die 
Vader in die hemel was haar troos en 
sterkte. 


Sy roep alle siekes op om met vaste 
geloof en opregte vertroue op die Here 
te bly hoop en te wag. By hom is niks 
onmoontlik nie. 





J. H. Botha 
Barclay-woonstel 
Barclay Bankgebou 
Voortrekkerstraat 
Vereeniging. 
Die hart van die mens is... 'n fabriek 


van afgode. En een van die talryke af- 
gode is die kommunisme, `n tot in die 
uiterste gesekulariseerde (verwêreld- 
likte) godsdiens. Die Leninistiese marxis- 
me predik die kwaad, die sonde. 


Hervormd Weekblad 

Mnr. Herbst, in kenmerkende houding 
voor die mikrofoon, besig met die d F ; *e Vas - 

bedanking. Mnr. Leon de Munnik, sekretaris-rekenmeester in die kantoor van die | 

administrateur verwelkom die gaste. | 

Op 1 Augustus vanjaar 

was mnr. A. B. v. N. Herbst 

administrateur 

van die kerk, 

dertig jaar in diens 

van die kerk. 

Van 1 Augustus 1946 

tot 98 Februarie 1956 

was hy huisvader 

van die Weeshuis, 

en op 1 Maart 1956 

het hy administrateur 

geword. 

Die personeel van die 

administrateurskantoor 

het op 18 Augustus vanjaar 

die geleentheid herdenk 

met 'n geselligheid. 

99 personeellede en hulle 

metgeselle van al die 

verskillende afdelings 

van die kerk 

was teenwoordig 


Mnr. Harm Gerding, rekenmeester van die Weeshuis en die manspersoneel- 
lid met die langste diens in die kerk, oorhandig `n televisiestoel namens 


Die Hervormer. November 1976. bladsy 16 die personeel as geskenk aan mnr. Herbst. 











MTEUR SE 30 JAAR 





by die ete in die 
Monument restourant. 
Mnr. en mev. Herbst 

was ook bevoorreg 

om die geleentheid 

met al hulle kinders 

en 5 van hulle kleinkinders. 
te deel. 


Mnr. L. de Munnik 

het opgetree 

as seremoniemeester 

en geskenke is 

aan mnr. en mev. Herbst 
oorhandig deur die 

twee personeellede 

met die langste diens, 
mev. Corrie Viljoen en 
mnr. Harm Gerding. 

In sy bedanking 

het mnr. Herbst gesê 
dat daar in die dertig jaar 





Mev. Corrie Viljoen, matrone van Andries Hendrik Potgieter tehuis, wat 





reeds 35 jaar diens het in die kerk, oorhandig aan mev. Herbst `n ruiker. wat hy n diens van die kerk 
Regs is mnr. Jannie Viljoen. staan basies min verander 
het. 


Hy het aangehaal uit 
'n toespraak van 
Marcus Tillius Cicero 
(106-483 v.C.) in die 
Romeinse Senaat: 


,The budget should be 
balanced, the treasury should 
be refilled, public debt 
should be reduced, 

the arrogance of officialdom 
should be tempered 

and controlled, assistance 

to foreign lands should 

be curtailed lest Rome 
become bankrupt. 

'The mobs should be forced 
to work and not depend 

on government for 


| 


) ; ' subsistence.” 
es ha. OAPA Newsletter, 
| Mnr. en mev. Herbst in gesprek met die voorsitter van die Algemene September 1974. 
| Kerkvergadering en mev. Oberholzer. MAG 

WILLEM A. VENTER 


— vervolg — 


Die 28ste Desember 1880 was die offi- 
siële en seremoniële ontvangs van die 
Dorslandtrekkers te Sao Januêrio, Hum- 
pata, ongeveer 400 kilometers van die 
Suidwes grens, deur die Portugese goe- 
werneur van Mocimedes, naamlik Nunes 
da Mata. Daar is 'n ooreenkoms met die 
ongeveer sestig Boere gesinne wat be- 
staan het uit 270 blanke en S$O swart 
persone aangegaan. `n Gebied van 3000 
hektare in die distrik van Huila, naby 
die dorp $& da Bandeira, insluitende die 
hoëveld van Humpata met sy heerlike, 
strelende, gesonde klimaat, is vir die 
Boere nedersetting met die oog op land- 
bou en veeteeld aangewys. Die ooreen- 
koms is van Portugese owerheidskant 
mede-onderteken deur Artur de Paiva. 


ANDRIES ALBERTS 


Twee jaar later is al die bewoners, van 
watter ouderdom of geslag, waaronder 
ook die Boere met hulle bediendes, met 
'n proklamasie no. 344 van 23 Novem- 
ber 1882, tot Portugese burgers verklaar, 
alhoewel die Boere reeds op 4 Januarie 
1881 die gronde in besit geneem het. Die 
wetgewing het egter eers op 1 Julie 1883, 
na die voltooiing van die sensusopname 
deur Artur de Paiva, van die getalle, volle 
name, geslag en geboorte datum van die 
Boere, in werking getree. ,Alle koloniste 
te Humpata van watter ouderdom of ge- 
slag ookal sal voortaan, in alle opsigte, 
deur die wet as Portugese onderdane be- 
skou word.” Die onderhandeling is van 
Boerekant deur bemiddeling van kom. 
Botha gevoer. 

Die 22 jarige Willem, sterk en in die 
fleur van sy lewe, tree in die huwelik met 
die 14 jarige dogter van kom. Botha nl. 
Hester Johanna Cornelia en gaan by sy 
skoonvader op die plaas woon. Later 
koop hy sy skoonvader uit as ook die 
deel van die eiendom wat aan die erfge- 
naam J. F. Botha (junior) behoort het. 
Hierdie gronde het Willem later tussen 
sy twee kinders verdeel en vir homself 
'n nuwe plaas in die laeveld in Moekoe- 
ma aangelê. Na baie verbeterings op die 
bosveldplaas onder andere 'n groot dam, 
'n huis, 'n vrugteboord en landerye, is 
die plaas verhuur en 'n nuwe onbewerkte 
stuk grond te Humpata, naby die kinders, 
is van Andries de Jager aangekoop. En 
hier op ,Kaalplaas” sou hy tot met die 
dood van sy vrou op 20 Augustus 1942 
woon. 

Afgesien van die boerdery wat uit 
saaiery en veeteelt bestaan het, was 
transportry en die jaarlikse jag `n groot 
bron van inkomste. Gewoonlik het 'n 
paar jagters saamgemaak en die winste 
gedeel. Die Angolaboere het mekaar al- 
mal goed geken en was geheg aan mekaar 





Willem A. Venter, sy vrou en twee kinders Paul Stephanus en Maria Aletta. Die foto 

is in 1907 voor die Portugese goewerneur se paleis in Angola geneem, tydens die 

oorhandiging van die ,,Forre-e-Espada” (ridderorde om die hals) deur die Portugese 
owerheid. 


en het hartlik in mekaar se lief en leed 
gedeel. Waar daar kommer van siekte of 
pyn van dood was en waar daar die 
vreugde van geboorte, huwelik of ver- 
jaarsdag gevier is, was hulle bymekaar. 
Kerk, Dingaansfees, politiek en oorlog 
was altyd `n gemeenskaplike volksaak. 
So het Willem en sy twee broers Paul 
Stefanus en Philippus Jacobus dikwels 
saam op jagtogte gegaan. Hoofsaaklik is 
die velle, ivoor, renosterhorings, biltong, 
ens. verkoop. Heuning en hier-en-daar 'n 

bees, `n skaap, ens. is van die swartes 
gekwansel. 

'n Bepaalde tyd van die jaar, as alles 
op die plaas tot stilstand gekom het, veral 
in die winter, is daar vir die jagtog ge- 
reed gemaak. Die nodige ,,olfantslek- 
sens” is verkry, die ossewa gepak en ver- 
trek die prosessie vir 'n maand of meer 
na die jagveld. Agter die tentwa, die fa- 
miliehawe, met sy 14 of 16 trekosse voor, 
het die kaalwa met sy 12 osse gekom. Die 


] Na volgende bladsy 


kaalwa, kom juis op 'n afstand agterna 
om te verhoed dat die stof op die tentwa 
met die familie sal waai. Die wa sonder 
tent het as die ,kaalwa” bekend gestaan. 
Op hierdie wa was die opgevoude seil 
en die ander padbenodighede. Met die 
terugkeer was hierdie wa swaar van die 
produkte uit die jagveld. `n Melkkoei en 
'n paar los osse volg agter. Soggens word 
die koei eers gemelk voor die prosessie 
van die slaapplek vertrek. Die jagperde 
word gelei. Die noodsaaklikste hulpvolk 
het uit die wadrywer, die touleier wat 
ook die beeswapgter is, die perdeversorger, 
die vuurmaak jong, ens. bestaan. Onder 
hierdie waens het die van Willem Venter 
hom altyd onderskei aan die uitgesoekte, 
groot en span vet osse. 


Die jagterslewe met sy ryke ondervin- 
dings, met wilde diere in die veld, sou 
ook daartoe bydra om Willem te staal en 
te kondisioneer vir die veldheerskuns. 
Menige voorvalle uit sy jagterslewe, laat 
die hare rys. Daar is bykans geen ge- 
vaarlike dier wat nie in 'n konfrontasie 
'n noue ontkoming in die lewe van Wil- 
lem opgelewer het nie. 


Een nag in die jagveld — Willem het 
die gewoonte gehad om as die gesin nie 
by was nie, langs die wa in die opelug 
naby die kampvuur te slaap — het 'n tier 
(luiperd) die hond bespring wat langs 
Willem se bed gelê het. Willem word 
wakker van die worstelling — ook hier- 
die avontuur was te kosbaar om te laat 
verby gaan — hy trek sy wolkombers oor 
sy kop vir beskerming en storm in die 
woeste tweegeveg in, gryp die tier aan 
die stert, slaan die stert 'n slag om sy 
hand en skop vas terwyl hy vir die volk 
skree om die tier dood te slaan. Die tier 
het met 'n paar swak gemikte houe van 
'n kierie oor die ore losgeruk en met 
groot protes oor `n geknakte stert in die 
donker verdwyn. 


Op `n keer het `n olifant onverhoeds 
op hulle afgestorm. Sy maats het net-net 
daarin geslaag om te ontvlug, maar Wil- 
lem was te naby aan die dier en kon die 
hasepad nie vind nie. Hy val plat met 
die hoop dat die olifant oor hom sou 
hardloop. Hy beland egter op sy rug 
onder die olifant se pote. Die olifant 
gaan dadelik reg oor hom staan en voer 
sy vernietigende trapbeweging op sy slag- 
offer uit. Willem bly egter so by sy 
positiewe waar hy lê, dat hy elke keer as 
die dier sy poot lig om hom te trap, net 
eenkant-toe tot teen die ander poot skuif 
en sorg dat hy buite die bereik van die 
slurp bly wat heen-en-weer geswaai word 
op soek na die prooi elders onder sy 
pote. Willem het egter stelselmatig na die 
agterkant van die olifant geseil-rol, tot- 
dat hy agter 'n bos kon insluip. In hierdie 
proses is sy klere van hom afgestroop 
en hy self pimpel en pers gekneus soos 
die olifant hom elke keer skrams met 
die knie vang, dit wil sê die olifant vou 


UIT GEMEENTES 


OUEENSTOWN 


Die gemeente Oueenstown herdenk 
vanjaar sy een en twintigste bestaansjaar. 
In 1955 is die gemeente gestig as self- 
standige gemeente en het in kombinasie 
met Dordrecht beroep. Vroeër was Dord- 
recht sedert 1940 in kombinasie met 
Cathcart waar 'n sierlike doelmatige 
kerkgebou deur 50 lidmate opgerig is. 
Die eerste predikant van hierdie kombi- 


nasie Dordrecht/Cathcart was ds. P. M. 
Smith. Gedurende sy bediening is buite- 
dienste in die huis van die destydse dia- 
ken A. J. W. M. du Plessis, tans die 
Oudste dienende ouderling van Oueens- 
town gehou. Diaken du Plessis was lid- 
maat van Dordrecht en is toe verplaas 
na `n spoorwegstasietjie buitekant 
Oueenstown waar hy begin het om sy eie 
kinders te katkiseer. Hy het nog `n gesin 
of twee te @Oueenstown opgespoor en in 
sy huis het ds. P. M. Smith as predikant 
van Dordrecht/Cathcart begin dienste 
hou in hierdie wyk Oueenstown. Hierdie 
wyk het bestendig gegroei en na die ont- 
volking van die klein dorpie Cathcart as 
gevolg van vele omstandighede word die 
gemeente (Oueenstown gestig en word 

CO] Blaai om 





sy poot in en knie sy prooi. Dit was die 
indruk van Willem. 

Sy makkers het uit vrees vir die olifant 
op 'n afstand lang-nek probeer vasstel 
wat presies aangaan. Die verwagting was 
egter die van maalvleis en grond. Geen 
skoot is gewaag nie. Dit was tog verby. 
Wonder bo wonder, toe die olifant koers 
vat, was die kannie-dood nog daar. Al- 
hoewel hy nog so sterk was dat hy onder 
Sy vuurwarm temperament sy maats kon 
uitskel vir ,,vrotsige meide” wat die 
olifant nie kan skiet nie, moes hulle hom 
vanweë die veelvuldige beserings wat hy 
opgedoen het kamp toe dra. 

Dit sou egter niemand anders wees as 
Willem self, wat die bedorwe olifant, `n 
week later, gaan doodskiet het nie. Op 
die stadium het hy nog soveel pyn onder- 
vind, dat hy nie self sy perd kon bestyg 
nie. Vir sy rustelose gees was dit te een- 
tonig om, terwyl die ander bedags uit 
was op jag, in die kamp agter te bly. 


In afwesigheid van sy maats, wat hom 
beveel het om in die kamp in die bed te 
bly, het hy die volk oorreed om die perd 
op te saal en hom in die saal te help! 
Klagte was teen sy beginsels. Sy groot 
vrees was dat hulle dalk mag dink dat 
hy. kleinserig of pieperig is. Dit betaam 
geen man om onder pyn te swig en enige 
blyke van vrees te openbaar nie. As sy 
bene kon staan, het hy nie gelê nie. Tyd 
is kosbaar en die verantwoordelikheid 
van mens-wees met `n taak ter hand is te 
groot om terug te sit. Spyt graveer mis- 
stappe net dieper, alleen dade herstel dit. 
Op inligting van die inboorlinge wat die 
olifant se spoor gesien het, het hy hom 
gaan sock, hom uit die saal doodgeskiet, 
cn nog voor sy maats die aand in die 
kamp terug was, het die olifant se tande 
teen die wa se voorwiel gestaan! Dit was 
tipies Willem Venter. 

Dit was `n belewenis om hom van naby 
te ken en met hom in noue ontkomings 
betrokke te wees. As jy nie met skande 
daarvan wou afkom nie, was dit beter 
om daar weg te bly. Hy het niks daarvan 


gedink om by geleentheid, in die aan- 
gesig van `n aanstormende gekweste leeu 
eers `n retirerende kameraad agter aan 
die kraag te gryp en vir hom te sê ,,staan 
meid, ons sal die leeu skiet!” 


Dergelike ondervindinge wat teveel is 
om hier op te noem, sou ook bydra tot 
die goeie veldmanstegniek wat so eie 
aan hierdie Boereseun was. In die veld- 
lewe het Willem hom as 'n opmerksame 
kenner onderskei — ervare en bedrewe. 
Oral was sy ingebore leierseienskappe, 
gepaard met 'n onverskrokke vegterstem- 
perament, op stuikelafstand op die voor- 
grond. 'n Aangebore kombinasie van 
vreesloosheid en vegtersaard, gedra deur 
ryke ondervindinge, het hom die ideale 
leier vir die gorillaoorlogvoering van 
Angola gemaak. 


Sy wakker gees onoorwinlike moed en 
onbuigbare wil, het getuig van 'n groot 
selfvertroue en `n sterk geloof in die 
voorsienigheid en vaste beskerming van 
die alsiende Beskermer. Gelei deur die 
oortuiging van sy edel inbors oor reg en 
geregtigheid, het hy min tyd vir 'n twy- 
felaar gehad, weinig genade vir `n oor- 
treder. `n Vyand moet die knie buig en 
aggresie moet aan orde onderwerp word. 
Vir die omgekeerde, dat hy moontlik die 
onderspit sou delf, was daar geen ruimte 
in sy beplanninge nie. 

So het die dood en ellende van mede- 
reisigers op die Dorslandtrekpad hierdie 
klein en seningrige mannetjie gebrei en 
sy gees en uitkyk geskoei. Sy byna on- 
verskillige gerigtheid op `n doel en 'n 
oordrewe eiesinnigheid, wat hom meer as 
een konfrontasie besorg het, het hom 
naas die duurbetaalde wedervaringe, ge- 
leer om op sy eie gevolgtrekkings te bou, 
cn om geen guns en dinge buite tradisio- 
nele toegeeflikheid te verlang of goed te 
praat nie; en wat hom self aanbetref, 
alleen die uiterste eise was groot genoeg 
vir 'n man van die leiersformaat wat hy 
was. 


(Word vervolg) 

hier in `n doodloopstraat verkeer gesien 
in die lig van die feit dat wat die lid- 
maatgetalle betref, daar vir een en twin- 
tig jaar geen noemenswaardige groei was 
nie. Dit is egter 'n feit dat die kerk hier 


'n Gekombineerde kerkraadsvergadering van Dordrecht en Oueenstown saam met die 

Kommissie van die Ring van Bloemfontein in 1963 toe daar oor 'n kombinasie-beroep 

gehandel is. Voor derde van links sit broeder ,,Wocla” du Plessis in wie se huis die 
eerste eredienste op Oueenstown gehou is. 











Die Hervormde kerkgebou op Cathcart 
waarvan ds. P. M. Smith die hoeksteen 
op 18 Mei 1946 gelê het. 


Cathcart `n wyk van Oueenstown. Die 
situasie sedertdien is dat die kerkgebou 
nou 60 kilometers buitekant die sentrum 
van die gemeente geleë is. In die kerk- 
gebou word nog steeds buitedienste 
waargeneem. 

Die gemeente het in die afgelope 2 
jaar nie noemenswaardig gegroei nie. 
Dit mag die indruk skep dat die kerk 


besig is om lidmate tydelik binne ge- 
meenteverband te bearbei. Honderde lid- 
mate wat hulle tans in ander gemeentes 
van die kerk bevind, kan spreek van die 
voorreg toe hulle weens werksomstandig- 
hede vir 'n jaar of vyf, ses afgeleë in die 
Oos-Kaap hulle bevind het op dorpies 
soos Lady Frere, Cathcart, Sterkstroom, 
Tarkastad, Whittlesea en selfs so ver as 
Cradock en omgewing en hulle deur die 
kerk met Woord en sakrament as lidmate 
van die gemeente Oueenstown bedien is. 
So bly hierdie gemeente eintlik deuren- 
tyd diensbaar aan vele lidmate van die 
kerk wat andersyds onbearbeid iewers 
tussen Bloemfontein, Oos-Londen en 
Swellendam kerklike voorregte vir min- 
stens hulle verblyf aldaar sou moes ont- 
beer. 


Sou dit nie genoegsame rede wees om 
daar ook vir die kerk `n eredienslokaal 
op te rig waar die handjievol gevestigde 
en (talle tydelike lidmate kan luister na 
die verkondiging van die Woord, deel hê 
aan die sakramente, biddend kan volhard 
en tot lof van die Here hulle liedere kan 
sing. 


Tans word dankbaar op ongeleë tye 
gebruik gemaak van die kerkgebou van 
die Gereformeerde Kerk of van die 
Villagers Rugbyklub se dans- cn ont- 
spanningslokaal. 


In die lig van bogenoemde en in diepe 
dankbaarheid dat die gemeente vir reeds 
een en twintig jaar se rondom Woord en 
sakrament kan bestaan, word die versoek 
tot die hele kerk gerig om met hierdie 
taak te help. 

Baie dankie vir u wat reeds 'n bydrae 
gemaak het. 


S. J. van der Westhuizen 


REEDS ONTVANG 


Gemeentes Zuurfontein R 100,00; Wind- 
hoek RS0,00; Ontdekkers R12,50; Oos- 
Moot R25,00; Volksrust RI10,00; Riet- 
spruit R52,00; Durban RI10,00; Nigel 
R2$,00; Bergsig R10,00; Pongola R20,00; 
Oueenstown R250,00; Phalaborwa R25,00; 
Rustenburg-Oos RS0,00; Wonderboom 
R25,00; Delareyville RS$O00,00; Melville 
R7,50; Dordrecht R100,00: Melville 
R7,50; Bothaville R10,00; Witfontein 
R10,00; Primrose-Oos R100,00; Johan- 
nesburg-Suid R?25,00; Eikenhof R20,00; 
Meyerton R?25,00; Zuurfontein R100,00; 
Standerton R?25,00; Noordrand RS0,00; 
Primrose R?25,00; Carletonville R110,00; 
Heidelberg RSO0,00; Heilbron R25,00; 
Newcastle R25,00; Ottosdal R100,00; 
Brakpan - Harmonie R100,00; Bethal 
R 50,00: Bethlehem RI10,00; Klerksdorp- 
Oos R2,00: Pretoria-Suid R100,00; Bal- 
four RS$O0,00; Dongal Malopo RS0,00; 
Ogies R100,00; Turffontein R100,00; 
Premiermyn R25,00; Memel R20,00; Pre- 
toria-Tuine R10,00: Volksrust R10,00; 
Zeerust RS0,00; Elandspoort RS0,00; 
Florida R2,00; Carolina RS,00; Wol- 
maransstad RS50,00; Horison RS0,00; 
Durban R30,00; Chrissiesmeer RI10,00; 
Krugersdorp-Oos R 50,00; Wonderfontein 
RS50,00; Magaliesmoot R2,00; Roedtan 
R2$,00; Ebenhaezer RI100,00; Van der 
Hoff RS50,00; Randburg R25,00; Krugers- 
dorp-Wes RS0,00; Standerton R 100,00; 
Wolmaransstad R100,00: Bethal RS0,00; 
Primrose - Oos R 50,00; Derdepoort 
RSO,00; Memel RI10,00; Krugersdorp 
R2,00; Piet Retief R25,00; Kaapstad 
R 100,00; Vanderbijlpark-Oos R100,00; 
Magaliesburg RS0,00; Sasolburg R100,00; 
Primrose R 50,00: Newcastle R25,00; Bos- 
mansrust RI10,00; Vliegepoort R100,00; 
Lydenburg RSO,00; Lichtenburg-Oos 
R2$,00; Brixton R 100,00; Pretoria-Tuine 
R 10,00; Wilkoppies RS50,00; Roodepoort 
R25,00; Leeudoringstad RS0,00; Mafe- 
king R10,00; Schweizer-Reneke R25,00; 
Lichtenburg R200,00; Brakpan-Harmo- 
nie R2$,00; Newlands RS0,00; Horison 
R25,00: Outjo RSO0,00; Potchefstroom 
R250,00: Vaalwater RSO,00; Zeerust 
RSO0,00; Vrede RS,00; Witbank-Suid 
R20,00: Witfontein R?25,00: Westonaria 
R100,00: Florida R2,00; Klerksdorp- 
Oos R25,00; Magaliesmoot R2,00; Vil- 
liers R20,00; Koedoesrand R25,00; Jo- 
hannesburg-Noord R12,50; Ebenhaezer 
R100,00; Johannesburg-Wes RI100,00; 
Carolina R10,00: Laeveld R30,00; Turf- 
fontein RS0,00; Meyerton R2,00; Drie 
Riviere R25,00: Ermelo R 30,00; Pretoria 
R 125,00: Pietersburg R100,00; Pretoria- 
Oos R300,00; Parys R25,00; Nelspruit 
RS0,00; Rustenburg RS0,00; Trichardts- 
fontein RSO0,00; Amsterdam R2,00: 
N.H.S.V. Primrose R25,00; mnr. B. 1. 
N. Appelgryn R15.00; Totaal R6 682,00. 


BREYTEN 


Breytengemeente, is 'n klein plekkie 
tog met warm harte hier in Oos-Trans- 
vaal. Ons is net jammer met al die uit- 
breidings rondom ons het so baie van 
ons gemeentelede weggetrek weens ver- 
plasings. 

Ons wil net graag van die geleentheid 
gebruik maak om ons groot verlies be- 
kend te stel toe tussen ons weggeneem is 
deur die dood aan `n hartaanval ouder- 
ling $. C. J. van Rensburg (oom Fanie). 
Hy was 66 jaar en 3 maande, gebore 20 
Maart 1910, oorlede 20 Junie 1976 in 
Ermelo se hospitaal na `n behandeling 
van twee weke waar daar net nie 'n ver- 
betering kon intree nie. Hy was ook 
voorsitter van die kerkraad nadat hy nog 
die 2de Mei 1976 die afskeidwoord aan 
ds. Swanepoel gerig het. 

Hy is te ruste gelê in Breyten se be- 
graafplaas. Die roudiens is waargeneem 
deur ds. A. M. Swanepoel van Marble 
Hall. 


Oom Fanie was afgevaardigde na die 
ringsitting van 'Trichardtsfontein. Met 
sy begrafnis het die ringsvergadering 
begin. 

Oom Fanie was alom bekend in sy 
vroeër jare. Hy was 12 jaar superinten- 
dent van die sondagskool. Ook het hy 
gereeld die katkisante geneem. Na sy 
aftrede by die spoorweë het hy hom 
weer hard beywer vir sy kerk ook vir 
die N.H.S.V. Hy is weer gekies as ouder- 
ling en superintendent. Sy eggenote het 
hom daarmee ook gereeld bygestaan. Hy 
laat twee dogters, `n seun en vyf klein- 
kinders na. 


Op 4 Junie, was ons gemeente basaar. 
Hy dien as voorsitter en met die pragtige 
samewerking van kerkraad, sustersver- 
eniging en gemeentelede kon ons die 
mooi bedrag van R2 400 insamel. 


Waar ons nog vakant is, hoop en ver- 
trou ons as kerkraad, dat ons nog hard 
en saam sal staan. Dit was ook die af- 
skeidwoorde van oom Fanie aan ds. en 
mev. Swanepoel. Ons gaan en sal nog 
steeds hard werk. 


Namens die kerkraad gemeente, 
N.H.S.V. en kategeseklasse bid ons tant 
Santjie, kinders en kleinkinders krag en 
sterkte toe. 


Ingestuur Skriba 
Breytengemeente 


WOLMARANSSTAD 


HEENGAAN VAN 
MARTHA M. J. v. VUUREN 
(Geb. J. v. Vuuren) 

Dis vir ons familie 'n eer om nog hier- 
die laaste paar woorde oor die ou moe- 
der te bring. 

Sy is op die 9 April 1886 op Welge- 
vonden, distrik Wolmaransstad gebore. 









P. J. C. van Vuuren en sy eggenote Martha J. van Vuuren. 


Ook daar het sy haar eerste eggenoot 
ontmoet en is ook daar in 1904 met hom 
in die eg verbind. 


Soos baie van haar tydgenote het sy `n 
moeilike stryd weens die heersende de- 
pressie gestry. Danksy haar vurige ge- 
loof en ywer het sy deur al daardie 
moeilike jare haar man, wat baie sieklik 
geword het, en klompie kinders versorg. 

Sy het 13 kinders in die lewe gebring, 
waarvan 9 nog lewe. Haar eggenoot is 
op middeljarige leeftyd oorlede. Hy het 
Daniël P. du Plessis geheet. 


Sy het haar alleen-stryd vir bykans 12 
jaar vootgesit. Danksy haar geloof en 
ywer het sy haar groot gesin goed ver- 
sorg deur vir ander huis te hou, wasgoed 
te was en te stryk en naaldwerk te doen. 
Van haar fraai gehekelde beddekens, 
tafeldoeke en talle ander gehekelde lappe 
pryk nog in talle van die Republiek se 
huise. Die laaste vol gehekelde tafeldoek 
(9- 9vt) is in die besit van ds. D. $. Smit, 
Witbank. Sy het teen `n uiters belaglike 
prys gewerk, maar dit was haar trots en 
plesier. 


Haar oudste kind is reeds 71 jaar en 
die eerste kleinkind SO jaar. Dan is daar 
35 kleinkinders en 55 agter-kleinkinders. 
Minder as 2 maande voor haar dood het 
sy nog laggend gepraat oor die tyd wan- 
neer sy 9%) sou wees. Eén maand voor 
daardie heuglike dag is sy skielik na `n 
kort siekbed van 2 dae in Krugersdorp- 
hospitaal oorlede. Haar stoflike oorskot 
het die vér pad na Swartwater gegaan, 
om daar by `n baie geliefde kleinseun, 
Daniël du Plessis te ruste gelê te word. 


Ek wil graag byvoeg dat die oorledene 
`n 2de keer getroud was met Pieter C.J. 
v. Vuuren, Uitvalgrond, Wolmaransstad. 
Hulle het 12 jaar saam gelewe. Menigeen 
kan nog getuig van daardie sobere hart- 
like-godsdienstigheid wat daar aangetref 
is. Wat so uiters treffend was, was die 
oggend vroeë godsdiens, gepaard met 
psalm-gesang. Sy was ook die tweede 
moeder van $ v. Vuurens, 20 kleinkinders 
en 15 agter-kleinkinders. `n Mooi groot 
gesin om elke jaar deur haar besoek te 
word. 


F. C. Dekkers 





LEEST/ 


Die Mienkiepienkie-stert 
deur Katrina Viljamaa Rissanen 


Uitgegee deur H.A.U.M., Posbus 1371, 
Kaapstad 


Prys R4,50 


Hier is weer een van die seldsaam 
mooi prentboekies vir die kleintjies. 
Hulle sal terdeë daarvan geniet. Die 
papier is so stewig en sterk dat die on- 
handige hantering van die kleingoed dit 
nie sommer sal skeur nie. `n Mooi ver- 
jaardag persent vir die kleinspan. 


E.H.D. 

CHRISTELIKE 
VERANTWOORDELIK- 
HEID 


Geagte Heer, 


Ek verwys na die besluit wat die jong- 
ste Algemene Vergadering geneem het 
t.o.v. ,Christelike verantwoordelikheid 
en menseverhoudings in Suid-Afrika”. 
Die besluit was vir my teleurstellend en 
ek wil graag na aanleiding van die no- 
tulebeskrywing van die besluit, 'n paar 
opmerkings oor die aangeleentheid maak. 


In punt (i) van die besluit neem die 
kerk met dankbaarheid kennis van die 
,vermindering in die gaping wat in die 
verlede op geloofs-, opvoedkundige, eko- 
nomiese en ander terreine tussen lede 
van die onderskeie rassegroepe in ons 
vaderland bestaan het”. In hierdie dae 
van gapingsvernouings en kontak en 
dialoog het ek al dikwels van nuwe 
woorde en begrippe moes verneem, maar 
dit is die eerste keer wat ek van `n ge- 
loofsgaping hoor. 

Ek ken wel `n geloofwaardigheidsga- 
ping maar wat word nou eintlik bedoel 
met `n geloofsgaping? Word hier miskien 
verwys na die feit dat nie-blankes oor die 
algemeen in die verlede heidene was? 
Het die toestand dermate verbeter dat 
die kerk met dankbaarheid daarvan ken- 
nis moes neem? Indien wel, dan kan ek 
verstaan as daar sprake van dankbaar- 
heid teenoor God is vir die uitbreiding 
van die kerk. Dit word egter nie uitdruk- 
lik so gestel nie want die vernouing jn 
geloofsgaping staan aangeteken saam met 
ander gapingsverminderings soos die op 
die ekonomiese, opvoedkundige en an- 
der terreine, die vernouing of vermin- 
dering waarvan seker aan politieke en 
ander instansies toegeskryf moet word. 
Ek sou graag wou weet hoekom die kerk 
nou juis dankbaar is oor die vernouing 
van die gemelde gapings en hoekom die 
instansies teenoor wie daar erkentlikheid 
is, dan nie by name genoem is nie. Dit 
klink vir my al asof die Algemene Ver- 
gadering `n kerklike sanksie oor sulke 
gapingsverminderings gaan uitspreek het 
en nou alle lidmate (of gelowiges) wil 
opkommandeer om in die naam van 
christelike verantwoordelikheid met die 
ongenoemde instansies saam te werk ten 
einde die proses te bespoedig. 


Die ,ander terreine” wat in punt (i) 
vermeld word, kan weens die vaagheid 
daarvan, maklik oorgesien word. Maar 
welke terreine het die Algemene Verga- 
dering nog in gedagte gehad? As die twee 
groot terreine van die ekonomie en die 


opvoedkunde klaar genoem is, bly daar 
tog slegs die maatskaplike terreine oor. 
Die vernouing van die kloof wat daar op 
al hierdie terreine tussen die verskillende 
rasse bestaan het, het reeds duidelik sy 
stempel op die maatskaplike, sosio-eko- 
nomiese en die sosio-politieke lewens- 
wyse van die Afrikaner afgedruk. As in 
aanmerking geneem word dat daar in 
punt (iv) klem gelê is op die gesonde 
beginsel dat die handhawing van aparte 
identiteite van belang is vir die voort- 
gang van dié evangelie en die christelike 
beskawing alhier, dan is dit vir my 
duister hoe die kerk daartoe kon kom 
om sy goedkeuring te heg aan die ver- 
nouing van gapings waarvan die uiteinde, 
soos die term self aandui, maatskaplike 
integrasie moet wees. Hoe wil die kerk 
die standpunt in die besluit versoen met 
die wat die Algemene Vergadering in- 
geneem het in sy ,Herderlike Skrywe” 
in 1973. Daarin word geintegreerde ere- 
dienste verwerp as die dunkant van die 
wig vir integrasie op ander gebiede. In- 
derdaad het die kerk hier baie duidelik 
en ondubbelsinnig hom uitgespreek teen 
elke vorm van integrasie — kerklik, 
maatskaplik en biologies. Is die gapings- 
verminderings waarvoor die Algemene 
Vergadering so dankbaar is, dan nie ook 
die dun ent van die integrasiewig nie? 
En dan word gelowiges nog opgeroep 
om die proses te laat voortgaan langs die 
weg van afsonderlike ontwikkeling! Die 
logika hiervan moet blykbaar gesoek 
word in die ,,beoefening van christelike 
verantwoordelikheid vir die toekoms van 
alle mense” (punt ii) — 'n verantwoorde- 
likheid wat, soos dit my voorkom, slegs 
die toekoms van die groep mense raak 
wat deur die gapingsverminderings be- 
voordeel word. Om nou ewe skielik die 
gelowige te gaan oproep tot christelike 
verantwoordelikheid impliseer dat die 
gelowiges hulle in die verlede bloedwei- 
nig aan goeie rassebetrekkinge gesteur 
het, maar nou het daar volgens die Alge- 
mene Vergadering, na al die gapingsver- 
minderings, `n ,,veranderde situasie ont- 
staan, wat so 'n ,,christelike verantwoor- 
delikheid”, noodsaaklik maak. As die 
gelowige dan so onverantwoordelik in die 
verlede opgetree het deur nie gapings 
tussen die rassegroepe te laat verklein 
nie, hoekom het die Algemene Vergade- 
ring nie reeds heelwat vroeër aan die 
saak aandag geskenk nie? As die chris- 
telike verantwoordelikheid slegs raak- 
gesien word na so `n ,,veranderde situa- 
sie”, dan wonder `n mens wat agter 
daardie skielike verantwoordelikheids- 
besef l1ê. Het die ,,veranderde situasie” 
nou ook genoodsaak dat die gelowige 
daarop gewys moet word dat krenkende 
en vernederende maatreëls tussen mens 
en mens op welke terrein ookal (punt iii) 
onversoenbaar is met christelike verant- 
woordelikheid? Op die oog af lyk dit 
reg, maar welke soort maatreëls kom hier 
onder skoot? Is die reëlings ook daardie 
,diskriminerende praktyke” wat bloot `n 

sinvolle apartheid moontlik gemaak het 
en waarteen hedendaags so te velde ge- 
trek word? Ek weet van geen ander maat- 
reëls wat in die huidige opset as krenkend 
of vernederend beskou word nie. Hierdie 
maatreëls was juis daarop gemik om die 
voortbestaan van die blanke te beskerm 
en het gapingsverminderings op welke 
terrein ookal verhoed. As die maatreëls 
by punt (iii) inbegrepe is, meen die Alge- 
mene Vergadering dat dit nie meer nodig 
is nie? 

As die Algemene Vergadering met die 
besluit `n bedekte aanval op die ,diskri- 
minerende praktyke” gedoen het deur 
,Bapingsverminderings te wil voorhou as 
christelike verantwoordelikheid, dan waai 
die winde wat die kiem van die GES- 
ideologieë dra, harder deur ons kerk as 
wat ek gedink het. Nieteenstaande die 
feit dat sogenaamde kontak of assosiasie 
wat blote beoefening van vermenging is, 
verwerp word, het die Algemene Verga- 
dering, soos dit my voorkom, `n premie 
gaan plaas op 'n saak wat as dit voort- 
duur, gevaar vir die blanke en Afrikaner 
se lewenswyse inhou. Moet die kerk nie 
weer die hele aangeleentheid in heroor- 
weging neem nie? 

C. C. Viljoen 
27ste Laan 274 


ANTWOORD AAN C. C. VILJOEN 


Aanleiding tot hierdie brief is volgens 
die skrywer die ,,teleurstellende” besluit 
van die jongste Algemene Kerkvergade- 
ring t.o.v. ,christelike verantwoordelik- 
heid en menseverhoudings in Suid- 
Afrika”. Die skrywer motiveer sy teleur- 
stelling oor die besluit deur te verwys na 
verskillende sake. Die kern van sy be- 
swaar teen die besluit is blykbaar geleë 
in die feit dat daar dankbaarheid uitge- 
spreek word oor die vermindering van 
gaping op opvoedkundige, ekonomiese 
en ander terreine. Hy het dit veral teen 
die nie ander bepaalde ,,ander terreine”, 
wat na sy mening slegs die maatskaplike 
terreine kan wees. Vermindering van die 
gaping op al hierdie terreine waartoe 
gelowiges deur die besluit ook opgeroep 
word, en veral wat die maatskaplike ter- 
rein betref, kan na sy mening net een 
ding beteken en dit is dat dit moet uit- 
loop op integrasie. Teen die oproep tot 
christelike verantwoordelikheid in die 
nuwe situasie van gapingvermindering, 
het die skrywer twee bedenkings: 


@ Eerstens impliseer dit dat gelowiges 
in die verlede geen verantwoordelikheid 
t.o.v. goeie rasseverhoudings gehad het 
nie. Hy verwyt die Algemene Kerkver- 
gadering gevolglik van pligversuim om- 
dat hy dan nie vroeër aandag aan die 
saak gegee het nie. 


@ Tweedens impliseer die oproep tot 
christelike verantwoordelikheid `n ,,be- 
dekte aanval” op diskriminerende” 

praktyke wat volgens die skrywer `n 
Sinvolle apartheid moontlik gemaak 
het” en daarop gemik was ,om die voort- 
bestaan van die blanke te beskerm”, 
cn wat ,gapingsverminderings op welke 
terrein ookal” verhoed het. Hy is dan 
ook bevrees dat die Vergadering met 
hierdie besluit 'n premie gaan plaas het 
op 'n saak wat 'n gevaar inhou vir die 
blanke lewenswyse, en stel die vraag of 
die kerk die hele saak nie in heroor- 
weging moet neem nie. 


Aangesien ons hier te doen het met `n 
besluit van die Algemene Kerkvergade- 
ring, is dit natuurlik uitgesluit dat een 
persoon namens daardie vergadering kan 
antwoord op die bedenkings van die 
skrywer. Hoogstens kan 'n poging aan- 
gewend word om as lid van daardie Ver- 
gadering en as lid van die Kerk wat deur 
daardie vergadering 'n uitspraak gemaak 
het, te probeer aantoon wat die Kerk 
werklik met daardie besluit bedoel het. 
Eerstens moet dan gestel word dat die 
gapingvermindering waarvan die besluit 
melding maak, nie maar sommer toeval- 
lig gebeur het nie en dat gelowiges nie 
snou ewe skielik” opgeroep word tot 
Christelike verantwoordelikheid nie. Dis 
juis die beleid van bewaring van afson- 
derlike identiteit van alle volksgroepe, 
of anders gestel, die beleid van gelyke 
geleenthede vir alle rassegroepe, waarvan 
ons Kerk `n voorstander is, wat gelei het 
tot hierdie nuwe situasie van gapingver- 
mindering op verskillende terreine. Die 
beleid t.o.v. goeie rassebetrekkings wat 
deur ons Kerk in die verlede gestel is, 
het tot gevolg gehad dat daardie kerk op 
sy Vergadering van 1976 met dankbaar- 
heid kon erken dat sy beleid vrugte af- 
gewerp het. Die beleid van die Kerk het 
die nuwe situasie van gapingverminde- 
ring tot gevolg gehad. In gehoorsaamheid 
aan Gods Woord, en in lyn met die 
beleid wat hy nog altyd voorgestaan het, 
kon die Kerk nie anders nie as om in die 
nuwe situasie op te roep tot verdere 
Christelike verantwoordelikheid met die 
oog op die toekoms van alle mense. 


Hoewel dit vir die skrywer van die 
brief onlogies lyk, is dit tog belangrik 
om daarop te let dat die Vergadering dit 
baie duidelik gestel het dat die proses 
van gapingvermindering ,langs die weg 
van afsonderlike ontwikkeling moet ge- 
skied”. Vermindering van die gaping op 
die gebied van die geloof, beteken geen- 
sins dat daar nou geintegreerde ere- 
dienste moet plaasvind nie. Dit beteken 
alleen dat daar op kerklik-godsdienstige 
vlak by die ander volksgroepe soveel 
vooruitgang en uitbreiding was, dat daar 
op hierdie gebied nie meer so `n groot 
gaping bestaan tussen hulle daar en ons 
hier nie. Dieselfde geld van die gaping- 
vermindering op die ander gebiede, soos 
opvoeding, ekonomie en die maatskappy. 
Dit gaan nie om die uitwissing van 
grense nie, maar daarom, dat elkeen af- 


sonderlik, op ekonomiese, opvoedkundige 
en maatskaplike gebied sê mag vooruit- 
gaan dat daar nie onnodige groot gapings 
sal wees wat een groep — ten regte of 
ten onregte — mag laat voel dat hy ver- 
onreg word nie. As daar krenkende of 
diskriminerende praktyke en maatreëls 
is wat in die weg van gelyke geleenthede 
vir alle volksgroepe staan, moet hulle 
verwyder word. Dit beteken weer nie die 
uitwissing van grense nie, bv. op die 
maatskaplike vlak, maar slegs dat mense 
van die verskillende volksgroepe in hulle 
eie en afsonderlike maatskappye, die- 
selfde voorregte sal hê. 'n Voorbeeld kan 
die bedoeling illustreer: as `n witman in 
`n bepaalde buurt woon tussen mense 
wat sy lewe daar onhoudbaar maak, ver- 
hinder niks hom om in `n beter woon- 
buurt vir hom `n woning te kry nie. Dit 
Sou `n diskriminerende maatreël wees as 
`n swartman verhinder word om vir hom 
`n beter woonplek te soek as dit vir hom 
onhoudbaar word tussen allerlei skollies, 
drinkers en vegters. Niks minder en niks 
meer behels die uitspraak oor diskrimi- 
nerende maatreëls nie, en dit is beslis 
nie in stryd met die bedoeling van die 
Herderlike Skrywe nie. 


Redakteur 


KNELPUNTE 


Geagte Redakteur, 


Ek verwys na die artikel deur dr. A. ]. 
G. Dreyer in ,Die Hervormer” van Julie 
1976 onder die opskrif ,Knelpunte”. 
Sckere aspekte daarvan is vir my nie 
duidelik nie en ek sou graag `n paar 
opmerkings oor die aangeleenthede wou 
maak. 


Dr. Dreyer is skynbaar bekommerd 
oor die rol wat politiek in die heden- 
daagse kerklike lewe speel. Hy verwys in 
die verband veral na die Amerikaanse-, 
die Nederlandse- en ons eie kerk. In die 
geval van die Nederlandse kerk is daar 
die klagte dat ,dit merkwaardig is dat 
die minderheidsgroepe in die politiek so 
merkwaardig hulle eie minderheids- 
posisie onderskat en die waarde van hulle 
eie opinie oorskat”, en wat nogtans hulle 
eie sin probeer kry. In aansluiting hierby 
word gehandel met die besluit van ons 
jongste Algemene Vergadering wat die 
politieke aktiwiteite van predikante 
streng beperk het. Volgens dr. Dreyer 
was die rede vir die besluit om te ver- 
hoed dat die naam van die kerk misbruik 
word om status aan sekere politieke 
denkrigtings te verleen. 

Dit was vir my enigsins `n openbaring 
om die werklike rede vir die besluit te 
verneem want ek was onder die indruk 
dat die Vergadering die besluit op begin- 
selgronde aanvaar het. Nou wonder ek 
welke politieke denkrigtings in die visier 


van die Algemene Vergadering was. Sluit 
die ,,sekere politieke denkrigtings” ook 
die oorskatte menings van minderheids- 
groepe hier te lande in, en indien wel, 
na welke minderheidsgroepe word ver- 
wys? 


Die indruk ontstaan dat die ,,sekere 
politieke denkrigtings” daarvoor verant- 
woordelik moes gewees het dat die kerk 
met politieke etikette behang is. By im- 
plikasie het die Algemene Vergadering 
dan sy besluit gerig op predikante wat 
sulke politieke denkrigtings steun, want 
die kerk kan alleen betrek word deur sy 
ampsdraers. Ek weet egter van geen pre- 
dikant wat weens sy politieke verbintenis 
vir die kerk `n verleentheid geword het 
nie. Wie was nou verantwoordelik vir die 
toekenning van politieke etikette en 
bysmake? 


Ek sal dit waardeer as die aspekte 
hierbo aangehaal, opgehelder word. Hoe 
anders moet die lidmaat weet welke poli- 
tieke denkrigtings so verwerplik is dat 
die hoogste vergadering van die kerk. dit 
nodig geag het om `n besluit daarteen te 
neem? 


Die uwe, 
C. C. Viljoen 
27ste Laan 274 
Villieria 
Pretoria. 


ANTWOORD A. J. G. DREYER 


In die Julie-uitgawe van Die Hervor- 
mer, het ek onder die bogemelde opskrif 
die maandelikse rubriek ,Kroniek” ver- 
sorg. Broeder C. C. Viljoen van Pretoria 
het daaroor navraag gedoen. Sy brief 
verskyn elders in die uitgawe. By die 
herlees van die betrokke artikel het dit 
duidelik geblyk dat nie ek nie maar 
broeder Viljoen self `n band probeer lê 
tussen ,,sekere politieke denkrigtings” en 
die ,oorskatte menings van minderheids- 
groepe hier te lande”. Sy verdere aflei- 
dings staan op sy eie rekening. Dit is sy 
interpretasie en nie myne nie. Ek het 
geskryf: ,losgemaak van alle politieke 
etikette en bysmake wat in hierdie proses 
aan ons kerk toegeken is, kan die getuie- 
nis van die kerk aan owerheid en volk 
veel meer onbevange gedoen word. Die 
kerk is eenvoudig nie die handlanger van 
enige partypolitiek nie.” (Ek onderstreep 
ter wille van helderheid.) Dit gaan dus 
nie om een spesifieke party alleen nie, 
maar om alle partye. Daarom is ook alle 
deelname van predikante aan watter 
party ookal, belet. Hierdie besluit herbe- 
vestig net wat die kerk reeds in 1922 met 
`n herderlike skrywe aanbeveel het, maar 
waaraan die predikante hulle blykbaar 
nie gesteur het nie. 


Broeder Viljoen verklaar dar hy nie 
van predikante weet wat hulle aan hier- 
die verkrype skuldig gemaak het nie. 


OG] Blaai om 

an NI EN oe EED EO] 
Hervormde Predikantsvroue in Suid-Afrika vanaf 1652 


48. Elizabeth Johanma Jacobse, eerste 
eggenote van ds. M. C. Vos 


VIII 
Goewerneur Abraham Josias Sluysken 


het verkies dat ds. Vos wyle ds. van Lier 
as predikant van Kaapstad moes opvolg. 





DR. H. M. REX 





Die verplasing van die predikant van 
Rodezand (Tulbach) in die Land van 
Waveren na Kaapstad het egter tot ge- 
volg gehad dat ds. Vos prcdikant van 
daardie destyds uitgestrekte plattelandse 
gemeente geword het. 


LESERS SKRYF 


[7] Van vorige bladsy 








Die Algemene Kommissie het die saak 
te berde gebring, blykbaar omdat sulke 
klagtes hulle bereik het. As dit nic nodig 
was nie, sou so `n drastiese besluit nie 
gevolg het nie. 


A. J. G. Dreyer 





VRAE — ANTWOORD 


Geagte Redakteur, 


Jan H. Mahoney 13-1-1908 — 10-7-1945 
Die Hervormer Julie 1976 


1. Mnr. Mahoney was nie bekend aan 

my nie, maar as ou Bethaller dink ek 
dat hy nie belydenis van geloof kon 
aflê by ds. Brandt nie. 
Sy belydenis moes omstreeks 1924 
plaasgevind het. Wie was toe konsu- 
lent van Bethal? Was dit dalk uself? 
Soos ek meen was ds. Brandt in die 
veertigerjare op Bethal. 


tw 


Dan `n tweede vraag wat my lankal 
pla, is dit algemeen bekend dat die 
deurkollekte alleenlik vir barmhartig- 
heidsdiens gebruik moet word? Of is 
ek verkeerd as ek so dink? 
Baie dankie vir u vriendelikheid. 

A. Muller 
Lukinstraat 29 
Witbank. 


(Naskrif: 
1. In 1924 was wyle ds. L. E. Brandt 
(sr.) konsulent van Bethal. 
2. U sienswyse oor die deurkollekte is 
korrek. 
Redakteur) 








eg z 


Kerkstraat, Land van Waveren (Tulbach), wat op inisiatief van ds. Vos tot stand gekom 
het. Hierdie tekening is in 1811 deur Burchell geskets. 


Op versoek van ,,Gods kinderen”, fa- 
milielede en talle ander lidmate is ds. 
Vos versoek om in die kerkgebou van 
Kaapstad te preek. Soos die gebruik 
destyds in Kaapstad was, het hy teësinnig 
'n versoek tot een van die predikante ge- 
rig om aan hom `n preekbeurt af te 
staan. Aangesien die inwoners van Kaap- 
stad nuuskierig was om ds. VOS, 'n ge- 
bore Afrikaner, te hoor preek, het `n 
buitengewone groot skare opgedaag. 


“Hoe ik mij zelven gevoelde, kan 
lichtelijk gegist worden: in mijne 
geboorteplaats, onder mijne landge- 
nooten, goede vrienden en bloedver- 
wanten; in de kerk, in welke ik ge- 
doopt was, en waarin ik het eerste 
Avondmaal ontvangen had; nu na 
Zulk eene lange afwezigheid als 
leeraar van het zaligend Evangelie 
te staan, en voor het eerst het woord 
der zaligheid te verkondigen, deed 
niet weinig mijn gevoel aan. Mijn 
God nochtans hielp mij!” 


Lidmate van die Rodezandse gemeente 
en sy broers het ds. en mev. Vos, hul 
bediendes en besittings met ossewaens 
van Kaapstad na Rodezand vervoer, 
waar hulle teen die einde van April 1794 
aangekom en ds. Vos sy intreepreek op 
4 Mei gehou het. 


Met hul aankoms op Rodezand was 
daar benewens die pastorie en die wo- 
nings van die voorleser en koster geen 
ander woonhuise in die onmiddellike 
omgewing van die kerkgebou nie. In be- 
lang van die openbare godsdiens het 
ds. Vos dit noodsaaklik geag dat daar 
meer mense in die nabyheid van die kerk- 
gebou moes kom woon. Op voorstel van 
ds. Vos het sy kerkraad besluit om die 
eiendomsgrond, wat in hul besit was, in 

kleiner gedeeltes te verdeel en dit dan 
aan lidmate van die gemeente te verkoop 
met die oog op die bou van huise vir 
woondoeleindes. Sodoende kon die pas- 
toriebewoners in hul afgesonderde platte- 
landse gemeente bure op die kerkplaas 
kry. Wanneer die relaas van ds. Vos ge- 
lees word, kry mens die indruk dat hy 
moontlik bekommerd was dat sy egge- 
note in gevaar sou verkeer wanneer hy 
jaarliks vir geruime tyd met huisbesoek 
in sy uitgestrekte gemeente afwesig sou 
wees. Dié probleem kon egter voorkom 
word deur mense na die kerkplaas te 
lok. 


Nadat die goewerneur op sterkte van 
kwaadwillige gerugte aanvanklik teen die 
besluit van die kerkraad gekant was om 
tot `n kerkplaasstigting oor te gaan en 
selfs in `n skerp bewoorde brief aan ds. 
Vos op `n terugtrekking van die kerk- 
raadsbesluit aangedring het, het hy na die 
verkryging van inligting van ds. Vos van 
standpunt verander en sy samewerking 
aan die stigting van `n kerkplaas of -dorp 
verleen. `n Regeringslandmeter is kort 
daarna op sy versoek gestuur om in 
samewerking met die kerkraad die opme- 
ting en uitleg van die kerkplaas af te 
handel. `n Straat vanaf die pastorie na 
die kerkgebou het totstand gekom en die 
naam van Kerkstraat is daaraan gegee. 
Ten tyde van die skrywe van die briewe 
het daar, afgesien van die drie woon- 
huise wat in April 1774 by die kerk- 
gebou gestaan het, 24 ander woonhuise 
langs Kerkstraat gestaan. Oor die be- 
tekenis van die kerkplaasstiging, ook vir 
hom persoonlik, het ds. Vos later as volg 
geskrywe: 

Weinig dacht ik, toen ik deze 
straat begon aan te leggen, dat ik op 
mijn ouden dag, zoals thans plaats 
heeft, zelf een inwoner in dezelve 
worden Zoude, en waarschijnlijk 
mijne laatste dagen op aarde hierin 
zal doorbrengen. De Heere regeert!” 


Behalwe sy eie broer, het ook `n se- 
kere weduwee C. Smith, wie se naam in 
die destydse sendingkringe groot bekend- 
heid verwerf het, persele in Rodezand 
gekoop en vir hulself woonhuise daarop 
opgerig. Mev. Smith wou graag onder 
die gereelde prediking van ds. Vos kom 
en in haar ruim woonhuis, in Kerkstraat, 
het ds. Vos van toe af gereeld dienste vir 
die heidene gehou. Soms was daar tot 
tussen 150 en 180 toehoorders in haar 
huis -om na ds. Vos se evangelieverkon- 
diging aan alle kreature te luister. In- 
tussen het dit ook noodsaaklik geword 
dat die Rodezandse kerkgebou vergroot 
cn verbeter word. 


Deur die bemoeiinge van ds. Vos. het 
die Rotterdamse Sendinggenootskap, wat 
in die tweede helfte van die negentigerjare 
van die 18de eeu gestig is, in samewer- 
king met die Londense Sendinggenoot- 
skap in 1799 vier sendelinge na Suid- 
Afrika gestuur, nl. dr. |J. T. van. der 
Kemp, J. J. Kicherer, John Edmond en 
William Edwards. In Kaapstad is die 
viertal deur ds. Vos ontmoet en op 'n 
hartlike wyse verwelkom. Op aandrang 
van dr. Van der Kemp en met die same- 
werking van ds. Vos is Het Zuid-Afri- 
kaansche (Zending) Genootschap op 22 
April 1799 in Kaapstad gestig. Nadat die 
vier sendelinge op Rodezand aangekom 
het, is die twee Engelse (Edmond en 
Edwards) deur dr. Van der Kemp, in 
opdrag van die Londense Sendinggenoot- 
skap in die kerkgebou van Rodezand ge- 
orden. Die was die eerste ordening van 
cvangelicdicnaars wat ooit in Suid-Afrika 
plaasgevind het en die plegtigheid is deur 
`n groot aantal inwoners van die distrik 
met aandoening gadegeslaan. Aan huis 
van ds. Vos is met die lot beslis dat 
cerww. Kicherer en Edwards onder die 
Boesmans (Boschjesmannen) sendingwerk 
Sou gaan doen terwyl dr. Van der Kemp 
en eerw. Edmond hulle na Kafferland 
sou begewe. 


,Spoedig werd ook in mijne ge- 
meente een Hulpgenootschap voor 
het Zuid-Afrikaansche (Zending) 
Genootschap opgericht, en 7Zulks in 
Stellenbosch gevolgd”, skrywe ds. 
Vos. Alles ging wel en voorspoedig. 
Mijne ziel leefde, en was nu recht in 
haar element. niettegenstaande de 
smart, welke ik van eenen anderen 
kant gevoelde en omdroeg, en niette- 
gestaande al den haat, welken ik mij 
over mijn geringen ijver, zelfs van 
sommige mijner ambtsbroeders, op 
den hals haalde. Dus nam het het 
Zendelingswerk in Zuid-Afrika Zij- 
nen aanvang. Zicdaar. mijn Vriend! 


VIR OUER EN KIND 


VERANDERING 
TER WILLE VAN 
VERANDERING 


`n Maand of vier gelede het ds. N. H. 
Buitenweg by 'n ,Evangelie in Perspek- 
tief” byeenkoms oor Sabbatsheiliging ge- 
praat. By die geleentheid is die jong- 
mense aan die hand van `n mees ver- 
werplike traktaat” wat in sy besit ge- 
kom het, ingelig oor die sogenaamde 
“nuwe benadering” van sekere jeug- 
groepe. Die groep jongmense wat daar 
teenwoordig was is deeglik onder die be- 
sef van die valsheid, ,.laster” en onwaar- 
heid van die inhoud van daardie traktaat 
gebring. Daar mag miskien nog baie 
jongmense en lesers van hierdie blad 
wees wat ook gekwel of gebelg voel oor 
die uitlatings van die ,,Children of God”, 
oor die bestaande kerk soos ons hom 
ken. 





DS. W. H. SWART 


Ons weet dat daar vandag baie gepraat 
en geskryf word oor veranderings op vele 
terreine van ons samelewing cn ook oor 
veranderings op godsdienstige gebied en 
dan veral oor die sogenaamde ,,hervor- 
mingsbeweging” onder sekere jeug- 
groepe. Ons wil in besonder by hierdic 
,hervormingsbeweging” onder sekerc 
jeuggroepe kortliks stilstaan, want baic 
mense reken vandag dat hierdie bewe- 
ging sal verhoed dat die jeug in totale 
geestelike bankrotskap sal verval. 


Hierdie ,,geestelike beweging” staan 
onder verskillende name bekend. Om `n 
definisie van die beweging te probeer 
gee, is bykans onmoontlik omdat die be- 
weging nie homogeen, dit wil sê nie altyd 
gelyksoortig of eenders is nie. Die ,,be- 
weging” doen hom aan die wêreld voor 


as verskillende ,,groepe” met verskillende 
trekke, elemente en eienskappe. Vanweë 
hierdie uiteenlopende verskille weet die 
verskillende groepe ook baie min van 
mekaar. Tog het hierdie verskillende 
“Eroepe” `n gemeenskaplike doel. Hierdie 
gemeenskaplike doel snoer die onder- 
skeie groepe in `n beweging saam, met 
die sentrale tema ,,Jesus"”. Die doelwit 
daarby is dat: ,die bestaande kerk” ver- 
ander moet word omdat dit `n soge- 
naamde ,,man's institution” en ',stag- 
nant” is. 


In die algemeen word na die ,,hervor- 
mingsbeweging” verwys as die ,,Jesus 
Movement” of ,,Jesus of Christusrevo- 
lusie”. Hierdie beweging is verder onder- 
verdeel in groepe wat hulle onder andere 
noem:: ,Campus Crusade for Christ” van 
Bill Bright, ' ,Inter-Varsity Christian 
Fellowship”, ,Youth for Christ” (Jesus 


vir Christus), Young Life”, ,,Teen 
Challenge”, ,Powerlight Revolution 
Group”, ,Christian Foundation” van 


Tony en Susan Alamo cn ,,Children of 
God” van David Berg. Net `n paar word 
genoem. Die lede en aanhangers van die 
beweging noem hulleself en word hoof- 
saaklik Jesus Kids”, ,,Street Christians”, 
,Straight People”, ,The Catholic Pente- 
costals” en ,Jesus Freaks” genoem, laas- 
genoemde na aanleiding van ,drug- 
freaks”. Tog is `n mens geneig om saam 
met Enroth, Ericson cn Peters in die 
algemeen na die mense net te verwys as 
“The Jesus People” of soos Jan J. van 
Caplelleveen ook praat van ,,het Jezus 
volk” in sy ,Jezus Revolutie”. 


Sover vasgestel kan word, het hierdie 
nuwe. ,,geestelike beweging ongeveer in 
die jare 1967-1968 in die Amerikaanse 
staat Kalifornië ontstaan. Dit het vinnig 
uitgebrei sodat die beweging in minder 
of meerdere mate in byna al die westerse 
lande aangetref word. Na bewering het 
dit ook agter dic vystergordyn gesetel. Die 
nuwe wêreldwye ,,beweging” het onder 
die geledere van die hippiebevolking ont- 
staan. 'n ,,Beweging” dus wat spruit uit 

hoe God mij, onwaardige ma eenige 
jaren beproeving, ook naar dit oord 
vergezeld en gezegend heeft.” 


Die smart cn beproewing waarvan ds. 
Vos meer as een keer melding gemaak 
het, hou waarskvnlik verband met die 
geestelike stryd waaronder Sy vrou ge- 
durcnd die eerste vier jaar na haar aan- 
koms in Nederland gebuk gegaan het. 
Dat sy as predikantsvrou vir ds. Vos van 
enige steun cn hulp was, is twyfelagtig. 
want anders sou hy daarvan melding ge- 
maak het Haar temperament. waarna hy 


op 'n keer verwys het en haar eienaar- 
dige cn onvoorspelbare optrede, het in 
die Rodezandse gemeente en tot kort voor 
haar afsterwe aan dic lig gekom. Of hul 
kinderlose huwelik enige uitwerking op 
dic lewe en werk van die egpaar gehad 
het, kan nie met sekerheid gesê word nié. 
Dit 'is half jammer dat ds. Vos 'n sluier 
laat sak het oor die doen en late van sy 
vrou en oor hul persoonlike verhouding 
sedert haar aankoms en vestiging in 
Nederland in 1785. 


(Word vervolg) 

JEUGRUBRIEK 





Die Kerkwet bepaal onder andere dat 
die Raad vir die Belydende Jeug die taak 
het ,om leiding te gee aan die ontspan- 
ning van die jeug, en die wyse waarop 
die jeug sy vrye tyd bestee”. Daar is nog 
diegene wat dit bevraagteken en wil dat 
die kerk weer hieroor moet besin of 
hierdie en derglike bepalings in die lig 
van die Woord nog in die amptelike 
stukke van die kerk tuishoort. 





DS. N. H. BUITENWEG 


Dit sal verspilling van kosbare ure 
wees en daarom wil ek dit sommer dui- 
delik stel dat daar geen kommer hoef te 
wees of ons buite die arbeidsveld wat 
God aan sy kerk opgedra het, beweeg 
nie. Die feit dat in die Bybel geen di- 
rekte vermelding is dat die jeug in hulle 
ontspanning gelei moet word nie, maar 
dat die Skrif slegs aan ons die open- 
baring van God meedeel waarin ons van 
ons sonde en verlossing verneem, van 
roeping en gehoorsaamheid, regverdig 
nie die gevolgtrekking dat ons daarom 
nie met die jeug oor hulle ontspanning 
mag praat nie. Die lewenspatroon en le- 
wensvraagstukke vandag sien gans anders 
daar uit as in die dae van die opstel van 
die boeke van die Bybel... daar is baie 
nuwighede vandag waarvan daar in die 
Bybel hoegenaamd geen sprake is nie, 
en tog word van ons Christene verwag 
om enige uiting van ons menslike kultuur 
te evalueer met Gods Woord as rig- 
snoer. Dit het die skrywers van die ver- 
skillende boeke in die Bybel ook gedoen. 
Hulle het Gods Woord laat hoor, en lei- 
ding in enige lewensfaset van die mens- 
like samelewing gegee. 

Dat daar in die tyd van die ontstaan 
van die verskillende boeke van die Bybel 
vorms van ontspanning bestaan het, is 
duidelik. Jongmanne het raaisels aan 
mekaar gestel, daar was musiek van die 
dae van Jubal af gemaak, daar was ver- 
skillende vorms van dans veral by rituele 
dienste. Daar was ook sport gewees en 
ons weet dat atletiek een van die mooiste 
vorms van ontspanning was waarna `n 
paar keer in die Bybel verwys is, veral 
Paulus wat dit as beeld gebruik as hy sy 
medechristen oproep en aanmoedig om 
die christelike wedloop te voleindig, en 
wel op so `n wyse dat hy loop om die 
prys te verkry, en volgens die reëls deel- 
neem. 

Die Prediker, wetende dat dit veral 
in die lente van ons liefde is, in die soe- 
pelheid van ons jonkwees, in die dryf- 
krag van ons ambisie met die kleurryk- 
heid van ons jeugavontuur waarin die 
lieflike jare van ons menswees lê, waar- 
in ons al die gawes wat God ons gegee 
het, kan uitleef en uitjubel, met al ons 
liggaamskragte waaroor ons beskik, kan 
geniet, vermaan veelseggend: ,,Verbly jou 


DIE WAARDE VAN 


ONTSPANNING 
EN HOE 





o jongeling in jou jeug, en laat jou hart 
jou vrolik maak in die dae van jou jonk- 
heid, en wandel in die weë van jou hart 
en in die aanskouing van jou oë, maar 
weet dat God jou oor al hierdie dinge in 
die gerig sal bring... En dink aan jou 
Skepper in die dae van jou jonkheid...” 

Die feit dat die kerk in die verlede in 
ander lande veral, waar die kommunis- 
tiese aanslag begin het, nie aandag aan 
die ontspanning van die jeug gegee het 
nie, onvolwasse ouers toegelaat het om 
hulle kinders te pamperlang met tele- 
visie, ,comics' en plate terwyl hulle op 
jollie patrollie uit is, miskien omdat 
hulle self nog nooit jonk kon wees nie 
... hetsy vanweë oorloë of stryd, of `n 
ongebalanseerde puriteinse geloofsbe- 
skouing ... het dit vir die antichris net 
makliker gemaak om met die hulp van 
die kommunistiese propagandamasjien in 
hierdie afdeling van ons jonkwees... nl. 
die ontspanning in te dring. Hy wat hier 
indring, dring deur tot elke mens, want 
elke mens moet ontspan. So het die jeug 
in ander lande die prooi geword van 
hierdie gemene set om die gees van die 
mens af te takel en weerloos te maak 
teen die verottingsproses wat aan die 
gang gesit is. Dit kan en sal in ons land 
ook gebeur, soos dit by sekere groepe al 
duidelik geword het. 

As die ouer die opdrag het om sy kind 
christelik in die vrees van God op te 
voed, wat dan ook impliseer dat hy die 
verantwoordelikheid het om sy kind te 
vrywaar van verkeerde invloede, sodat 
hierdie kind in sy ontspanning met ander 
sy christelike lewensbeskouing sal behou, 
is dit sekerlik ook die taak van die kerk 
om nie alleen hierdie ouer nie, maar in 
die besonder die kind self, wat mêre 
ouer gaan wees, hierin die nodige leiding 
te gee. 

Die waarde van ontspanning, en ons 
praat van gesonde ontspanning, kan na- 
tuurlik nie genoeg beklemtoon word nie. 
Ek glo dat die waarde daarvan ook van 
tyd tot tyd wissel. By tye is dit selfs 
noodsaakliker... bv. eksamentyd. Ook 
die vorm van ontspanning is van belang 
en wissel afhangende van die aard van 
ons lewensomstandighede. 

Maar laat ons begin by die begin en 


sien hoedat God self ook van sy werk 
gerus het, en dat Hy dit ook so vir die 

mens bepaal het dat daar ook een dag in 
die week moet wees waarin hy moet rus. 

ve mens is geen robot of masjien be- 
staande uit 'n meganisme wat maar kan 
aanhou loop soos `n oorlosie nie... en 
selfs dié gee ook in. Maar dit kan reg- 
gemaak word of jy het dan geleentheid 
om van die ou ding ontslae te raak. Die 
mens is nie so geskape nie. Hy is uit 
weefsels van spiere en are en beendere 
met 'n hele netwerk van senuwees waar- 
van ek niks weet nie saamgestel en dit 
alles word deur 'n brein beheer. Net 'n 
klein kortsluiting en hy bestaan nie 
meer nie, of hy is vir sy lewe vermink of 
embisiel. Hierdie mens moet kan ont- 
span. 

God het die mens so geskape dat hy 
kan ontspan... hy beskik oor talente en 
gawes wat ver bo alle skepsele verhewe 
is. Hy kan musiek maak en komponeer, 
instrumente maak wat hierdie note mu- 
siek maak. Hy kan elke moontlike emo- 
sie van liefde en haat, van stryd en vrede 
toonset. Hy beskik oor ritme waarmee hy 
juis sy musiek ook sin kan gee, dit laat 
harmonieer met die mooiste en skoonste 
impulse van die menslike liggaam. Die 
mens kan speel. Hy kan kompeteer. Hier 
kom dit juis duidelik uit hoe belangrik 
hierdie verantwoordelikheid van die ge- 
lowige is om te weet hoe om so te ont- 
span; dat dit alles tot die verheerliking 
van God kan dien; dat hy al sy gawes 
tot sy eer kan aanwend; hoe belangrik 
dit is dat die volwasse gelowige van al 
die verskillende soorte van ontspanning 
kennis dra, om ook die listige en giftige 
en die God veragtende uit te ken en te 
identifiseer, om sy kind daarvan te weer- 
hou of te harnas. Hoe belangrik is dit vir 
die kerk om hierdie kultuurverskynsels 
en skuim te kan beoordeel, en te kan be- 
paal hoe die jeug en die ouer gelei kan 
word, sodat ontspanning dien vir die 
doel waarvoor God die mens hierdie 
gawe gegee het tot heiliging van sy 
naam. 

Ons kan ontspanning onderskei tussen 
die volgende: AKTIEWE en PASSIEWE 
ontspanning. Eersgenoemde is altyd 
goed... Laasgenoemde nie noodwendig 
nie. Om bloot toeskouer te wees, kan 
af en toe heilsaam wees, maar dit 
moet nie al vorm van ontspanning 
wees nie. Buitendien ontspan mens nie 

lekker as die All Blacks voorloop of as 

daar vuilspel is nie. 

Aktiewe ontspanning kan liggaamlik 
of geestelik wees, of beide. Dit is seker 
noodsaaklik en ook wenslik dat aan 
beide die liggaam en die gees die ge- 
leentheid gebied word om te ontspan. 
Daarom het 'n N.H.J.V. bestuur hierdie 
besondere nut, dat sou die jeug op so `n 
ontspanningsaand besluit, hierdie reë- 
lings deur die bestuur self gedoen kan 
word, en die kerkraad met hulle druk 
program nie hiermee vermoei word nie. 
Dan is daar natuurlik die individuele en 
die groepsontspanning. Ons moet ons 
maar by die groepsontspanning bepaal 
wanneer dit vir ons om jeugwerk gaan. 
Die waarde hiervan kan ons eers na reg 
skat as ons die behoefte van die jong- 
mens vandag verstaan en ken. Die mens 
is vandag oor die algemeen gesproke 
skugter en geslote. Die aard van ons 
samelewing wek in die mens `n vereensa- 
mingsproses. Dit word veroorsaak deur 
die moderne kommunikasiemedia Soos 
die pers, radio en televisie wat almal een- 
rigtingkanale is. Verder werk die massa 
dit ook in die hand. Die mens voel soos 
`n vreemdeling tussen `n skare mense... 
hy het verleer om te kommunikeer en te 
redeneer. Hierdie skugterheid kan mens 
opmerk wanneer bv. 'n groepie jong- 
mense by `n kamp opdaag en mekaar 
staan en aankyk. Dan is daar nog 'n on- 
natuurlike teruggetrokkenheid en skaam- 
te wat meegebring is deur die feit dat 
die mens nie vandag meer self ontspan 
nie, maar daar vir hom ontspanning aan- 
gebied word. Die bestaan van plate en 
draaitafels, die musieksein wat voort- 
durend in die lug is en oral opgevang 
kan word, neem die persoonlike inisia- 
tief weg om die vorm van ontspanning 
self te skep. Waarom sal ek probeer en 
nog die moeite doen om bv. musiek self 
vir my te maak as ek net `n knoppie kan 
druk en dit word op professionele wyse 
vir my aangebied? 

Die waarde van ontspanning kan ons 
dus opsom: 

1. 'n Gesonde gees in `n gesonde lig- 
gaam. U kind moet ontspan. Iemand 
wat kan ontspan kan ook baie meer 
vermak in sy lewensroeping. 

2. Dit is opbouend in persoonlikheids- 
ontwikkeling, veral as daar ook kom- 
peterende elemente in die ontspan- 
ning is. `n Goeie verloorder het nie 
verloor met `n spel nie. 

3. Met betrekking tot die groepsont- 
spanning is dit bevorderend vir die 
opbou van `n bepaalde saamhorigheid 
in `n gemeenskap, en dit skep ook die 
regte gees vir groepwerk. 

Maar dan moet dit ook duidelik ver- 
staan word dat die ontspaning wat die 
kerk aanbied, nie gesien mag word as 'n 
doel op sigself nie, maar dit is om lei- 
ding te gee sodat die jongmens kan weet 
om op 'n gesonde basis te kan ontspan, 
wat kan dien tot bevordering van ons 
christelike gemeenskapslewe en kultuur. 


Die Kategese 

DIENSWERK 


van 
DIE GELOWIGES 





Gedurende die negentiende eu is die 
denke van die mens verbreed in die sin 
dat allerlei ,,wêreldse sake” wat in die 
verlede gesien is as buite die kerk se 
terrein, die voorwerp van christelike be- 
sinning geword het. Kerk en wêreld staan 
nie teenoor mekaar nie. Die kerk is ge- 
roepe om in die wêreld op alle terreine 
sy stem te laat hoor. Die kerk opsigself 
was in die 19 eeu te traag om in hierdie 
verband sy roeping te besef. Dit was 
weer eens gewone lidmate wat op hierdie 
terrein die stoot gegee het o.a. die 
Y.M.C.A. wat in 1884 gestig is. (Vel. H. 
Kraemer, a.w., bl. 28) 





DR. M. J. BEUKES 


In die jare voor die Tweede Wêreld- 
oorlog het die besef al hoe meer gegroei 
dat die gewone gemeentelid `n integrale 
deel van die kerk is en as sodanig moet 
funksioneer. In 1937 het J. H. Oldham 
in sy ,FThe function of the Church” alle 
kerke opgeroep om meer aandag aan die 
onderrig van die gewone gemeentelid te 
gee met die oog op hulle dienswerk in 
die wêreld. Die kerk het hy gestel het 
'n taak t.o.v. elke nood en elke verwar- 
ring van die moderne tyd. Die gewone 
gemeentelid leef in hierdie verwarrende 
situasie. Die kerk kan funksie verlies 


voorkom deur die gewone gemeentelid 
So toe te rus dat hy midde in die situasie 
as spreekbuis van die kerk sal dien. 
(Vel. H. Kraemer, a.w., bl. 31.) 

Na die Tweede Wêreldoorlog was ge- 
wone gemeentelede in `n groot mate 
verantwoordelik vir die voortgang van 
die werk van die kerk. Voor die oorlog 
het die Duitsche Evangelische Kirche in 
Selizië o.a. 200 predikante gehad. Na die 
oorlog was daar slegs twee oor. Danksy 
die besondere inisiatief van gewone ge- 
meentelede het die werk aldaar voort- 
gegaan. 

Die hele Amerikaanse kerkgeskiedenis 
getuig van gewone gemeentelede wat 
altyd op die voorpunt gestaan het. 

In die moderne kerkgeskiedenis was 
dit veral die Wêreldraad van Kerke wat 
`n groot roepstem laat uitgaan het m.b.t. 
die toerusting van gewone gemeentelede 
met die oog op aktiewe leidinggewing in 
'n verwarrende wêreld. Die Department 
of Laity stel o.a.: ,Leiden de meeste 
lidmaten van de kerk met hun dubbele 
moraal, een voor hun prive-leven op 
Zondag en een naar hun gedrag in de 
wereld van alle dag, niet een schizofreen 
bestaan. Leeft de christelijke rest werke- 
lijk in de wereld om daar hun functie 
van het Zout te ver vullen? Of staat zij 

] Blaai om 





Wanneer ons kom by die ,,hoe” van 
ontspanning, wil ons ons ook hier be- 
paal by groepsontspanning. Vereistes vir 
aangename ontspanning wat die groep 
betref is die volgende: 

1. Dije leier moet vooraf weet wat hy 
wil aanbied. Daar mag nie `n houding 
wees van: ouens, wat sal ons doen 
nie. 

2. Dit is ook noodsaaklik dat gedurende 
`n jeugsaamtrek daar nie ledigheid sal 
wees nie. By gesonde ontspanning, 
net soos by die werk is ledigheid die 
duiwel se oorkussing. 

3. Wissel die program af: liggaamlike 
oefening, want die jongmens se kwaal 
is dat hv oor te veel oortollige ener- 
gie beskik, waarvan hy ontslae moet 
raak ... doen dit op kompetisie basis, 
en geestelike oefening waar die hele 
groep gedwing word om saam te 
dink. 

4. Saamsing om die spontane gees te 
skep wat moodsaaklik is vir enige 


saamtrek, wat die 
maak. 

S. Dit is dringend noodsaaklik dat dié 
soort ontspanning gekies word waar- 
aan almal kan deelneem. Hiermee 
saam hang die eis dat by groepwerk 
nie toegelaat of geduld mag word dat 
lede van so `n groep nie deelneem 
nie. 

Ons beskik oor brosjures wat by ons 
jeugorganiseerder verkry kan word, wat 
allerhande spele demonstreer. En ruim 
in elke program `n STAP in van ten 
minste `n 40 minute... Wanneer daar so 
'n paar kilometer saamgestap word, be- 
gin die mens weer vry asemhaal en kom 
sy hart na buite — word daar gepraat oor 
die diep dinge van die lewe. Daar kan 
selfs met so `n stap `n kompetisie wees, 
oor die tipe bome of veldblomme wat die 
groep opgemerk het... So moedig ons 
mekaar aan om ons pragtige natuur waar 
te neem en te ken. 

Oo) 


stemming Teg 


Die Hervormer. November 1976. bladsy 27 


DIENSWERK VAN 
DIE GELOWIGES 


C] Vervolg van vorige bladsy 


eerder terzijde van het slagveld?” (Vgl. 
H. Kraemer, a.w., bl. 36.) Persoonlik is 
ek van oordeel dat die gewone gemeente- 
lid nie voldoende toegerus word met die 
oog op sy dienswerk as gelowige te 
midde van sy daaglikse werk nie. Ons 
raak al hoe meer die gedagte toegedaan 
dat die werk van die kerk hom in geslote 
bane, moet beweeg. Dit is werk wat be- 
stem is op jou lewe Sondag en jou eie 
persoonlike geloofslewe, nie werk in en 
teenoor die wêreld waar die gelowige 
hom elke dag bevind nie. 

In Duitsland het na die Tweede Wê- 
reldoorlog al hoe meer die besef gaan 
heers dat die kerk die mens moet toerus 
met die oog op sy getuie wees van die 
Waarheid daar waar hy as lidmaat hom 
elke dag by sy werk of in die samelewing 
bevind. Sedert 1945 was dit veral ,,Evan- 
gelische aceremics” wat hierdie gedagtes 
uitgedra en toegepas het: hulle oogmerk 
was om elke gelowige op te roep om 
lewende getuie op elke lewensterrein te 
wees. 

Hierdie voortdurende roepstem na uit- 
bouing van die taak van die gelowige, in 
die periode tydens en na die Hervor- 
ming, sien ek as die resultaat van mense 
se regte verstaan van die Skrif en die 
kerk se belydenisgeskrifte. 

Die meeste mede-arbeiders van Paulus 
was toegewyde lidmate. Manne sowel as 
vrouens was sodanige dienaars en diena- 
resse gewees (Handelinge 18:26, 21:9 en 
Romeine 16). ,Doorgaans heeft het 
Nieuwe Testament het over functies en 
roepingen, niet over ambten. Dat houdt 
in, dat leken een vooraanstaande rol heb- 
ben gespeeld in het leven en het getuige- 
nis der kerk.” (Kraemer, a.w., bl. 18) 
Alle gelowige lidmate is tydens hulle 
doop verseël tot diens. Die kerk as ge- 
heel is diens. In die sfeer van die kerk 
kan ons nie praat van status of regte nie. 
Christus alleen is die ,,Pantokrator” of 
ons dan lewe of ons sterwe ons behoort 
aan die Here sê Paulus vir die hele 
gemeente van Rome. (Vgl. Rom. 14:8) 

Die begrip ,leek” wat vry algemeen 
deur die Rooms-Katolieke gebruik word 
is 'n afleiding van die Griekse woord 
slaikos”. Dit beteken ,,hulle wat aan die 
volk behoort”. Hierdie volk waarvan ge- 
praat word is die volk van God. In die 
Ou Testament is Israel die volk van God. 
Hulle is sy volk kragtens die genade- 
verbond wat Hy met hulle opgerig het. 
Volgens die Ou Testament is al die lede 
van die volk, die ampsdraers ingesluit 
slaikoi”. (Gerhard Kittel, Volume 4, 
a.w., bl. 29-58) 

In die Nuwe Testament word die term 
vir die gemeenskap van christene, sowel 
Jode as heidene gebruik. Ook hier staan 
die uitverkiesing van God voorop. (Ffe- 


siërs 1:3-10.) Hierdie volk is die hele 
gemeente. Hierdie hele volk is 'n uitver- 
kore geslag, `n koninklike priesterdom, 
`n heilige volk, `n volk as eiendom ver- 
kry, om te verkondig die deugde van 
Hom wat julle uit die duisternis geroep 
het tot sy wonderbare lig. (1 Pet. 2:9) 

Elkeen wat deel is van die Godsvolk 
is `n christen: Wie en wat `n christen is, 
word vir ons nêrens beter as in die Hei- 
delbergse Kategismus omskryf nie. ,Die 
Heidelbergse Kategismus vra die vraag: 
Maar waarom word u `n christen ge- 
noem?” Hy antwoord: ,Omdat ek deur 
die geloof `n lid van (Christus is en 
daardeur deel het aan sy salwing, om sy 
Naam te bely, myself as `n lewende dank- 
offer aan Hom toe te wy, met `n vrye en 
goeic gewete in hierdie lewe teen die 
sonde en die dood te stry...” (Heidel- 
bergse Kategismus, Sondag 12, Vraag en 
antwoord 32.) Op grond van die deel hê 
aan die salwing van (Christus is elke 
gelowige in die wêreld tot profeet, pries- 
ter en koning geroep. Die lidmaat is nie 
net voorwerp van amptelike bearbeiding 
nie maar is self geroep tot arbeid. Die 
kerk is nie soos `n trein waarin almal 
passasiers is en daar net een drywer is 
nie. 

Die profetiese taak van die lidmaat is 
om die Naam van Christus te bely. (Hei- 
delbergse Kategismus, Sondag 12, ant- 
woord 32) Die Nuwe Testamentiese 
woord vir bely is ,homologeë”. Die 
woord beteken oorspronklik om die- 
selfde ding te sê of om dieselfde te sê; 
om dieselfde taal te praat; om saam te 
stem in woord en daad. In die Griekse 
wêreld het hierdie woord veral sterk 
juridiese betekenis gehad. Die ,,homo- 
logia” is `n lewe wat ooreenstem met `n 
bepaalde konstitusie of wet wat vir per- 
sone van `n bepaalde gebied gegeld het. 
As jy sê jy ,homologeë” dan beteken dit 
ck verbind my aan die uitspraak; ek be- 
loof dit. Dit is ook gebruik om `n wettige 
ooreenkoms tussen twce persone uit te 
druk. 


Die woord bely kom veral baie in die 
Septuagint voor. Dit word as terminus 
tegnicus vir die daaglikse belydenis ge- 
bruik. Die belydenis het veral in die 
kultus 'n belangrike plek ingeneem. Dit 
is die offer en die danklied wat na die 
verlossing wat God geskenk het ge-uit 
word. (Job 33:26-28.) In die latere Joodse 
geskiedenis is dit gebruik vir die belv- 
denis van sonde en die direkte dank 
daarna vir die verlossing wat God ge- 
skenk het. 


In die Nuwe Testament het ,,homolo- 
geë” die betekenis van verseker, beloof, 
erken en inwillig. In Matt. 14:7 en Luk. 
22:6 die van met 'n eed beloof. Die 
woord word in die besonder gebruik om 
die geloof in Jesus Christus te belv. 
Belydenis is altyd belydenis van Jesus 
Christus. Dit is ,,an act of proclamation 
in which the concrete relation of man to 
Jesus is expressed in valid form.” (Ger- 


Die Hervormer, November 1976. bladsy ?8 


hard Kittel, Volume 5, a.w., bl. 208) 
sHomologeë” is om met vrymoedigheid 
aangaande Jesus (Christus in die open- 
baar te spreek. (Joh. 7:13, Hand. 2:29, 
4:29 en 28:31.) ,Belyden is zeggen, niet 
verswijgen, ons er niet voor schamen, 
niet onder de stoelen of banken steken, 
dat iets, iemand ons tot lewenswaarheid 
geword heeft. (G. 6 v. Niftrik, a.w., bl. 
20.) Die belydenis is altyd `n boodskap 
aan die wêreld. Geloof en belydenis is 
onlosmaaklik aan mekaar verbonde. Die 
belydenis kom uit die geloof voort, 
(Rom. 10:9-10 en veral 2 Kor. 4:13). 
Omdat ons glo daarom spreek ons. Bely- 
denis bestaan nie alleen uit woorde nie 
maar ook uit dade (Titus 1:16). 


Die belydenis is eers waaragtig as die 
belyer se woord en daad ooreenstem. 
Die gesproke woord wil nie net gelees 
word nie, maar ook gesien word. Die 
gelowige word dus opgeroep om deur 
`n lewende geloof in hierdie wêreld te- 
kens van die Godsryk op te rig.” (B. A. 
Miller, Die Kerkbode, Die Verenigde 
Kerkblad van die Ned. Geref. Kerk, 
Woensdag 27 Maart 1974, bl. 400.) Die 
belydenis is nie oppervlakkig nie. Dit 
moet die ganse waarheid bevat cen dien 
sodoende ook as afgrensing teenoor die 
leuen en die sekte. (Vgl. 1 Tim. 6:3.) Uit 
Hand. 19:18 kan die afleiding gemaak 
word dat mense in die vroegste tyd deur 
middel van geloofbelydenis tot die kerk, 
sigbaar toegelaat is. Reeds van die vroeg- 
ste tye af het vas geformuleerde bely- 
denisse bestaan. (G. 6 v. Niftrik, a.w., 
bl. 24 en 25) 


Die profetiese taak van die gelowige 
hou in dat hy in woord en daad teenoor 
alle mense en op alle plekke onder alle 
omstandighede van die waarheid van 
God soos in Jesus Christus geopenbaar 
getuie sal wees. Elke gelowige se profe- 
tiese taak hou vir hom 'n roeping in met 
betrekking tot sy eie huisgesin, sy eic 
gemeente maar ook teenoor die wêreld. 
(Vel. H. Veldkamp, Zondags Kinderen, 
Kanttekeningen Bij de Heidelbergse 
Catechismus, Deel |I, Derde Druk. T. 
Wever-Franeker, bl. 169.) 


Naas profeet is elke gelowige geroepe 
om priester te wees. (1 Pet. 2:5-49, 
Openb. 1:6--5:10, Rom. 12:1.) Ek is nie 
tot priester gesalf om enige soenoffer te 
bring nie. Dit het Christus reeds klaar 
gedoen — maar om myself, my lewe aan 
Hom en sy diens as 'n heilige lewende 
aan God welgevallige offer te wy. (Alan 
Richardson, An Introduction To The 
Theologe of the New Testament, SCM 
Press Ltd., Bloomsburry Street, London 
1961, bl. 302.) Die priesterskap van die 
gelowiges hou `n lewe in wat gekenmerk 
is deur offerandes en selfopoffering, uit 
dankbaarheid gedoen. Volgens Richard- 
son bestaan die priesterskap uit (a) 'n 
lewe van geloof en gehoorsaamheid aan 
God. (b) Ontferming oor mense in nood. 


] Na volgende bladsy 


(o) Gee van offergawes. (d) Lofprysing 
van God se naam deur belydenis en ge- 
bed. (e) Getuie wees van Christus teen- 
oor die wêreld. 


Die priesterskap beteken dat al die 
lidmate van die kerk `n individuele en 
gesamentlike taak het om te vervul. 
(Alan Richardson, An Introduction to 
the 'Theologe of the New Testament, 
SCM Press Ltd., Bloomburry Street, Lon- 
don 1961, bl. 302.) 


Hierdie priesterswerk begin in die ere- 
diens en loop verder oor die hele di- 
mensie van die mens se bestaan in die 
wêreld. Die priesterlike werk is nie alleen 
binnegemeentelik nie. Elkeen is nie net 
sy eie priester nie. Die kerk is verant- 
woordelik vir die wêreld. Richardson wil 
dat die kerk hierdie roeping in die lig 
van Sagaria 8:23 sal vervul. Elke christen 
is verantwoordelik vir tien ander. Die 
offer wat die lidmaat moet bring, word 
as sy redelike godsdiens in Rom. 12:1 
beskryf. Die redelike godsdiens is dié 
godsdiens wat ooreenstem met die 
Woord; die godsdiens dat ek God sal 
dicn soos Hyself in sy woord bepaal en 
nie ooreenkomstig my eie of ander 
mense se denke nie. 


Sonder breedsprakigheid kan ons sê 
die koninklike roeping hou vir elke ge- 
lowige in: dat hy teen die sonde sal stry; 
(Heidelbergse Kategismus, Sondag 12, 
vraag en antwoord 32) sy lewe tot `n 
lewe soos voorgeskryf in die Bybel sal 
omvorm. Nie alleen is ek geroep om die 
stryd teen die sonde in my eie lewe aan 
te knoop nie, maar ook teen die sonde 
van my medemens en my volk. 


Veral een Nuwe Testamentiese begrip 
vra in verband met hierdie studie in die 
besonder ons aandag nl. ,diakoneë” 
(dien). Veral H. Kraemer het daarop ge- 
wys dat hierdie woord in die besonder 
die wese van die kerk beskryf en daar- 
mee inbegrepe die wese van ons christen- 
wees in die wêreld. (Vel. H. Kraemer, 
a.w., bl. 130.) 


Betekenis buite die Nuwe Testament 


Die woord ,,diakoneë” beteken oor- 
spronklik om by die tafel te wag, be- 
dien, tafel bediende, om vir iemand te 
sorg en om te dien. Volgens die Grieke 
was geen dienswerk lofwaardig nie. As 
jy iemand anders moet dien, kan jy nooit 
gelukkig wees nie. Jy is eers waarlik 
mens as jy net jou self en jou eie be- 
geertes dien. Daar is geen sin om te 
bestaan as jy ander moet dien nie. 

In die Nuwe Testament word baie 
betekenisse vir dié begrip gegee. Dit 
beteken o.a. om by die tafel te bedien 
(Luk. 17:18, Joh. 12:2 en Luk. 12:37.) 
Jesus laat duidelik sien dat diens nie 
vernederend is nie. Jesus is self die 
dienskneg wat dien (Luk. 22:27). So 
groot is sy diens dat Hy bereid is om 
sy lewe as `n losprys vir baie te gee 
(vgl. Mk. 10:45). In Mt. 25:42-44 kry 


KATEGESE 





'N LIDMAATBOEK 


(Die 58e Algemene Kerkvergadering 
het in 1976 die instelling van onderge- 
noemde kontroleboekie aanvaar. Die 
Raad vir Kategese is nou besig om dit 
te finaliseer.) 


Baie pogings word deur die kerk aan- 
gewend om lidmate op die beste wyse te 
versorg. Veral onder andere twee pro- 
bleme bemoeilik hierdie taak. Eerstens 
is dit moeilik om alle lidmate kerkge- 
bonde te hou. Tweedens vind `n mens 
groot onkunde by baie aangaande kerk- 
like sake wat `n onaktiwiteit en kerklike 
louheid tot gevolg het. 


DR. H. G. v.d. WESTHUIZEN 


Ten opsigte van hierdie probleme het 
die kerk al hulpmiddele ingestel soos `n 
doopregister, lidmaatregister, gemeente- 
register, katkisasieregisters, Bybelkennis- 
eksamen, Bybelkennisdiploma, attestaat, 
reisende attestaat, bewys van lidmaat- 
skap, doopseël, doopbockie, belydenis- 
boekie, ens. Sommige van hierdie dinge 
is soms alweer oorsaak van verdere kerk- 
like ongebondenheid en gebrek aan be- 
langstelling. Ons moet waardering vir 
elke poging van die kerk hê om sy lid- 
mate lewend te hou. Ons moet egter ook 
waak teen nadelige metodes. 


So is daar mense wat om begryplike 
redes met Bybelkenniseksamens en die 
gepaardgaande diploma fout vind. Die 
gevaar bestaan dat by katkisante dié hele 
saak `n saadjie van die Fariseese en 
Roomse verdienstelikheidsopvatting sal 
plant. Aan die een kant moet ons darem 
erken dat 'n skriftelike eksamen of toets 
vir katkisante goed is. 


Vanweë die hele opset wat ons geluk- 
kig deesdae in die katkisasie het, behoort 
`n finale eindeksamen in skriftelike vorm 
oorbodig te wees en daarom ook aan die 
einde van elke jaar vir elke ouderdom. 
As aanwakkering deur die loop van die 
jaar, doen `n skriftelike toets niemand 
kwaad nie. Dan kan kategeet en katki- 
sant werklik sien wat die katkisant ken. 
Tog behoort so `n skriftelike toets ook 
oorbodig te word indien die katkisant 
vanaf sewe jarige ouderdom die kategese 
getrou bywoon. Die aard van die kate- 
gese-rooster is nou so dat elke katkisant 
wat getrou die klasse bywoon menslik- 
normaal sy werk aan die einde sal ken. 
Die outydse Bybelkenniseksamen kan 
nou bruikbaar omvorm word en uit- 
gebrei word na `n volledige korrespon- 
densiekursus wat die oog hoofsaaklik op 
die evangelisasie van buitekerklikes het. 


OD] Blaai om 





die woord diens `n wye betekenis. Dit 
sluit baie aktiwiteite in; gee van voed- 
sel, klere, siekes besoek, ens. 


sDiakonein” ,is a comprehensive term 
for any bring assistance renderecd to the 
neighbour”. (Gerhard Kittel, a.w., Vo- 
lume 2, bl. 86.) Die christen kan net op 
een manier groot wees: hy moet die 
dienskneg van almal wees. (Vgl. Mk. 
10:43.) Hierdie diens kan die gelowige 
alleen verrig omdat Hy die genade van 
God ontvang het. (Pet. 4:10.) Hy verrig 
nie sy dienswerk met die oog op ver- 
dienste voor God nie, maar uit dank- 
baarheid tot eer van God. (1 Pet. 4:11.) 
Die diens wat die gelowige kan verrig, 
is nog wyer as wat reeds genoem is. Die 
woord ,,diakoneë” word ook gebruik 
om die bediening van die Woord te be- 
skryf (Hd. 6, 2 Tim. 4:5, 1 Pet. 1:10-12). 
Timotheus en Erastus is vir Paulus 
helpers in die bediening van die Woord 
(Hd. 19:22). Onesimus moet Paulus met 
verskeie persoonlike dienste in die ge- 
vangenis help. (Filemon: 13.) Die apos- 
telamp is diens, die insameling van die 
offergawes vir die gelowiges in Jeru- 
salem is diens. (2 Kor. 8:19 en 20.) 


Die woord ,,diakoneé” word in die 
Nuwe Testament ook gebruik as aan- 
duiding van die diakensamp. (Lees veral 
B. J. Engelbrecht, Woord en Diens, 
H.A.U.M. Pretoria 1970, bl. 35-45) Die 
diaken was iemand wat by die tafels ge- 
help het. Die gedagtegang is: die armes 
sit by die tafel; die diaken staan langs 
die tafel gereed om vir hom te gee en 
om hom te help. In die lig van Efesiërs 
4:11 is elke lidmaat in die gemeente in 
afgeleide sin diaken, dienaar. Jy is nie 
iemand wat by `n tafel sit soos `n meneer 
om deur ander bedien te word nie. Jy 
staan langs die tafel en jy bedien die 
ander. 


Die ,,diakonos” is diakonos Christou* 
(dienskneg van (Christus) (Kollossense 
1:7 dienskneg van God. (1 Tess. 3:1-3) 
Jy werk nie vir mense nie maar vir God 
en daarom is alleen jou beste goed ge- 
noeg. 


Volgens Kol. 1:24 en 2$ is Paulus 
dienskneg van die kerk. Die ruimte en 
raamwerk waarbinne die gelowige sy 
dienswerk moet verrig is binne die kerk, 
in die gemeente. 

(Word vervolg) 

'N LIDMAATBOEK 


C] Van vorige bladsy 


Die kerk sal moet dink om mense te 
bereik wat alleen in hulle posbus bereik- 
baar is. Sedert tien jaar gelede bepleit ek 
iets in hierdie rigting. Dit kan onder die 
Raad vir Arbeid onder Buitekerklikes 
resorteer. Tog wil `n mens die aanmoe- 
digingsfaktor wat in die outydse Bybel- 
kenniseksamen en diploma geleë was op 
een of ander wyse behou. Ek dink `n 
mens kan dit en nog veel meer met 'n 
Lidmaatboek verkry. En ek is oortuig 
dat elke welmenende by nadenke met my 
sal saamstem. Waar ek so `n Lidmaat- 
boek saamgestel het, is dit as konteks 
hoofsaaklik die idee wat ek voorstel. Ek 
wil dus nie praat op die spesifieke inrig- 
ting daarvan nie. Myne is slegs `n voor- 
beeld. 


Op die voorblad staan: Lidmaatboek. 
Dan volg `n mooi kleurwapen van ons 
kerk en sy naam. Die grootte van die 
boekie kan min of meer die grootte wees 
van Waarom is Ek Lidmaat van die 
Kerk? S6 `n vyftig bladsy boekie, mooi 
en sterk, kan lewenslank vir gebruik by 
ons Bybel en Psalmboek gebêre word. 
Die inhoud daarvan bevat die volgende: 
`n inleiding van een bladsy wat die ver- 
band tussen die huwelikskategese en 
doopkategese lê. Oor eersgenoemde 
saak het ons `n afsonderlike boekie, op- 
gestel deur ds. Joh. Dreyer: Wat God 
saamgevoeg het. Dit behou ons net sê 
omdat die huwelik, waarvan in hierdie 
boekie melding gemaak word, `n unieke 
en selfstandige gebeurtenis is. Maar uit 
hierdie huwelik kom daar nou kinders 
voort. Vir elke kind se doop word daar 
doopkategese gehou. En hier begin ons 
Lidmaatboek vir elke kind. Die be- 
staande boekie waarin vermelding kom 
van die doop, deur ds. Joh. Dreyer, word 
nou net so opgeneem in die Lidmaat- 
boek. Na hierdie Doop en Verbond, volg 
'n bladsy vir elke ouderdom van sewe 
jaar tot sestien jaar. Elke kategeseplig- 
tige ouderdom het op sy bladsy `n pas- 
sende teks, `n foto en plek vir hand- 
tekeninge van leraar, kategeet, ens. en 
die datum. Ondergenoemde foto's kan 
maar in die boekie gedruk word byvoor- 
beeld van dr. H. C. M. Fourie, M. 
Luther, Calvyn, ds. van der Hoff, ds. 
Goddefroy, oudl. M. J. Prinsloo, oudl. 
C. |. Joubert, Geloftekerkie, Potchef- 
stroom se kerk, en titelblad van die 
eerste Kerkwet. Aan die einde van elke 
jaar word daardie ouderdom se bladsy 
onderteken. Dit is `n aanmoedigings- 
faktor soos min as die leerling op dié 
wyse aangespoor word om sy lidmaat- 
boek volledig te kry. `n Mens kan die 
foto's ook los druk en op hulle plek in- 
plak, maar dit is wensliker om dit in die 
boekie af te druk. Die kind se geaard- 


heid is om iets te ontvang vir die jaar 
wat verby is. Nou ontvang hy in 'n 
besondere sin daardie bladsy van sy ou- 
derdom waar allerlei op verskyn. Wan- 
neer die ontbrekende ingevul is soos die 
handtekeninge, datum, naam van die 
gemeente, word hierdie Lidmaatboek met 
`n byeenkoms aan die kind oorhandig. 
Daarna kan dit vir veilige bewaring tot 
die volgende geleentheid ingeneem word. 
As `n ontroue leerling nie opdaag nie, sê 
nou maar in `n volgende jaar, dan dien 
die Lidmaatboek tot `n definitiewe aan- 
sporing vir die kategeet en kerkraad om 
daardie kategesepligtige te gaan aan- 
moedig. Met die Lidmaatboek staan die 
kerkraad met `n konkrete argument in sy 
hand. En ouers sal ook nie wil sien dat 
hulle kind, sê maar eers op twaalf jaar, 
die eerste handtekening in hulle Lid- 
maatboek sal hê nie. Diegene wat `n jaar 
of so in die verlede dan nie die kategese 
(kon) bygewoon het nie, ontbeer daardie 
handtekening en datum wat die feit dan 
konstateer soos dit inderdaad is. Die 
laaste bladsy van hierdie groepie bladsye 
is dan die eerste bladsy van die huidige 
Waarom is Ek Lidmaat van die Kerk?, 
opgestel deur proff. F. J. van Zyl, P. $. 
Dreyer en ds. P. M. Smith. Hier kom 
dus weer die nodige soos datum, plek en 
handtekening by die aflegging van ge- 
loofsbelydenis. N& die inhoud van Waar- 
om is Ek Lidmaat... volg in hierdie 
Lidmaatboekie 'n aantal plekke wat 
diensbaar ingerig is vir `n reisende 
attestaat. 


Die Lidmaatboek is in werklikheid `n 
uitbreiding van die tans bestaande bely- 
denisboekie: Waarom is Ek Lidmaat van 
die Kerk? Sy uitbreiding is aan die begin 
en aan die einde. Aan die begin word 
hy uitgebrei om nie net `n rekord van 
die belydenisjaar en al die ander katki- 
sasiejare in een te wees nie, maar van 
elke katkisasiejaar afsonderlik. Van die 
eerste jaar van katkisasie af word hy nog 
verder uitgebrei om alreeds die doop ook 
in te sluit. Nog verder terug word heel 
aan die begin `n skakel met die huwelik 
waaruit die kind gebore is gelê. Na agter 
word die uitbreiding gevind in die re- 
kord wat nie soos nou net die gemeente 
aandui waar belydenis gedoen is nie, 
maar al die gemeentes waaraan daarna 
aan behoort is. 


So vind ons `n sentralisering, sistema- 
tisering en praktisering van vele reeds 
bestaande goeie middele tot `n optimale 
benutting daarvan. 


Elke lidmaat is dan tevrede om te 
weet hy het in kort tot sy beskikking: 


i. Leesstof oor die huwelik, die doop 
en belydenis. 


ii. Herinnering aan die belangrike ge- 
beurtenisse in sy lewe soos doop, 
kategese en belydenis in die oor- 
spronklike handtekeninge van die 
kerkmense wat daarmee gemoeid 
was. 

lii. `n Stuk geskiedenis op sigself van sy 
verbintenis met sy kerk. 


iv. `n Aanmoediging vir katkisasie. 


v. `n Aanmoediging om getrou in `n 
nuwe gemeente opgeneem te word. 
Ons leef `n toekoms in waar die ver- 
skynsel van kerklike onverbonden- 
heid waarskynlik ontsaglike afme- 
tings sal aanneem. Hierdie Lidmaat- 
boek wat so `n persoon sonder ge- 
meenteverband dalk uit sy ouerhuis 
jare gelede saam met hom geneem 
het, kan op `n gegewe oomblik `n 
aanspraak wees. Die samestelling 
van die Lidmaatboek leen hom uit- 
stekend vir hierdie doel. 


vi. Selfs die werk van skriba's en die 
geskarrel voor geloofsbelydenis om 
in besit van `n doopseël te kom, kan 
hierdeur aansienlik verlig word. In 
gevalle waar die lidmaat sy Lidmaat- 
boek reg hanteer, wat eenvoudig en 
maklik kan plaasvind, hoef twee 
skriba's nie agterna agterstallige kor- 
respondensie te voer nie. In gevalle 
waar lidmate onverantwoordelik is 
en daar teruggegaan sal moet word 
na die oorspronklike registers, word 
die huidige situasie met so `n boek 
nie versleg nie — ook eerder ver- 
beter. 


Ten gevolge van al hierdie sake sal 
sekere gebruike wat minder goed is, kan 
verval. Ons noem byvoorbeeld die ge- 
dagte by sommige lidmate dat hulle nog 
nie lidmaat van `n gemeente is nie om- 
dat sy attestaat nie daar is nie. Met 
hierdie Lidmaatboek weet hy wat sy 
verpligting is. Die onverantwoordelikes 
wat `n mens altyd sal kry, sal tog nie 
sy attestaat kan verloor nie en so die 
kerk heeltemal vanweë die Lidmaatboek 
ontkom nie. Want sien, hierdie Lidmaat- 
boek is in daêrdie opsig niks meer as `n 
outydse lidmaatkaart nie. Dit wil sê hier- 
die Lidmaatboek is hoofsaaklik `n ,dupli- 
kaat' in my besit van die doopregister, 
die kategesercgister en die lidmaatre- 
gister wat nog altyd onder opsig van die 
kerkraad bestaan. My Lidmaatboek sal 
`n hulpmiddel vir skriba's wees deurdat 
die draer daarvan aangespoor word om 
gouer en definitief hom aan te meld. 


Kortom: ons het niks om te verloor 
met `n Lidmaatboek nie; baie om te 
wen. Dink net hoeveel lidmate is deur 
kerkrade in hulle gemeentes opgeneem 
op grond van die ou lidmaatkaart nadat 
hulle bewyse nie opgespoor kon word 
nie. Nou sal ons in die Lidmaatboek nog 
meer hê as in die lidmaatkaart. Die voor- 
heen of huidige sake soos kategese- 
diploma, doopboekie, belydenisboekie en 
reis-attestaat se somtotaal is nog minder 
as die waarde van so `n Lidmaatboek as 
ons dit reg aanpak. 


Die Hervormer 


AMPTELIKE ORGAAN VAN DIE 
NED. HEV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die 


Ncd. Hervormde Kerk 
van Afrika. 


Intekengeld: R2,00 per jaar. 


Die blad verskyn in die begin van elke 

maand. Stukke vir publikasie moet die 

redakteur op die allerlaastste bereik, 
dertig dae voor publikasie. 


ADVERTENSIETARIEWE: 


Geboortes, verlowings en huwelike R3,00 

vir `n maksimum van 60 woorde, en 

3 sent per woord bo 60 woorde, voor- 
uitbetaalbaar. 


Handelsadvertensictariewe op aanvraag 
beskikbaar van: 
Die Advertensiebestuurder, 
DIE HERVORMER, 
Posbus 18061, Hercules 0030. 


Advertensies moet aan die advertensie- 
bestuurder gestuur word nie later as 
6 weke voor datum van publikasie nie. 


As `n foto geplaas moet word R7,00 
ekstra vir die maak van drukkersblok. 


Gedruk deur 
N.H.W.-Pers, 


Posbus 18061, Hercules 0030. 
Telefoon 77-2188/9 





Amptelike Berigte 


BEROEPE PREDIKANTE 


Aangeneem 


Ds. H. C. v.d. Merwe van Kuruman/ 
Kathu/Postmasburg/Upington na Dur- 
ban. 

Ds. D.J. A. G. du Toit van Tzaneen na 
Delarey. 

Ds. H. J. Botes van Orkney/Stilfontein 
na Stilfontein. 

Ds. W. G. Habig van Eikenhof na Pot- 

chefstroom-Suid. 


Bedank 


Ds. E. J. Smit van Trichardtsfontein na 
Glencloe. 

Ds. P. $. v. Staden van Bloemfontein- 
Wes na Joachim Prinsloo. 

Ds. F. G. J. Loots van Virginia na Riet- 
spruit en na Alberton. 

Ds. W. J. Steyn van 'Turffontein na 
Kroonstad. 

Ds. J. J. du Toit van Johannesburg-Suid 
na Bethlehem/Ficksburg. 

Dr. H. G. v.d. Westhuizen van Sannies- 
hof na Vereeniging. 
Ds. H. T. v. Deventer van Witbank na 
Potchefstroom Weermagskapelaan. 
Ds. F. J. H. Buitendag van Oosmoot na 
Ontdekkers. 

Ds. W. C. J. v. Rensburg van Stellen- 
bosch na Marikana. 

Ds. Schutte van Belfast/Dullstroom na 
Kroonstad. 

Ds. A. A. J. Swart van Klerksdorp-Oos 
na Joachim Prinsloo. 

Ds. W. H. Swart van Swartkop na Glen- 
coe. 


DOODSBERIGTE 


IN MEMORIAM 


Dit het die almagtige God behaag om 
die siele van hierdie ons tans gestorwe 
broeders en susters tot Hom te neem. 
Hulle liggame is aan die aarde toevertrou 
in die vaste en sekere hoop van die 
opstanding tot die ewige lewe deur ons 
Here Jesus Christus wat die vermederende 
liggaam gelyk sal maak. 


In liefdevolle herinnering dink ons 
terug aan ons ontslape dierbares wat ons 
vooruitgegaan het en nou rus van hulle 
arbeid. Ons mis hulle, maar treur nie oor 
hulle soos die ander wat geen hoop het 
nie. Ons dank God vir wat hulle deur sy 
genade beteken het. 


IVENS, Johanna Cornelia (voorheen 
Lindegue, gebore Pienaar). Gebore 7 
Oktober 1915. 


Skielik van ons af weggeneem op 
31 Julie 1976. 
Verlangende eggenoot, 
kinders en kleinkinders. 


Posbus 128 
Rayton, Tvl. 





VERANDERING TER 
WILLE VAN 
VERANDERING 


(] Vervolg van bladsy 25 


die kontra- of subkultuur en hippie- 
kultus sal noodwendig baie trekke en 
ooreenkomste met dié kultuur bevat. 


Dit is `n beweging wat liewer praat 
van ,,Jesus” as van ,Christus”, want vir 
hulle is Christus die Een wat in die on- 
bereikbare hemel is, terwyl ,,Jesus” vir 
hulle meer dui op ,die Jesus” wat mens 
geword het, onder die mense woon en 
Hom meer bekommer oor die mens. Vir 
hulle is Jesus baie keer niks anders as 
net `n metgesel op die pad, `n ideale 
vriend of ideale vaderfiguur wat Hom 
oor hulle aardse lot bekommer en in die 
aardse behoeftes voorsien. Die nuwe 
,beweging” het Christus weer uit die 
hemel uitgehaal en Hom weer ,,mens” 
laat word. So word Jesus vir hulle eerder 
`n Sosiale hervormer” en hulle inkeer 


beteken baie keer eerder 'n bekering uit 
`n leefwyse wat gesentreer het om dwelm- 
middels, drank en vrye liefde. Daar is 
dus nie veel sprake van geloof in die 
Jesus wat Here en God, Verlosser en 
Saligmaker is nie. Dit gaan dus in die 
Jesus-beweging nie soseer om roeping 
vervulling nie maar eerder of behoefte 
bevrediging. 


(Word vervolg) 


(Volgende keer meer oor die algemene 
kenmerkende van die nuwe ,,Jesus- 
beweging”) 





WAAR IS U 
GEBOORTE- 
VERLOWING- EN 
TROUBERIGTE? 


Die Hervormer, November 1976, bladsy 31 


LEES! 


Godsdienstig Leven in Amerika 
deur D. Schaafsma 
Boekensentrum, Den Haag, pp. 141 


Die skrywer is sekretaris van die Ne- 
derlandse Bybelgenootskap. `n Studie- 
verblyf in die V.S.A. het sy belangstelling 
in die land met sy geweldige verskeiden- 
heid gaande gemaak. In hierdie boek wil 
hy `n oorsig gee oor die godsdienstige 
lewe. Om iets van die groot uiteenlo- 
pende strominge in die V.S.A. te ver- 
staan, gee die skrywer eers `n inleidende 
gedeelte waarin die agtergrond en die 
opbou van die V.S.A. geskilder word. 


So `n oorsigtelike werk het altyd icts 
onbevredigends. Die terrein is te groot 
daarom word `n seleksie gemaak wat vir 
`n ander vreemd is. Hier is dit ook so. 
Die mees obskure groeperinge waarvan 
`n mens bykans nie hoor nie word op- 
gediep. Dit is wel deel van die verskei- 
denheid maar so `n druppel in die emmer 
dat `n mens darem wonder of hulle moet 
ingesluit word bv. die Baha'i, Moslems 
en Boeddiste. 


Sy oorsig oor die christelike kerke is 
ook bevreemdend maar leersaam. Sy 
kennis van die Hervormde Kerk in die 
V.S.A. as die oudste kerk met `n deur- 
lopende geskiedenis, is teleurstellend. 


Vir wie in die V.S.A. belangstel, is dit 
aan te beveel. 
A. J. G. Dreyer 
* Ok X 


Versamelde Werke 

deur Ingrid Jonker 
Perskor-Uitgewery, Johannesburg 
Prys R8,50 


Versamelde Werke bevat gedigte uit 
haar bundels Ontvlugting (1956), Rook 
en Oker (1963) en Kantelson (1966). Dit 
sluit ook een drama in, `n Seun Na My 
Hart, asook vyf stukkies prosa waaron- 
der die bekendstes, Eerste Liefde en Die 
Pop. Die versameling word afgesluit met 
vier outobiografieë. 

In haar titelgedig in die bundel Ont- 
vlugting merk ons reeds die sterk invloed 
van Opperman in versvorm en beeldaard, 
in die vereenselwiging met diere en die 
skielike wending van. die slotkoeplette. 

In dié bundel kom tog wel 'n eie sie- 
ning en persoonlikheid tot openbaring. 
Sv gebruik byna sonder uitsondering die 
rymende koeplet waarby die vers `n sin- 
taktiese eenheid is. 

In die gedig, Moenie Slaap Nie, in die 
bundel Rook en Oker tref ons `n speels- 
heid en fantasierykheid aan wat. ken- 
merkend is vir haar poësie. Die digteres 
kyk na die aarde, geniet die kleur daar- 
van, die ,,oker”, maar dan in verse wat 
lig is, byna gewigloos, soos ,rook”. 


LEES! 


Dit geld ook vir die gedig ,Kabouter- 
liefde” wat die digteres aan haar dogter- 
tjie opdra. Die kinderlike fantasie word 
deur die kleur en die sorgelose gedrag 
van die karakters gedra. 

Ingrid Jonker is in `n groot mate 'n 
romantikus wat deur die werklike lewe 
digter word. Sommige van haar gedigte 
is heeltemaal sinies soos Met Hulle Is 
Ek, uit Kantelson. 

In die gedig Bitterbessie dagbreek uit 
Rook en Oker vind ons `n verskuilde 
menslike tragedie onder klank en liedag- 
tige herhalings- `n verhaal van groeiende 
verwydering wat uitloop op `n bittere 
eensaamheid. 


H. C. Coetzee 
Et NE, bk 


Die Millenium en die Herstel van Israel 
deur ds. J. J. Engelbrecht 


gedruk deur Nederduitsch Hervormde 
Weeshuispers 1976, uitgegee deur die 
skrywer by Moultonlaan 38, Waverley, 
Pretoria. 23 bladsye 


Prys 30c 


Hierdie boekie gee `n verklaring van 
Openb. 20:1-6 wat oor die sogenaamde 
duisendjarige ryk handel. Hierdie skrif- 
gedeelte is die onderwerp van baie teo- 
logiese diskussies en `n veelheid van ver- 
klarings het na aanleiding van hierdie 
perikoop al die lig gesien. Ds. J. J. Engel- 
brecht bied in hierdie boekie een van 
hierdie verklarings aan. Hierdie verkla- 
ring staan in die teologiese wêreld as 
pre-millenianisme bekend. 

Kortliks gesien verstaan die pre-mille- 
nialiste op grond van Openb. 20:1-6 dat 
by die wederkoms van Jesus Christus `n 
tydperk van 1000 jaar aanbreek waarin 
Hy saam met sommige opgestane gelo- 
wiges, in afwesigheid van die duiwelse 
mag, sal regeer. Hierdie regering sal `n 
voorspel tot die volmaakte oorwinning 
van God oor die duiwelse magte wees. 


Hierdie verklaringswyse van Openb. 
20:1-6 word deur ds. Engelbrecht op `n 
sistematiese wyse aangebied en gee 'n 
duidelike beeld van die pre-millenialisme. 
Die uiteensetting word maklik gevolg en 
die volgende sake kom ter sprake: die 
binding en wegsluiting van Satan, die 
regering van die siele vir 1000 jaar, die 
eerste opstanding en die herstel van Is- 
rael. 

Die boekie word aanbeveel by persone 
wat hulle kennis oor die Bybel en die 
uitleg daarvan wil verdiep. Dit moet eg- 
ter in gedagte gehou word dat hier `n 
verklaring behandel word wat op die 
oomblik nie wye erkenning in die teolo- 
giese wêreld geniet nie. Die laaste woord 
oor Openb. 20:1-6 is nog nie gespreek 
nie. 

J. P. Naudé 


Die Hervormer, November 1976, bladsy 32 


LEES! 


Ouer en Kind 


`n Handleiding oor opvoeding en op- 
voedingsprobleme 


deur prof. M. C. H. Sonnekus 


Uitgewer: Perskor Uitgewery, Johannes- 
burg 


Prys R6,00 


Hierdie boek behoort deur elke ouer 
of voornemende ouer gelees te word en 
is verdeel in twee dele wat kortweg Op- 
voeding en Opvoedingsprobleme genoem 
kan word. So handel die eerste deel oor 
die betekenis van die opvoeding van 
kinders in hulle volwassewording. Veral 
word ruim aandag gegee aan al die kin- 
derfases wat die kind deurloop vanaf sy 
babadae tot hy volwasse is. Besondere 
aandag word byvoorbeeld gegee aan die 
kleuterfase, die puberteitsleeftyd, sek- 
suele opvoeding, die enigste kind, jongste 
kind, laatlammetjie, ens. Deurgaans is 
die klem op die belangrike rol van die 
ouer se opvoeding in al hierdie lewens- 
fases. 


'n Hoofstuk wat uitgesonder moet 
word, is die beskrywing van opvoeding 
in die hedendaagse samelewing waar in 
die moderne gesin die aandeel van pa 
en ma breedvoerig beskrywe word asook 
die moderne invloede van buite op die 
gesin. 


Die tweede deel van die boek handel 
in hoofsaak oor opvoedingsprobleme 
waar die klem op `n verkeerde opvoeding 
of ook genoem opvoedingsverwaarlosing 
val. `n Aantal opvoedingsprobleme word 
bespreek waaronder sakgeld, leer- en 
studieprobleme, die vroeë skoolverlater 
en probleme van gestremde kinders. Die 
boek word afgesluit met `n hoofstuk oor 
raad aan die ouers om opvoedingspro- 
bleme te voorkom maar ook oor hulp 
aan die ouers en kind om die probleme 
uit te skakel indien hulle reeds bestaan. 
`n Volledige oorsig word ook gegee van 
instansies waar ouers kan aanklop om 
gespesialiseerde hulp indien hulle self nie 
dic probleme kan oplos nie. 


Die boek is eerstens gerig tot ouers, 
maar ook tot onderwysers, maatskaplike 
werkers, sielkundiges en ander belang- 
stellendes wat die opvoeding van die kind 
op die hart dra. Die beginnerstudent in 
die Opvoedkunde sal hierdie `n nuttige 
handleiding vind om die belangrike ver- 
skynsel van opvoeding in ons moderne 
samelewing te verstaan. Die boek is ook 
in `n eenvoudig-verstaanbare taal ge- 
skrywe en lees maklik. 


Dr. (Gollin se 
Pille 


Prys 35c & 65c. 


vir GAL en LEWER 


Blakende gesondheid is die teenoor 
gestelde van die volgende klagtes 


AANGEPAKTE TONG 
NARE HOOFPYNE 


GALAANVALLE 


sod: 


ET; , 
OG EP 3 Ë 
` d Ns 
' LS: 
'` Re 


BITTER MOND 
HARDLYWIGHEID 


VLEKKE, PUISIES, ENS. 


GESLAGTE 
LANK 
WORD 

SNELLERIN 

VERTROU. 


VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 


GEEL GELAAT 


Die oorsaak 'n lui lewer en te veel 
Gal, 


Die beproefde en beste middel — 


Or. Gollin se Gal- 
en Lewerpille 


Grap. Nr. OD AUTBE Eie DANIE heval 
Aspiran (Piloksear gesag) 00 
Kateon Alksiede 30 mg. ! 





Prys 35c & 65c van alle Aptekers 


of van 





Snellerin sneller 
verligting van pyn. 


BESKIKBAAR BY ALLE APTEKE 


das 71/96 


G. FOURIE 


Posbus 762, Pietermaritzburg 








Groeptoer 


onder leiding van 
DR. EN MEV. P. J. THEO 


KOEKEMOER 
ie EE 


SLEGS 


ISRAEL 


19 DESEMBER TOT 
30 DESEMBER 1976 


Bel Potchefstroom 4966 soggens 
voor 8.30 en saans na 9-uur vir 
volle reisprogram en besonder- 
hede. 


* Dis leersaam! 
Dis onvergeetlik! 
Kersfees in Bethlehem! 


Sien koraalriwwe deur glas- 
bodemboot. 


* Bootvaart oor See van Gali- 
lea. 


* Sien die Bybelland van noord 
tot suid, van oos tot wes. 


TT 


POSADRES: POSBUS 20051 
Pk. NOORDBRUG 








Bestemming: 
Londen of Oos1onden? 


Brittanje of 
Oos KAP, 
daar's geen ver- 
skil by Volkskas 
wanneer omvat- 
tende reisdienste 
ter sprake is nie. 
Volkskas se reis- 
dienste ry oral in 
Suid-Afrika en die wêreld deur saam met u. Die veel- 
sydige Volkskasman kan alles vir u beplan. 

Kaap die Goeie Hoop of Kaap Verde, Volkskas 
voorsien die volledige reisversekering. Reistjeks om 
u vakansiegeld veilig te hou vanaf Riviersonderend 
tot by Rio. En u paspoort vir groter genot enige plek 
in Suid-Afrika of oorsee kry u ook by Volkskas —u 
eie Diners Club-kaart. Kredietbriewe is geen pro- 
bleem by Volkskas nie. Ons sorg ook vir `n fooitjie- 
koevert wat kontant-en-klaar gepak is om u reis in 
die buiteland geriefliker te maak. 

Maak Volkskas u reisgenoot in u eie land en die 
wêreld deur. 








(Geregistreerde Handelsbank) 


KMP 1680/a 


